
Pääkirjoitus 


On tämä ollut kummallinen tal- 
vi, en edes yritä tai uskalla arvata 
tulevan kesämme säätä — savo- 
laisittain sanottuna ”voipi olla 
tai sitten ei”. Tässä mielessä siis 
elämme outoja ja epävarmoja 
aikoja. Edes ammattimaiset 
sään ennustajat eivät saata tie- 
tää huomisen säästä. Eikö säästä 
ole muka jo puhuttu kylliksi? Ei 
ole, sillä jokainen päivä tarjoaa 
uuden yllätyksen, paikasta ja 
henkilöstä riippuen tulkittuna 
hyvän tai huonon yllätyksen. 
Omat pääkirjoitukseni eivät 
yleensä tarjonne kenellekään 
erityisen hyviä yllätyksiä, vaik- 
ka aina tietenkin niin toivoisin. 
Olenhan itsekriittinen realisti. 


Yllätyksiä todella elämässä ta- 
pahtuu, kuten seuraava Ilta- 
Sanomien otsikko 30.1.2020 
päivättynä osoittaa: ”Putinin 
yllätyskäsky: Stalinin vainojen 
uhreista koottava tietokanta”. 
Tämä olisi toteutuessaan jo sen- 
saatio, suuri sellainen tästä asi- 
asta tulisi, jos tutkijat pääsisivät 
ensi kertaa tutkimaan inkerin- 
suomalaisten kohtaloita Stalinin 
hallinnon julmimpina aikoina. 


Maailmamme ja historiamme 
on ikävä kyllä sellainen, että 
muidenkin suurvaltojen, entis- 
ten ja nykyisten, arkistot odotta- 
vat lukittuina tai jopa tuhottuina 
yhä ensimmäistä tutkijaansa. 
En halua nimetä ensimmäistä- 
kään valtiota, jonka oikea paikka 
saattaisi olla kansainvälisen to- 
tuuskomission edessä tutkitta- 
vana, tiedätte hyvin itsekin, että 
yhä nykypäivänä niitä on. 


Uhrit ovat olleet ehkä väärän- 
laista kansaa etnisesti muihin 
nähden asuma-alueellaan, puhu- 
neet väärää kieltä valtaväestöön 
verrattuna tai kuuluneet valta- 
väestöön nähden väärään us- 
kontokuntaan. Tekosyitä löytyy, 
vaikka oikeastaan vain yksi syy 
yhdistää useimpia kansanvaino- 
ja: Nämä vainotut elävät ehkä 
maa-alueilla, joiden maaperästä 
löytyy suuria rikkauksia tai niin 
yksinkertaista ainetta, kuin vettä. 


Esimerkiksi Afrikassa asuvien 
hutujen ja tutsien välistä, jär- 
kyttävää kansanmurhamaista 
sotaa en ymmärrä lainkaan — 
eikä siitä mediahistoriallisesti 
katsoen ole pitkää aikaa. Muita 
maailman kansalaisia ja kan- 
sakuntia kiinnosti tuolloinkin 
missikisat, urheilulajien mes- 
taruuskisat tai oman puolison 
harharetket ostosten ja tava- 
roiden ihmemaahan.... Jos in- 
kerinsuomalaisiin kohdistunut 
kansanmurha tapahtuisi juuri 
nyt, saisiko maailma tietää siitä? 
Olisivatko uutistoimistot kiin- 
nostuneita tapahtumien seuran- 
nasta, kolkuttaisiko kenenkään 
omaatuntoa viattomien mutta 
eri uskontoa tunnustavien tai 
etnisesti erilaisten asukkaiden 
kärsimykset? Arvannette omat 
ajatukseni asiasta. 


Sanotaan, että ”tieto lisää tus- 
kaa”, mutta olkaamme rehellisiä 
itsellemme. Mehän olemme ol- 
leet tapahtumista tietoisia, myös 
Stalinin vainoista. Me olemme 
tienneet juutalaisiin kohdistu- 
neista hirveyksistä, eikä hutu- 





jen ja tutsien väliset kauheudet 
Afrikassa ole menneet ohi sil- 
miemme. Itä-Timor tiedetään, 
tiedetään Pol Potin Kamput- 
sea/Kambodzha, mutta meidän 
sieluamme kolkuttaa enemmän 
ehkä bensiinin litrahinta. Tässä 
lienee syy, miksi inkerinsuo- 
malaisten kohtaloista vaiettiin 
sotien jälkeen pitkään: ”Emme 
me vaarassa ole, vaan ne muut 
tekivät jotain joillekin? -ajatte- 
lu sopi suurelle naapurillemme 
hyvin sotiemme jälkeen — moi- 
nen ajattelu oli paitsi hyödyllis- 
tä, niin myös mukavaa ainakin 
Valvontakomission ja aina vaan 
tiukkenevan YYA-sopimuksen 
aikoihin. Minusta on parasta, jos 
suhteet suureen naapuriimme 
ovat meillä aidosti hyvät, rehel- 
liset ja ystävälliset, kuten mui- 
hinkin ilmansuuntiin ja heillä 
puolestaan meihin. Silloin vä- 
hemmistöillä on turvallista elää 
sen hetkisessä kotimaassaan. 


Juhani Valo 


RANKOISTA MATKOISTA SYNTYI MONIÄÄNINEN 


NÄYTTELY 


”Kun opiskelin koulussa, inkeriläisten kokemuksista ei kerrottu sanallakaan, minun ystäväni eivät tienneet 


heistä mitään. Nyt he tietävät, sillä minä olen opiskellut itse ja kertonut heille.” 


Aleksander asuu Jakutskissa ja työskentelee juristina. Hänen isoäitinsä oli inkeriläinen, joka karkotettiin 
vuonna 1942 Leningradista Jakutiaan. 





Kuvaaja Meeri Koutaniemi. 


Riikka Mahlamäki-Kaistinen 

Lea ja Santeri Pakkasen sekä 
Meeri Koutaniemen inkeriäi- 
syys-projekti eteni tammikuussa 
näyttelyvaiheeseen kun Kansal- 
lismuseossa avattiin ”Inkeriläiset 
- Unohdetut suomalaiset” -näyt- 
tely. Jutun alussa oleva kuva ja 
teksti ovat osa tätä näyttelyä. 
Identiteettiä ja kollektiivisen 
muistamisen merkitystä käsitte- 
levä näyttely sisältää kolmikon 
haastattelujen kautta kerättyjä 
inkeriläisten tarinoita ja Kouta- 
niemen kuvia sekä inkeriläisten 
vaiheita havainnollistavia esinei- 
tä ja dokumentteja inkeriläisten 
kotiarkistoista, Kansallisarkis- 
tosta ja Museovirastosta. Esillä 
on esimerkiksi Kansallisarkiston 
kokoelmista löytyneet, inkeriläi- 
sen matematiikanopettaja Ama- 
lia Suden vanhoille lakanoille ja 

alusvaatteille kirjaamia vankilei- 
riaikojen muistelmia. 

Näyttely esittelee otteita 27 in- 
keriläisen tarinasta, joihin lu- 
keutuu myös Pakkasten omat 
kertomukset. Tekijöiden oma- 
kohtainen ja dokumentaarinen 
ote peilaakin inkerinsuomalais- 
ten muistojen kerroksia inhimil- 
liseen tarpeeseen tuntea histori- 
ansa ja tulla kuulluksi. 
Valokuvaaja Koutaniemellä ei 
ole inkeriläistä taustaa, mutta 
hän on kuvannut paljon myös 
muita vääryyksiä kokeneita ih- 
misryhmiä. 


Näyttelyn avajaisiin, 24. tam- 
mikuuta, saapui satoja ihmisiä. 
Lea Pakkanen kertoo näyttely- 
tilan olleen myös tämän jälkeen 
kovassa käytössä ja usein täynnä. 
— Avajaisiin tuli inkeriläisiä ym- 
päri Suomen, mutta myös ulko- 
mailta, Pakkanen iloitsee. 
Kaukaisimmat inkeriläiset mat- 
kasivat näyttelyyn Venäjän Ja- 
kutiasta, noin 4 500 kilometrin 
päästä. 

Pakkasta ilahdutti myös se, että 
paikalla oli paljon ei-inkeriläistä 
perää olevia ihmisiä. Kolmikon 
ajatuksena olikin työllään le- 
vittää tietoa inkeriläisyydestä, 
joka on monelle suomalaiselle 
täysin tuntematon asia. Ajan- 
kohta tuntui otolliselta nyt kun 


paluumuuton alkamisesta tulee 
kuluneeksi 30 vuotta. 

— Karjalaisilla on vakiintuneem- 
pi paikka suomalaisuuden nar- 
ratiivissa historiankerronnan 
kautta. Kaikki tietävät, että kar- 
jalaisia evakoita tuli Suomeen 
sotien aikaan 400 000. Vaikka 
samoihin aikoihin Suomeen 
tuli 63 000 inkeriläistä, moni ei 
tiedä tätä ollenkaan. Myös muu 
inkeriläisten historia tunnetaan 
huonosti. Inkeriläisyys on jää- 
nyt katveeseen ja tätä aukkoa 
paikkaamaan meidän projekti 
on tehty. 


”Inkeriläisyys on jäänyt 
katveeseen ja tätä 
aukkoa paikkaamaan 
meidän projekti on 
tehty.” 


Projektin ensimmäinen matka 
tehtiin 2017. Silloin kolmikol- 
la ei ollut vielä rahoitusta, eikä 
myöskään tietoa siitä, tulisiko 
kerätty materiaali koskaan min- 
nekään esille. Esillepano varmis- 
tui vasta kolmannen kenttätyö- 
matkan jälkeen. Ensimmäinen 
rahoitusosuus saatiin 2018 ja 
sitä myöten mahdollistui syvem- 
pi keskittyminen työhön. Jotta 
projekti voitiin toteuttaa tässä 


mittakaavassa, lisärahoitusta 
piti hakea kuitenkin vielä useita 
kertoja ja monista eri lähteistä. 
— Me teimme yhteensä viisi 
kenttätyömatkaa eripuolille Ve- 
näjää. Sitä ei ole edes laskettu 
kuinka montaa matkaa tehtiin 
Suomessa. Varmasti kymmeniä. 
Halusimme saada mahdollisim- 
man monipuolinen näkökulma 
inkeriläisyyteen, Pakkanen ker- 
too. 

Varsinaisten henkilöhaastatte- 
lujen lisäksi projektiin tehtiin 
suuri määrä taustahaastatteluja. 


"Kohdatuista ihmisistä 
välittyi hienosti se 
sellainen inkeriläisten 
mieletön sinnikkyys ja 
sisukkuus." 


Pakkasta. 


Museopalvelujohtaja Hanna Forssell (vasemmalla) haastatteli näyttelyn avaja 


Pakkanen kertoo haastateltavia 
löytyneen monelta suunnalta 
ja eri tahojen kautta. Osa otti 
yhteyttä kuultuaan projektista 
esimerkiksi Inkeriläisten vies- 
tin, sosiaalisen median tai teki- 
jöiden omien nostojen kautta. 
Haastateltavia tuli myös SKS:n 
aineistonkeruuprojektin kautta. 
Lisäksi tekijöillä oli itsellään 
mielessä jo projektin alussa in- 
keriläisiä joiden puoleen kään- 
tyä. 

— Vastaan tuli myös niitä, jotka 
eivät halunneet tulla haastatel- 
luiksi. Osa paluumuuttajista sa- 
noi suoraan, ettei halua puhua 
inkeriläisyydestä, sillä he olivat 
traumatisoituneet reaktioista, 
joita he olivat kohdanneet tul- 
tuaan Suomeen. 

Ryssittely ja ikävä asennoitu- 
minen ei ole Pakkasellekaan 
vierasta. 


J 801, i W 


— Sitä enemmän on kuitenkin 
ollut sitä, että ihmiset eivät vain 
tiedä mitä inkeriläisyys on. Se ei 
tavallaan merkitse heille yhtään 
mitään. Kategorioita on vain 
kaksi. Ne ovat suomalainen ja 
venäläinen. Siihen suomalaisuu- 
teen ei mahdu, jos ei ole synty- 
nyt Suomessa. 


Pakkanen sanoo inkeriläisten 
historiaan kuuluvan niin paljon 
surua ja tuskaa, että kaiken sen 
kohtaaminen oli välillä rankkaa 
ja lamauttavaakin. 

— Kun ollaan menty karuihin 
karkotuspaikkoihin tai vanki- 
leirimaisemiin, sitä on pystynyt 
kuvittelemaan miten vaikeata se 
on ollut ihmisille ja kuinka to- 
taalinen ihmisarvon riistäminen 
heihin on kohdistunut. Sitä on 


joutunut miettimään, että miten 


pystyn tähän kaikkeen edes suh- 





isissa Meeri Koutaniemeä, Santeri Pakkasta ja Lea 


tautumaan, Pakkanen miettii. 
Hän sanoo olleensa erityisesti 
Siperian reissujen jälkeen täysin 
loppu. 

— Sitä on joutunut silloin mietti- 
mään, että miten tästä jaksetaan 
taas eteenpäin. Etenkin Jakutian 
matkan oli rankka. Siellä konk- 
retisoitui kaikki se hirveys mi- 
tä ihmisille on tehty. Silloin ei 
myöskään ollut vielä varmuutta 
siitä, saadaanko projektia edes 
esille. 


Osa paluumuuttajista 
sanoi suoraan, 
ettei halua puhua 
inkeriläisyydestä, 
sillä he olivat 
traumatisoituneet 
reaktioista, joita he 
olivat kohdanneet 
tultuaan Suomeen.” 


Ahdistusta lisäsi tietoisuus siitä, 
että suomalaiset eivät tiedä mitä 
kaikkea inkeriläiset ovat joutu- 
neet suomalaisuutensa takia kes- 


tämään. Vaikka inkeriläiset ovat 
itse kirjoittaneet paljon kohta- 
lostaan, valtaväestössä aihe on 
jäänyt marginaaliin. Esimerkiksi 
valtamedioissa inkeriläisyyttä ei 
juurikaan käsitellä. 

Pakkanen iloitseekin Kansal- 
lismuseon kanssa syntyneestä 
yhteistyöstä ja siitä kuinka Hel- 
singin Sanomat käsitteli pro- 
jektia lopulta sivuillaan varsin 
näyttävästi. 

— Ehkä hetki on nyt ollut oikea 
tälle projektille, Pakkanen sanoo. 
Vaikka kokemus oli rankka, toi 
se myös paljon hienoja muistoja 
ja tuttavuuksia. 

— Kohdatuista ihmisistä välit- 
tyi hienosti se sellainen inkeri- 
läisten mieletön sinnikkyys ja 
sisukkuus. Että mistä kaikesta 
ne ovat selvinneet ja kuinka osa 
pystyi jopa laskemaan leikkiä 
kokemuksista. Inkeriläiset on 
kansanosa, jossa kyyneleet ja 
nauru ovat aika herkässä. 
Pakkanen sanoo inkeriläisten 
myös verbalisoivan hienosti ko- 
kemuksiaan. 

— Inkeriläiset ovat todellakin 
puhuva kansa. 


Inkeriläiset —- unohdetut suomalaiset 
24.1—19.4.2020 
Kansallismuseo, pop up -tila, 1 krs. 


Mannerheimintie 34, Helsinki 
Näyttelyyn on vapaa pääsy 





Projektin seuraava piste on 
syksyllä julkaistava kirja. Sitä 
kirjoittavat yhdessä isä ja tytär 
Pakkanen. 

— Kirjassa käydään läpi matkoja 
ja kerrotaan vähän laajemmin 
reissuista, joiden kaikki materi- 
aali ei päässyt näyttelyyn uppoa- 
maan. Kirja on meidän perheen 
tarina, sillä se seuraa perheen- 
jäsenten vaiheita inkeriläisten 
historiassa. 

Kirjan kustantaa Gummerus. 
Myös näyttelylle on jatkosuun- 
nitelmia, mutta mitään ei ole 
vielä päätetty. Kyselyjä on tullut 
ympäri Suomea, mutta myös 
Virosta ja Venäjältä. Nyt selvite- 
tään mahdollisuuksia näyttelyn 
viemisestä Pietariin. 


Käsikirjoitus: Lea Pakkanen ja 
Santeri Pakkanen 

Valokuvat: Meeri Koutaniemi 
Näyttelyn esineistö ja muut va- 
lokuvat: Kansallismuseo, Kan- 
sallisarkisto, Museoviraston 
Kuvakokoelmat, Suomalaisen 
Kirjallisuuden Seura ja yksityi- 
set kokoelmat. 





Lea Pakkanen 


TURUN INKERISEURAN ESITTELY 


Lyydia Bazalevan ja Leila Kattelus 


Yhdistyksemme 


Turun Seudun Inkeri-seura ry 
on toiminut noin 50 vuotta. 
Seuramme on tällä hetkellä yksi 
Suomen Inkeriliiton suurim- 
mista paikallisseuroista, jäseniä 
on noin 200. Vanhimmat, yli 
80-vuotiaat jäsenet on jo va- 
pautettu jäsenmaksusta. Seural- 
lamme on oma kokoontumistila 
Turussa Varissuon kirkon vieres- 
sä. Siellä toimivat kerhot ja siellä 
pidetään kokoukset. 


Puheenjohtajanamme on vii- 
meiset kymmenen vuotta toi- 
minut rovasti Martti Hirvonen, 
joka on työskennellyt pappis- 
tehtävissä myös Venäjällä. Hän 
toimi Pietarissa Pyhän Mari- 
an seurakunnan kirkkoherrana 
vuosina 1998—1999. Hän on 
tehnyt yhteistyötä inkeriläis- 
ten kanssa jo vuodesta 1991 
toimiessaan Turun Katarinan 
seurakunnan kappalaisena sekä 
kirkkoherrana pitäen rippikou- 
luja paluumuuttajille ja järjestä- 
en erilaisia tilaisuuksia yhdessä 
diakoniatyön kanssa. 

Vuosina 2005—2014 Suomessa 
kirkkoherrana toiminut Hir- 
vonen perusti myös Venäjältä 
ja Virosta saapuneiden paluu- 
muuttajien kanssa lentopal- 
lojoukkueen ”Inkerin nousu”. 
Joukkue harjoitteli ja pelasti 
menestyksellisesti Turun seudun 
talvisarjassa. 

Hänen edeltäjänsä, entinen pit- 
käaikainen puheenjohtajamme, 
seurakuntaneuvos Keijo Korkka 
poistui joukostamme viime vuo- 
den lopulla. 


Seurassamme on vuosien mit- 


taan ollut monenlaista aktiivista 
toimintaa. 


Inkerin Nousun lentopalloilijat 
2000-luvun alussa Turun 
Normaalikoulun kotisalissa. Edessä 
seuran perustaja rovasti Martti 
Hirvonen. 


Kerhot ja muu toiminta 
Yhdistyksessämme on jäseni- 
nä monta iäkästä ”veteraania”, 
jotka terveydentilansa ja kor- 
kean ikänsä vuoksi eivät pysty 
osallistumaan pitkille matkoil- 
le. Olemme järjestäneet heille 
viime vuosina rentoutusleirejä 
Lehmirannassa — Lehmiranta 
on Salon seudulla Lehmijärven 
rannalla sijaitseva Eläkeliiton 
lomakeskus. Toukokuussa 2017 
heille järjestettiin oma ”veteraa- 
nien päivä”, johon kuului käyn- 
ti hautausmaalla inkeriläisten 
muistomerkillä ja sen jälkeen 
ruokailu ja ohjelmallinen juhla 
yhdistyksen tiloissa. Veteraanit 
ovat sotalapsia ja Pietarin piiri- 
tyksessä olleita lapsia, ja olemme 
järjestäneet heille myös yhteisiä 
muisteluiltoja. Valitettavasti hei- 
dän joukkonsa harvenee vuosi 
vuodelta. 

Käsityö- ja askartelukerhot ovat 
säännöllisesti toimineet jo mon- 
ta vuotta. Kerholaisten tekemiä 
erikoislahjoja ja kortteja on an- 








nettu lahjoina juhlissa ja myyty 
juhlatilaisuuksissa. 





Kuvateksti: Käsityökerho 
joulukorttitalkoissa. 


Beseda on venäjän kieltä ja tar- 
koittaa suomeksi *keskustelu/ 
juttelu”. Beseda-kerhossa tutus- 
tutaan toisiin ja käydään kes- 
kusteluja Inkerin kulttuurista, 
historiasta ja kohtalosta. Kerhon 
vetäjä Eero Pellinen on elänyt 
lapsuutensa Aral-järven ranta- 
milla puuvillapeltojen keskellä ja 
hänellä on laaja tietämys Inkerin 
historiasta. 





Beseda-kerho teepöydän äärellä, 
oikealla Eero Pellinen. 


Lapsille ja nuorille järjestetään 
kerho- ja leiritoimintaa. Kerhos- 
sa lapset askartelevat, piirtävät, 
leikkivät ja harjoittelevat pieniä 
esityksiä. Vuonna 2018 järjes- 
tettiin kansainvälinen lasten 
leiri Piikkiön Villa Balticassa 
yhteistyössä Pietarin Inkerilii- 
ton kanssa. 
Leirille osallistui 14 suomalais- 
ta ja venäläistä lasta. Ohjelmassa 
oli mielenkiintoisia tehtäviä sekä 
luentoja ja tietokilpailu Inkerin 
kulttuurista ja historiasta. Oh- 

jelmassa oli myös lapsille erityi- 
sen mieluista uintia, onkimista, 
liikuntaa, musiikkituokioita ja 
tansseja. 





Lasten kerhon pieniä osallistujia. 


Yhdistyksessämme on jo vuo- 
sia toiminut lauluryhmä Orvo- 
kit, joka on esiintynyt monessa 
tapahtumassa niin kotimaassa 
kuin Virossa ja Venäjällä. 





Orvokkien esiintyminen kesäjuhlilla 
Piikkiössä 2019 


Yhdistyksellämme on yhteis- 
työtä monien eri tahojen kans- 
sa. Sondip on monikulttuurinen 
kansainvälinen yhdistys, jonka 
tapahtumiin osallistumme ja 
jonka kanssa teemme yhteis- 
työtä, esimerkiksi omalla esitte- 
lypisteellämme Turun kirja- ja 
ruokamessuilla. 

Albatros ja Sirius ovat nuoriso- 
toimintaan keskittyviä yhdis- 
tyksiä, joiden monikulttuuri- 
seen toimintaan osallistumme ja 
suunnittelemme tiivistä yhteis- 
työtä, kuten leirejä ja lasten ker- 
hotoimintaa. Seurakunta tarjoaa 
meille aina juhla- ja kokoustilat 
korvauksetta. Pietarin Inkerin 
Liiton kanssa on tehty pitkäai- 
kaista ja tiivistä yhteistyötä. 

Turun kirja- ja ruokamessuilla, keskellä 
kansallispuvussaan yhdistysaktiivi 
Lyydia Bazaleva. 


Terveys- ja sosiaalineuvontapis- 
teemme päivystää säännöllisesti 
pari kertaa viikossa. Tervey- 
denhoitaja tekee verenpaineen 
ja verensokerin mittauksia ja 
antaa terveysneuvontaa, varaa 
lääkärinaikoja ja käy tarvittaes- 
sa asiakkaan mukana lääkärissä. 
Sosiaalisissa asioissa annetaan 
monenlaista tukea ja apua. Neu- 
vontapistettä hoitaa seuramme 
varapuheenjohtaja Lyydia Ba- 
zaleva. 


uhlat 

Perinteiset vuosijuhlat järjeste- 
tään aina läheisen Varissuon kir- 
kon tiloissa. Juhlista tärkeimmät 
ovat naisten päivän juhla, pääsi- 
äisjuhla, äitienpäivän juhla, py- 
häinpäivän juhla sekä joulujuhla 
Tapaninpäivänä. Pyhäinpäivänä 
on kunniakäynti seppeleenlas- 
kuineen Turun hautausmaalla 
inkeriläisten muistomerkillä ja 
sen jälkeen kahvi- ja ohjelma- 
tilaisuus. 

Juhlien yhteydessä pidetään 
myös yhdistyksen viralliset ke- 
vät- ja syyskokoukset. Juhlien 
ohjelmaan kuuluvat Orvokki- 
en laulut, Sydämestä sydämeen 
-musiikkiryhmän sekä kutsu- 
vieraiden esitykset. Kaikissa 
juhlissa on aina tarjolla ahkeri- 
en yhdistysläisten valmistamat 
maistuvat leivonnaiset kahvin ja 
”tsain” kera. 

Viime vuosina joulujuhlassam- 


me tunnelmaa ovat kohottaneet 
kauneimmat joululaulut sekä 
iloista mieltä luonut yhdistys- 
väen esittämä riemullinen jou- 
lunäytelmä. Juhlassa niin lapset 
kuin aikuiset ovat saaneet jou- 
lupukilta joululahjan, joka on 
muistuttanut meitä lapsuuden 
ajoista ja tuottanut lämpöisen 
joulumielen. 





Pyhäinpäivän kunniakäynti ja lasten 
valmistaman seppeleen lasku Turun 
vanhalla hautausmaalla inkeriläisten 
muistomerkillä, vasemmalla 
puheenjohtaja Martti Hirvonen. 


Vuoden 2019 Inkeriläisten val- 
takunnallinen kesäjuhla vietet- 
tiin kauniissa ja aurinkoisessa 
kesäsäässä Piikkiössä Villa 
Baltican mailla lauantaina hei- 
näkuun 7. päivänä. Juhlasta on 
kirjoitettu ja kerrottu monipuo- 
lisesti Inkeriläisten viestin nu- 
merossa 4/2019. 

Juhliin saapui yli 250 juhla- 
vierasta eri puolilta Suomea sekä 
laulu- ja tanssiryhmä Pietarista. 
Juhlissa palkittiin inkeriläisten 
hyväksi tehdystä työstä Inke- 
rin sivistyssäätiön ansiomerkil- 
lä turkulaiset Lyydia Bazaleva, 
Leena Kolkkanen, Lempi När- 
vänen ja Eero Pellinen. 
Turkulaiset järjestivät valtakun- 
nallisen kesäjuhlan myös kesällä 
2013. 


DRAAMAKOMEDIA INKERILÄISPERHEEN VAIHEISTA 


Näkemiin Neuvostoliitto -elokuva kuvaa ainutlaatuisella tavalla inkeriläisten asemaa Neuvostoliitossa 
ja tuo valkokankaalle kuultavaksi myös inkerinsuomea. 


Maaliskuussa Suomen ensi- 
iltansa saava Näkemiin Neu- 
vostoliitto -elokuva sijoittuu 
salaperäiseen Leningrad- 
3-kaupunkiin sekä 1980- ja 
1990-luvun taitteen Tallinnaan. 
Tämä draamakomedia on siinä 
mielessä merkittävä, että se on 
ensimmäinen inkerinsuomalai- 
nen pitkä näytelmäelokuva, ja 
se perustuu ohjaaja-käsikirjoit- 
taja Lauri Randlan omiin ko- 
kemuksiin kahden erilaisen jär- 
jestelmän välissä kasvamisesta. 
Humoristisen nostalgian ja tun- 
nettujen neuvostoiskelmien ryt- 
mittämä elokuva kertoo inkerin- 
suomalaisen Tarkkisen perheen 
värikkäistä vaiheista Neuvosto- 
Viron viimeisinä vuosina. 


Elokuvassa nuoren Johannek- 
sen (Niklas Kouzmitchev) va- 
paamielinen opiskelijaäiti (Ni- 
ka Savolainen) on kallellaan 
länteen, kun taas isoäiti (Ulle 
Kaljuste) haluaisi pojasta ennen 
kaikkea kunnon neuvostokansa- 
laisen. Tarinassa tämä ominta- 
keinen perhe natisee liitoksis- 
saan ja Viro kipuilee itsenäisty- 
misen kanssa. Samanaikaisesti 
Johanneksen omat kasvukivut 
käyvät yhä kovemmiksi. Äidin 
lähtö Suomeen ja ensirakkaus 
tSetseenityttö Veraan (Elene 
Baratashvili) mullistavat pojan 
elämän lopullisesti. 


Elokuva avaa ikkunan naapu- 
rimaamme poikkeukselliseen 
ajanjaksoon, jolloin Moskvits- 
autot, neuvostonuket ja kro- 
kotiili Gena kumppaneineen 


alkoivat saada haastajia rajan yli 
kulkeutuvista suklaatikkareista, 
barbeista ja banaaneista sekä 
Suomen television ohjelmis- 
ta ja mainoksista, joita Virossa 
katsottiin satelliittiantennien 


avulla. 


Näkemiin Neuvostoliitto kuvaa 
ainutlaatuisella tavalla inkeri- 
läisten asemaa Neuvostoliitossa, 
ja elokuvassa kuullaan katoavaa 
inkerinsuomea. Ensi vuoden 
huhtikuussa tulee kuluneeksi 
30 vuotta siitä, kun president- 
ti Mauno Koivisto toivotti in- 
kerinsuomalaiset tervetulleiksi 
Suomeen paluumuuttajina. 

”On ollut hieno mahdollisuus 
rakentaa tarina neuvostolap- 
suudesta, ja vieläpä inkeriläisestä 
näkökulmasta. Henkilökohtai- 
sesti suuri asia on ollut myös se, 
että olen voinut tehdä elokuvan 
kielellä, joka on katoamassa iso- 
vanhempieni mukana. Kaiken 
lisäksi elokuvaa on kuvattu en- 
tisessä suljetussa kaupungissa, 
paikassa, jossa kuvaaminen olisi 
30 vuotta sitten ollut hulluutta”, 


kertoo. 


Tartossa 1981 syntynyt inke- 
rinsuomalainen Lauri Randla 
on ohjannut seitsemän lyhty- 
elokuvaa, joista viimeisin Mau- 
soleum (2016) voitti kahdeksan 
kansainvälistä palkintoa, muun 
muassa Toronton kansainvälis- 
ten lyhytelokuvajuhlien parhaan 
vieraskielien elokuvan palkin- 
non. Randla on valmistunut 
Aalto-yliopiston Taiteiden ja 
suunnittelun korkeakoulusta 
elokuvaohjaajaksi vuonna 2015. 
Näkemiin Neuvostoliitto on hä- 
nen ensimmäinen pitkä ohjaus- 
työnsä. 


Elokuvaa ovat rahoittaneet Ees- 
ti Filmi Instituut, Suomen elo- 
kuvasäätiö, Eurimages ja Eesti 
Kultuurkapital, ja se on toteu- 
tettu yhteistyössä Yleisradion 
kanssa. Elokuvan levityksestä 
Suomessa vastaa B-Plan Distri- 
bution. 


Näkemiin Neuvostoliito -eloku- 


van teatteriensi-iltansa Suomessa 


27. maaliskuuta 2020. 





Niklas Kouzmitchev (keskellä), Ölle Kaljuste ja Tönu Oja. Kuva: Elen Lotman. OExitfilm 2019. 

INKERILÄISJUURINEN KITARAMIES 


Monista kokoonpanoista ja produktioista tututta huippukitaristi Marzi Nymanilla on juuret Inkerissä. 


Riikka Mahlamäki-Kaistinen 
Kitaristi Marzi Nyman on 
Suomen ehkäpä tunnetuin ki- 
taristi, Hän on kaatanut ural- 
laan monenlaisia raja-aitoja ja 
tuonut rytmimusiikkiin vahvaa 
elinvoimaa. Nyman aloitti mu- 
siikinopiskelun piano- ja teo- 
riatunneilla Länsi-Uudenmaan 
musiikkiopistossa, josta matka 
jatkui 1996 Tapiolan lukion 
musiikkilinjalle ja pian myös 
Espoon pop/jazzopisto Fbeliin. 
Marzi sanoo musiikin kuulu- 
neen hänen elämäänsä lapsuu- 
desta asti. 

— Mutsi ja faija ovat molemmat 
olleet hengellisessä työssä Kan- 
sanraamattuseuralla kun minä 
synnyin. Silloin pastorina (ny- 
kyisin rovasti) toiminut isä oli 
yksi Pro fide -nimisen gospel- 
pändin perustajajäsenistä. Hän 
soitti usein kotona ja äiti lauloi 
mukana. 

Marzin vanhemmat ovat kir- 
jailija-rovasti Hannu Nyman ja 
kirjailija Maija Nyman. 

Marzi sanoo suvusta löytyvän 
monta muutakin muusikkoa. 

— Ukki oli vanha basunisti, jonka 
autossa soi aina Glenn Milleriä 
ja setä oli rock-yhtyeen basisti. 


Marzi soitti pitkään pianoa, 
mutta teini-iässä kitaran veto- 
voima kasvoi vastustamatto- 
maksi. 

— Tajusin, että sillä on helppo 
säestää ja kun sitten kuvioihin 
tuli sähkökitara olin ihan myy- 
tyä miestä, hän nauraa. 

— Musiikki oli mulle niin elimel- 
linen osa olemista, että siitä tuli 
loogisesti myös ammatti, hän 

lisää. 

Marzi sanoo kaiken alkaneen 
Bluesista, ja päätyneen vaikka 
minne. Miehelle ei tule mieleen 
sellaista musiikkityyliä, jota hän 
ei lähtisi soittamaan. Raja kul- 
kee idealistisella tasolla. Hän ei 
halua olla mukana produktiois- 
sa, jotka eivät vastaa aatteeltaan 
hänen omaa ajatusmaailmaansa. 
Marzi ei siis esittäisi vaikkapa 
vihapuhetta sisältäviä tekstejä. 


”Musiikki oli mulle 
niin elimellinen osa 
olemista, että siitä 
tuli loogisesti myös 
ammatti.” 


Lukiolaisena Marzi napattiin 
soittajaksi menestysyhtye Ny- 
lon Beatiin. Yhtye sai urallaan 
kahdeksan kultalevyä ja seitse- 
män platinaa. Vuonna 1999 sil- 
le myönnettiin vuoden yhtyeen 
Emma-palkinto. Marzi Nyma- 
nin kalenterissa ei tämän jälkeen 
juuri tyhjiä päiviä ole näkynyt. 
Marzin ammattiin kuuluu soit- 
tamisen lisäksi säveltämistä ja 
johtamista. Hän on soittanut 
urallaan myös monessa televi- 
sio-ohjelmassa. 

— Minulla on lyhyt keskittymis- 
kyvyn säilymien. Siksi on muka- 
va tehdä montaa lajia. Koen ole- 
vani parhaimmillani silloin kun 
olen vähän reaktiivinen eli kun 
tulee uusi impulssi, reagoin sii- 
hen intuitiivisesti. Silloin löytää 
itsestään ihan uusiakin puolia. 


Vaikka kitara on vakiintunut 


Marzin soittamiseksi, hän istah- 
taa yhä usein pianonkin ääreen 
— Joskus jopa soolopianokon- 
serteissa. 

— Sävellän myös aika paljon pia- 
nolla. Siinä on isompi rekisteri 
ja siinä saa useamman äänen 
yhtä aikaa pohjaan. Käytän pal- 
jon Sibelius-nuotinnosohjelmaa 
sävellystyökaluna ja orkestoin 
siitä suoraan. Kitaralla taas saa 
säveltämiseen toisenlaisia sävyjä. 
Vaikka musiikki on ammatti, 
Marzi soittaa lomallakin. 

— Kun mieli tasaantuu, alkavat 
uudet biisit poreilla. On aina 
kivaa löytää uudelleen se sellai- 
nen soittaminen ja säveltäminen, 
johon ei arjen pyörittämisen 
keskellä ehdi syventyä, kahden 
lapsen isä sanoo. 

Marzista pianon ääreen rauhoit- 
tuminen on meditatiivista ja vä- 





Marzi Nyman pistäytyi viime kesällä 
Jyväskylässä konsertoidessaan 
Kaupunginkirkossa yhdessä laulaja 
Maria Ylipään kanssa. 


hän rukouksenkin kaltaista. 
Mitä taas uskontoon tulee, Mar- 
Zi sanoo olevansa läpiuskonno!- 
linen. 

— Se on tärkeä osa mua ja sen 
kautta jäsentelen maailmaa ja 
elämää. 


Mutta puhutaanpa vielä siitä in- 
keriläisyydestä. Marzin isän äiti 
on inkeriläinen. Kun toimittaja 
kysyy mistä tarkalleen, haluaa 
Marzi soittaa varmuuden vuok- 
si isälleen. Ihan vain siksi, ettei 
vaan menisi väärin. 

— Mummi oli Skuoritsan seura- 
kunnasta Ala-Purskovan kyläs- 
tä, Marzi sanoo nopean puhelun 
päätteeksi. 

— Hän tuli 1943 Suomeen ja 
päättyi Eurajoen pakolaisleirin 
kautta jonnekin Salon seudul- 
le, ehkä Muurlaan. Kun sitten 
välirauhan aikaan inkeriläisiä 
palautettiin itään, mummi lähti 
junalla karkuun pohjoiseen. Hä- 
nen isänsäkin oli sanonut, että 
takaisin ei kyllä lähdetä. 

Isoäiti oli tuolloin teini-ikäinen 
ja hän ajautui pakomatkalla 
eroon muusta perheestä. Mum- 
mi päätyi Tukholmaan. Hän te- 
ki siellä muutaman vuoden ajan 
töitä ja palasi sitten Suomeen, 
jonne muukin perhe oli pääty- 
nyt. 

Marzi kertoo kuulleensa mum- 
min inkeriläisyydestä vasta ai- 
kuisiällä. 

— Kai ne opettelivat 50-luvulla 
olemaan asiasta niin vaiti, ettei 
siitä sitten myöhemminkään 
paljon puhuttu. Ne eivät kai us- 
kaltaneet puhua kun pelkäsivät 
palautuksia. Mummin velihän 
nimittäin jäi Heimokomppanis- 
ta kiinni ja se joutui Vorkutaan 
hiilikaivoksille pakkotyöhän 
Komin tasavaltaa. Siellä ne 


työskentelivät käsittämättömän 
pitkiä aikoja maan alla. Mum- 
min veli vapautettiin kaivokselta 
vasta Stalinin kuoltua. 

Marzi muistaa vaarin ja mum- 
min puhuneen välillä huumo- 
rimielessä venäjää keskenään. 
Näin vaikka vaari oli kotoisin 
pohjanmaalta. Hän oli kuitenkin 
oppinut muutaman sanan sodan 
aikana. 

— Se oli lapsena aina huisia, että 
joku osaa tuollaista, 40-vuotias 
Marzi nauraa nyt. 


Markus ”Marzi” Nyman 


Hän uskoo omien juurien alka- 
van kiinnostamaan iän ja omien 
lasten karttuessa. Nyt hän sanoo 
vähän nolonakin, ettei tiedä tä- 
män enempää. 

— Identiteetti muuttuu ja kehit- 
tyy ja nähdäkseni siihen kuuluu 
vanhemmiten kasvava kiinnos- 
tus omiin juuriin. Mutta muis- 
tan mummin kyllä tosi hyvin, 
sillä hän eli vielä kun minä olin 
jo parikymppinen. Mummista 
on jäänyt sellainen rakas ja vah- 
va vieraanvaraisuuden muisto. 


Syntynyt: 12. tammikuuta 1979 Lohjalla. 





Soittanut: mm. yhtyeissä ja kokoonpanoissa Nylon Beat, 
Hemma Beast, UMO Jazz Orchestra, Husband, Tiro Rantala 
New Trio ja GG Caravan. 

Televisio: Nyman sai medianäkyvyyttä esiintyessään Joonas 
Hytönen Show'ssa Lenni-Kalle Taipaleen yhtyeen vakiojäse- 
nenä. On soittanut sittemmin useissa ohjelmissa. 
Säveltänyt: musiikkia mm. elokuviin, Tapiola Sinfonietalle, 
Vaasan kaupunginorkesterille ja Kaartin soittokunnalle. 
Soittaa: noin neljälläkymmenellä levyllä ja julkaissut kaksi 
sooloalbumiakin. 

Valittiin: vuonna 2012 Espoo Big Bandin vakituiseksi ka- 
pellimestariksi. Valittiin vuonna 2003 Pori Jazzin vuoden 
taiteilijaksi. 

Palkinnot ja tunnustukset: Teosto-palkinto 2006 yhdessä 
Sampo Haapamäen kanssa. Espoon kulttuuripalkinto 2014. 





Moni muusikko kiertää jatkuvasti 
Suomen yhtyeen kanssa, mutta Marzi 
tekee paljon töitä kotoa käsin. Tämä on 
tärkeää jo siksikin, että kotona on pienet 
lapset, joille isän läsnäolo on tärkeää. 

KEIJO KORKKA IN MEMORIAM 


Suomen Inkeri-liiton kunnia- 
puheenjohtaja, kunniajäsen, 
seurakuntaneuvos Keijo Korkka 
oli siirtynyt juuri ennen joulua 
2019 rajan toiselle puolelle. 
Lempaalassa 5.9.1934 syntynyt 
Korkka oli suomalaisen Reino- 
isän ja inkeriläisen Ida-äidin 
poika. Jo 2-vuotiaana hän jou- 
tui jättämään kotinsa, kun koti- 
pitäjä vuonna 1936 tyhjennettiin 
suomalaisesta väestöstä. 

Isä vangittiin ja myöhemmin 
saadun tiedon mukaan hänet oli 
ammuttu jo vuonna 1938. 

Äiti Iida, Keijo ja sisar Elma 
siirtyivät ensin Viroon ja sieltä 
Suomeen 1943. 


Uskonto oli hyvin merkittäväs- 
sä roolissa äidin kasvatuksessa 
ja Keijo mainitsikin usein äidin 


kehottaneen jättämään elämän 
Korkeimman huomaan. 

Keijo on ollut kantava voima 
Turun seudulla toimivan yhdis- 
tyksen johdossa ja oli sen kun- 
niapuheenjohtaja. 


Keijo Korkka toimi Suomen 
Inkeri-liitton hallituksessa vv. 
1976—2013 ja tämän jäsenyyden 
myötä myös Inkeriläisten sivis- 
tyssäätiön hallintoneuvostossa 
vastaavat vuodet. Hän toimi lii- 
ton puheenjohtajana vv. 1991— 
2001 sekä varapuheenjohtajana 
vv. 2002-2013. Hänet kutsuttiin 
liiton kunniajäseneksi v. 2002 ja 
kunniapuheenjohtajaksi 2012. 

Inkeriläisten sivistyssäätiön hal- 
lituksessa Keijo toimi puheen- 
johtajana vv. 1991—1999 ja vara- 
puheenjohtajana vv. 2000-2013. 


Keijolle myönnettiin Inkeriläis- 
ten sivistyssäätiön ansiomerkki 
kunniakirjoineen vuonna 1983 
ja Suomen Inkeri-liiton viiri 


1999. 


Vielä heinäkuussa 2019 Pikki- 
össä pidetyillä inkeriläisten ke- 
säjuhlilla Keijo piti juhlapuheen. 
Elokuussa 2019 Hirvensalon 
kirkossa pidetyssä seurakunta- 
neuvoksen arvonimen saamisen 
kunniaksi pidetyssä tilaisuudessa 
pitämänsä puheen lopulla, Kei- 
jo taas kerran muistutti äitinsä 
neuvosta, luota aina Jumalaan. 


Keijo Korkka siunattiin 
3.12.2020 Pyhän Ristin kappe- 
lissa Turussa. 

Anne Tuohimäki 





Keijo Korkka Inkeriläisten kesäjuhlilla Piikkiössä 2019. Kuva: RMK. 

ELLA OJALA IN MEMORIAM 





Joulukuisena harmaana päivänä 
saapui suruviesti kunniajäse- 
nemme, kirjailija Ella Ojalan o.s. 
Makara siirtymisestä 90-vuoti- 
aana tuonpuoleiseen 4.12.2019 
Tampereella. 


Ella oli syntynyt 27.4.1929 
Lempaalan Varsalan kylässä. 
Kun Pohjois-Inkeri tyhjennet- 
tiin suomalaisesta asutukses- 
ta, perhe karkotettiin Keski- 
Venäjälle 1936. Onnistuttuaan 
muuttamaan karkotuspaikastaan 
ensin takaisin Inkeriin, tuli per- 
he 1943 Viron kautta Suomeen 
Perttelin leirille. 

Sieltä heidät siirrettiin Karjalan 
Kannakselle Vuokselaan, mutta 
he joutuivat lähtemään sieltä 
muiden mukana evakkoon. 


Ella oli käynyt 4-luokkaa kes- 
kikoulua Neuvostoliitossa ja 
suorittanut Tampereen yliopis- 
tossa kasvatuksen ja slaavilaisen 
filologian opintoja. Hän työs- 
kenteli opettajana, tulkkina ja 
Tampereen kaupungin matkai- 
luoppaana. 

Kirjoittamalla Ella toteutti luo- 
vuuttaan, jonka hän oli perinyt 
isoisältään ja äidiltään Liisalta. 
Hän on julkaissut viisi elämän- 
makuista teosta sekä lukuisia 
runoja ja artikkeleita. Ella avus- 
ti vuosikymmenten ajan Inkeri- 
läisten viesti -lehteä, joko omal- 
la nimellään tai nimimerkillä 
Piilon-piika. 

Inkeriläisten kesäjuhlilla Ella oli 
tuttu vieras ja esiintyjä ensim- 
mäisestä sodanjälkeisestä 1956 
Järvenpäässä pidetystä juhlasta 


vuonna 2014 pidettyyn juhlaan 
Helsingissä, jossa hän myös 
esiintyi viimeisen kerran. 


Ella Ojalalle on myönnetty 
Tampereen kaupungin luovan 
kirjallisen työn palkinto vuon- 
na 1989 sekä 1991. Hänelle 
myönnettiin Inkeriläisten si- 
vistyssäätiön ansiomerkki kun- 
niakirjoineen 1992 ja Suomen 
Inkeri-liiton viiri 2014. Hänet 
kutsuttiin Suomen Inkeri-liiton 
kunniajäseneksi 2015. 


Ella oli täydestä sydämestään 
inkeriläinen, Inkerin tyttö, jon- 
ka rakkaus ja kaipuu Inkeriin 
tuli vahvasti esiin hänen lehti- 
kirjoituksissaan, kirjoissaan ja 
runoissaan. 


Ellan siunaustilaisuus pidettiin 
3.1.2020 Tampereen tuomio- 
kirkossa. 

Anne Tuohimäki 


Lehden takankannesta löytyy In- 
keriläisten Viestissä aikaisemmin 
julkaistu Ella Ojalan runo, joka 
tuntuu varsin ajankohtaiselta tä- 
näkin päivänä. 





Ella Ojala Inkeriläisten kesäjuhlilla 
Helsingissä 2014. Vieressä niin ikään 
joulukuussa 2019 edesmennyt Keijo 
Korkka. Kuva: RMK. 


6-VUOTIAAN KANSANVIHOLLISEN TARINA 


Maria Peep 


Jatkoa edellisessä numerossa 
aloitetulle Maria Peepin tari- 
nalle 


Keväällä kyyditetyt miehet ra- 
kensivat vihdoin paikallisten 
avulla saunan, jonka lauteille 
mahtui noin 10-12 henkeä. Uu- 
nin vieressä seisoi iso metallinen 
tynnyri, sen putki oli sijoitettu 
kiukaan kivien väliin, siellä läm- 
peni vesi. Koko kylä rupesi nyt 
kylpemään saunassa ja uunissa 
peseytyminen loppui. 


Työ 

Joka päivä oli käytävä kolhoo- 
sissa töissä. Työn johtaja kirjoit- 
ti muistikirjaansa, että olet ollut 
viikossa, kuukaudessa, vuodessa 
niin monta päivää töissä, ja se 
olikin koko palkka. Perheen 
elätti oma vihannestarha ja kä- 
sityö. Kanat kävelivät vapaas- 
ti pihalla, että ne eivät raapisi 
tarhassa taimia sekaisin, tarhan 
ympärille oli tehty notkeista le- 
pän oksista korkea ja tiheä aita- 
us, että kanat eivät päässeet alta 
eivätkä lentäneet yli. Vuohi oli 
kylän yhteisellä laidunmaalla. 
Keväällä istutimme tarhaan pe- 
runoita, kaalia, sipulia ja valko- 
sipulia, kylvimme porkkanoita 
ja kurkkua. Syksyllä meillä oli 
omat perunat, omat hapankur- 
kut ja kaalit, elämä tuli helpom- 
maksi. Ei tarvinnut enää syödä 
koko talven maan sisässä ollut 
perunoita. 


Koulu 

Toukokuun lopussa saimme to- 
distukset. Todistus oli ruudulli- 
sesta vihkosta temmattu paperi- 

lehti, edes reuna ei ollut leikattu 
sileäksi. Lehti oli taitettu kahtia, 
päälle oli kirjoitettu TODIS- 
TUS. Vasemmalla sisäkyljellä 
oli aineiden nimet ja arvosanat, 
oikealla käyttäytymisen arvosa- 
na ja että viedään II luokkaan. 
Oli myös opettajan allekirjoitus, 
leimaa ei ollut. Minulla olivat 
kaikki arvosanat 5 (Suomen 10), 
minun olisi pitänyt saada kun- 
niakirja, mutta en saanut, sillä 
lomaketta ei ollut. 

Venäjää osasin jo sen verran, et- 
tä kanssakäymisen vaikeuksia ei 
ollut. Löysin itselleni ystävättä- 
ret Faina Holodovan ja Galina 
Prohhorovan. Tavallisesti kaik- 
ki alaluokkien tytöt kävelivät 
yhdessä. Kävimme pikkuisessa 
ojassa uimassa, lehmusmetsässä 
pelliksiä poimimassa tai metsän 
aukiolla mansikassa. Mennessä 
ja tullessa lauloimme. Oikein 
suosittu oli laulu ”Hyvä maa on 
Bulgaria, mutta Venäjä on pa- 


” 


1as . 


Seuraavana vuonna minun oli 
mentävä Dimitrovon kouluun. 
Sinne oli neljä kilometriä läpi 
metsän. Koulutiellä näimme 
hirviä, tien päällä oli usein su- 
den jälkiä ja jostakin etäämmältä 
kuului ulvontaa. Susien takia ky- 
län lasten oli mentävä ja tultava 
kouluun yhdessä. Susia pelo- 
teltiin pitämällä kovaa meteliä. 
Niin olisimme tehneet käske- 
mättäkin. Kun joku jätettiin 
tuntien jälkeen kouluun, kaikki 
odottivat, mutta kotimatkalla 
hän sai joltakin suuremmalta 
pojalta nyrkillä niskaan — tee 
läksysi kotona, että sinua ei tar- 
vitse odottaa. 

Sieltä koulusta en päässyt ruoka- 


tunnilla kotiin syömään ja eväät 
oli otettava mukaan. Oli vaikeaa 
keksiä, mitä ottaa — leipää emme 
olleet nähnytkään koko Venäjäl- 
lä asumisen aikana. Ruisjauho- 
jakaan ei ollut myytävänä, joten 
leipoakaan ei voinut itse. Kylässä 
ei ollut kauppaakaan ja jos olisi 
ollut — olisiko meillä ollut rahaa 
että ostaa. Toisillakaan ei näky- 
nyt olevan leipää. Ruokalista oli 
kaikilla melkein samanlaista ja 
terveellistä — ei mitään epäter- 
veellistä roskaruokaa: pienes- 
sä vodkapullossa maitoa, 2-3 
kuorineen keitettyä perunaa ja 
hapankurkku, kuorittu tuore 
porkkana tai pala lanttua, kei- 
tetty muna, muutamalla kau- 
rajauhoista kakkuja. Se kaikki 
ei ollut samalla kertaa mukana 
— oli jotakin siitä valikoimasta. 
Kukaan ei nauranut eikä pilkan- 
nut toisten ruokaa. 


Paluumatka ja yö aseman etei- 
sessä 

Isän sisarentytär kirjoitti, että 
tulkaa pois. Kuinka kauan te 
annatte lapsen opiskella venä- 
läisessä koulussa, ette kai aio 
kasvattaa hänestä venakkoa. Äi- 
ti ottikin kylän täyteenpanevas- 
ta neuvostosta todistuksen, että 
on sieltä kolhoosista, (passikin 
oli hänellä tallella), myi vuohet, 
pakkasi selkäreppuun sen ver- 
ran tavaraa kuin jaksoi kantaa ja 
lähdimme. Kolhoosin hevosella 
Röbinskiin, sieltä jatkettiin ju- 
nalla. Oli junan vaihtamista ja 
asemalla odottamista. 

Antslan asemalle saapui juna 
illalla. Oli jo ihan pimeää, työ- 
päivä loppui. Aseman päällikkö 
kiersi aseman oven lukkoon, 
sitten ajatteli vähän, kiersi ul- 


ko-oven auki ja päästi meidät 
eteiseen. Eteinen oli pieni ja 
vaivoin lämmin, mutta tuulen- 
varjo oli eteisessä kuitenkin, ai- 
nakin lämpimämpi kuin ulkona. 
Seisoimme siellä uuniin nojaten 
aamuun asti. Istua ei voinut sillä 
lattia oli kylmä ja märkä. Olin 
seisomisesta kuollakseni väsy- 
nyt. Aamulla, kun hiukan val- 
keni, lähdimme. Olin 8-vuotias 
ja kuljimme jalkaisin noin 12 
kilometriä. Kävelimme ja käve- 
limme, kävelimme ja kävelimme 
— tiellä ei näyttänyt olevankaan 
loppua. 

Olen jälkeenpäin ajatellut sitä, 
että siellä aseman odotushuo- 
neessa ei ollut muuta kuin pari 
puupenkkiä. Odotushuoneen ja 
kassahuoneen välinen ovi oli lu- 
kossa ja kassaluukun edessä oli 
ristikko. Mitähän pahaa nainen 
pienen tyttärensä kanssa olisi 
voinut tehdä kun häntä ei pääs- 
tetty odotushuoneeseen yöksi. 
Siellä olisi sentään ollut tilaa is- 
tua tai ehkä ihan maata penkillä. 
Mutta... 


Juulin talossa 

Asuimme siellä syrjäisessä ky- 
lässä oikein syrjäisessä paikassa 
kuusimetsän vieressä erään van- 
han naisen luona. Talon emäntä 
Juuli pelkäsi yksin asua ja pyysi 
meitä seurakseen. Siihen aikaan 
kuljeksi kaikenlaisia rosvoja. 
Kuitenkin kylän täyteenpaneva 
neuvosto sai meistä tietää. Äiti 
kutsuttiin sinne ja varoitettiin, 
että meidän on mentävä takai- 
sin, muuten lähetetään Karja- 
laan metsätöihin. Äiti sanoi, että 
itse hän ei aio lähteä mihinkään, 
jos lähetetään niin lähetetään. 
Mutta ei lähetetty. Me emme 
olleet kyyditetty siitä kylästä, 


luku täsmäsi ilman meitäkin. 


Virolaiseen kouluun mene- 
misellä tuli vaikeuksia. Luo- 
kanopettaja oli ihan pyörtyä 
kun luokkaan tuotiin huonosti 
puettu tyttö, joka ei osannut 
edes viroa, ja ojentaa todistuk- 
sen sijasta ruutupaperin ilman 
leimaa. Semmoisen olisi voinut 
jokainen itse kirjoittaa ja pistää 
sinne parhaat arvosanat. 


Johtaja uskoi, että olin käynyt 
koulua ja laittoi minut tenttiin 
Avattiin matematiikkaoppikirja 
ja käskettiin tehdä yksi tehtävä, 
mitä osaan tehdä. Minä valitsin 
kaikkein pisimmän ja tein sen. 
Sitten tehtiin venäjän sanelu ja 
minä kirjoitin oikein. Johtaja 
lohdutti opettajaa: ”Matema- 
tiikkaa osaa ja venäjää kirjoittaa 
oikein. Anna aikaa, kun oppii 
kielen, rupeaa kirjoittamaan 
viroakin oikein. Se ei merkitse 
mitään, että nyt hän lampaat 
kirjoittaa lambad ja puuro pu- 
ro. Kyllä hän tottuu. Hänellä on 
taas se hyvä puoli, että venäjää 
hän osaa jo enemmän kun mei- 
dän koulussa yleensä opetetaan. 
Niin pääsin sinne luokkaan, 
mihin pitääkin, vaikka opettaja 
katsoi vielä kauan minua kie- 
roon. 


Eestlane on virk ja tark 
(virolainen on ahkera ja viisas) 
Juuli oli antelias. Kun minä tu- 
lin koulusta, Juulilla oli jo ohu- 
kaistaikina valmiina ja viiden 
minuutin kuluttua ohukaiset 
paistettu. Me istuimme, söimme 
ohukaisia hillon ja maidon kans- 
sa ja juttelimme. Juuli puhui ja 
minä kuuntelin. Hän ihmetteli 
miltei joka päivä, miten meillä ei 
ole melkein yhtään mitään. Vi- 
rolainen on ahkera ja viisas! Hä- 
nellä on kaikkea! Kerran minä 


en kestänyt ja sanoin: ”Minulla 
on koulussa kaikki parhaat arvo- 
sanat, minä olen luokkani paras 
oppilas! Sinun sisarentyttäresi 
olisi jäänyt luokalle, jos minä 
en olisi opettanut hänelle koko 
kesän venäjää ja matematiikkaa!” 
Johtajan ennustus täyttyi. Lope- 
tin keväällä luokan kunniakir- 
jalla ja tällä kertaa sainkin sen, 
kun nyt oli koululla lomakkeita. 
Oppimisessa minulla ei olekaan 
ollut vaikeuksia. Olen kaikki 16 
vuotta (I luokasta yliopiston lo- 
pettamiseen) ollut ilman vaivaa 
luokkani ja kurssini paras oppi- 
las. Koska venäjää jo osasin, me- 
ninkin yliopistoon opiskelemaan 
venäjää. 


Sain Venäjältä mukaan kaksi 
hyvää asiaa: 

1) Hyvän venäjän kielen. Ja mi- 
nulta ei otettu sitä takaisin, niin 
kuin oli otettu tsaarin armeijan 
sotamieheltä, kun hän 25 vuo- 
den palvelun jälkeen pääsi kotiin 
— pyssy, tikari ja venäjän kieli — 
kaikki oli otettu pois. 

2) Hyvän ruokahalun. Minä 
olen niin kuin nälkäisenä kas- 
vatettu koiran poika — minulla 
on aina hyvä ruokahalu, minulla 
on aina nälkä. 


Lempiruokiani ovat kuorineen 
keitetty peruna ja hapankurkku 
sekä leipä ja maito. Tavallinen 
leipä, ei mitään päälle, ei voita, 
ei juustoa, ei makkaraa. Uunista 
otettu kuuma leipä on kuitenkin 
parasta, kun leipäpalalle voidel- 
laan voita päälle, voi sulaa ja vir- 
taa joka paikasta yli reunan. Jo 
meidän tunnettu runoilija Juhan 
Liiv kirjoitti: Kuuma leipä ja su- 
loinen tuoksu! 

RESEPTI: Ellan kaalipiirakat 


Vuoden 2019 viimeisessä Inkeriläisten viestin kannessa oli kuva herkullisista inkeriläisistä kaalipiirakois- 
ta. Kuva sai pisaran monen kielellä ja synnytti useita kyselyjä piirakoiden valmistusohjeesta. Inkeriläisten 
viesti vastaa pyyntöihin ja julkaisee nyt piirakat leiponeen Ella Kukovan reseptin. 





Sisus: 


Kaalia noin 2kg 

Sipulia 1-2kpl 

Ruokaöljyä paistamiseen 
Suolaa maun mukaan 

Silppua kaali ja sipuli 

Paista paistinpannulla ja jäädytä 


Taikina: 
0,51 vettä tai maitoa 
2 pussillista kuivahiiva 


1 kananmuna 

1tl suolaa 

1dl sokeria 

noin 1kg vehnäjauhoja 

200gr voita tai leivontamarga- 
riinia 


Voiteluun kananmunaa. 


Ohje: 

Lämmitä neste käden lämpöi- 
seksi. 

Sekoita joukkoon muna, suo- 
la, sokeri, kuivahiiva ja sekoita. 
Lisää jauhot vähitellen ja vaivaa 
taikinaa hyvin. Lisää pehmeä voi 
tai margariini jauhojen lisäämi- 
sen loppuvaiheessa. 

Alusta taikinaa, kunnes se on ta- 
saista ja irtoaa käsistä ja kulhon 
reunoista. 


KUIN LASTUT LAINEILLA 


Sosiaalineuvos Niina Korpelainen esitteli Inkeri-iltapäivässä kirjoittamaansa sukukirjaa ”Kuin lastut 


laineilla, sukukronikka inkerinsuomalaisen Jonas Koitin jälkeläisistä.” 


Inkerinsuomalaiset kokoontui- 
vat jälleen lauantaina, 18.1.2020, 
yhdessä perinteiseen kuukausit- 
taiseen lauantaitapahtumaan 
Inkeri-liiton tiloihin Helsingissä 
vesisateen ja tuulen koristellessa 
satunnaiset ulkona kulkijat mä- 
riksi. Säästä huolimatta meitä oli 
paikalla runsaat kaksikymmentä 
osallistujaa, sillä kuinka nyt epä- 
tavallisen tammikuun sää pidät- 
telisi inkerinsuomalaisia; hehän 
ovat kautta historiansa kohdan- 

neet jotain paljon pahempaa 
kuin tuulinen vesisade. 


Yksityiskohtaisesti emme kir- 
janneet iltapäivän esiintyjän, 
sosiaalineuvos Niina Korpelai- 
sen luennon tietoja, koska kai- 
killa ovat inkerinsuomalaisiin 
kohdistuneet vainot tiedossa 
ja nykyaikamme on lähes yh- 
tä vaarallista ja arvaamatonta, 
kuin historian saatossa inkerin- 
suomalaiset ovat liki säännön- 


Anna taikinan kohota leivinlii- 
nan alla noin 30 min. 

Vaivaa taikinaa leivinpöydällä, 
jaa se kolmen osaan ja peitä lii- 
nalla. 

Kauli taikina tasaiseksi levyksi ja 
leikkaa siitä pyöreitä paloja ison 
kupin avulla. 

Laita keskelle paistettua kaalia 
ja sulje piirakan reunat ja siirrä 
se leivinpaperilla peitetylle pel- 
lille. Yhdelle pellille mahtuu 15 
piirakka. Voitele piirakat kanan- 
munalla, laita pelti uunin keski- 
tasolle ja 

paista 200 asteessa 2025 min. 
kunnes piirakat ovat kauniin 
kullan väriset. 

Siirrä piirakat jäähtymään liinan 


alle. 


mukaisissa sykleissä tulleet itse 
huomaamaan. 

Niina Korpelaisen esitelmä kä- 
sitteli hänen oman sukunsa tut- 
kimuksia ja siten saadun tiedon 
perusteella hän oli koonnut nä- 
mä tiedot kirjaksi, joka inkerin- 
suomalaisten historiasta johtuen 
oli tarkoitettu vain hänen suku- 
laisilleen ja näiden jälkeläisille. 


Korpelainen oli sukupuunsa tut- 
kimuksen kautta löytänyt omaa 


sukuaan, joka oli lähtöisin Inke- 
rin Kupanitsasta, Maloskovista 
ja saapunut alun perin Savosta 
Kaprion alueelle Inkerinmaalle. 
Vuodesta 1721 lähtien nämä 
Koitti-nimiset inkerinsuoma- 
laiset olivatkin jo sopeutuneet 
elämään sillä alueella; Niina 
Korpelainen on Joonas Koitin 
jälkeläinen suoraan alenevassa 
polvessa. 

Mooses Koitti puolestaan oli 
hänen isoäidin isänsä. 
Hartolassa on Koitin kylä ja 
1700 luvulta on saatu selvitettyä 
sitkeän tutkimuksen ja tietojen 
keräämisen kautta, että tuohon 
aikaan todella paikkakunnalla 
sijaitsi Koitti-nimisiä taloja. 


Korpelainen oli joutunut te- 
kemään, kuten niin monasti 
inkeriläisten kohdalla usein on 
tapahtunut, suku - ja kotipaik- 
katutkimustyötä monella eri 
paikkakunnalla ja on luonnol- 
lisesti ollut hyvin hankalaa saa- 
da tarvittavia tietoja; mutta osa 
niistä on löytynyt kirkonkirjojen 
avulla ja osa tiedoista on saatu 
koottua haastattelemalla vielä 
elossa olevia sukulaisia. 
Avioliittojen kautta suvussa on 
myös Orava-nimisiä, esimer- 
kiksi Anna Orava on Ninan 
äidin nimi. Anna puolestaan 
oli naimisissa Pöyhösen kanssa 
ja Ninan nimi ennen avioliittoa 
olikin Pöyhönen. 

Oravat puolestaan olivat am- 
matiltaan kauppiaita, mutta 
poikkeuksiakin on, esim. Aleksi 
Orava oli sotilas ammatiltaan. 


Niinan vanhemmat toimivat 
kauppiaina Ropsussa, mutta 
myöhemmin sotilaat valloitti- 
vat nämä kaupat. Näin tapahtui 
myös Korpelaisen vanhempien 


omistamalle kaupalle. 
Vainoissa tai sota-aikana osa 
Korpelaisen sukulaisista teloi- 
tettiin, mutta osa suvusta pe- 
lastautui Ruotsiin. Korpelaisen 
vanhemmat jäivät Suomeen, 
jonne he saapuivat kesällä vuon- 
na 1943. 

Osa inkerinsuomalaisia koh- 
dannutta tragediaa, osa vanhaa 
sodanjälkeisen Suomen todelli- 
suutta oli se, että vasta vuonna 
1956 Korpelaisen vanhemmat 
saivat Suomen kansalaisuuden. 
Sitä ennen he olivat Neuvosto- 
liiton kansalaisia. 


Vielä tänäkin päivänä pelkäävät 
Korpelaisen sukulaiset, muuta- 
mat heistä, jotka asuvat Ruotsis- 
sa, että heidät palautetaan Venä- 
jälle. Siksi tässäkään artikkelissa 
ei ole mainittu tarkempia yksi- 
tyiskohtia kenestäkään. Riittää, 
kun inkerinsuomalaiset löytävät 
ja tutustuvat omiin juuriinsa. 
Sitkeää, ylen sitkeää ja ajallisesti 
pitkäkestoisia ovat nimittäin ol- 
leet monen inkerinsuomalaisen 
elämää kohdanneet vaikeudet, 
mutta niinpä he saattavat olla 
henkisesti varsin varautuneita 
kohtaamaan elämässään sellaisia 
hankaluuksia, joista kenelläkään 
meistä ei ole aavistustakaan. Fi 
liioin selviytymiskeinoja niihin 
vaikeuksiin. 


Kuinkahan me nykyiset suoma- 
laiset selviäisimme vainovuosis- 
ta, nälästä, tekaistuista syytteis- 
tä, läheistemme kuolemista vain 
siksi, että olemme suomalaisia? 
Jos suurimpana huolenamme 
ovat julkisuuden henkilöiden se- 
kavat ihmissuhteet, niin kuinka 
kestäisimme todelliset vainojen 
ajat ja minkälaista perimätietoa 
me loisimme jälkipolville 


Laulussa sanotaan, ”ettei aika 
mennyt koskaan palaa”, mut- 
ta menneiden aikojen murheet 
voivat vaarallisenkin pian palata 
kohdallemme — selviämmekö 
me niistä? Historia on monas- 
ti opettanut, että viha voittaa 
rakkauden — olisi nykyisen su- 
kupolven aika vihdoin todistaa 
tämä vääräksi. 


Pipsan muistiin kirjaamien tie- 


tojen pohjalta kirjoittanut Juhani 
Valo 





Niina Korpelainen kertoi Inkeri- 
iltäpäivässä kirjoittamastaan kirjasta ja 
sen työvaiheista. 





Suomen Inkeri-liiton puheenjohtaja 

ja Inkeriläisten viestin päätoimittaja 
Juhani Valo kuunteli puolisonsa Pipsan 
kanssa Korpelaisen esitelmää. 


TAPAHTUMAKALENTERI 


SUOMEN INKERI-LIITON OHJELMA KEVÄÄLLE 2020: 


Inkeri-iltapäivien varsinainen ohjelma Inkeri kodissa, 
Käpylänkuja 1 alkaa totuttuun tapaan klo 14.00. Kahvia 
tarjolla klo 13.30 alkaen. 


La 28.3. Kevätkokous. Virallinen kutsu toisaalla lehdessämme. 


La 18.4. Toimittaja, kirjailija Anne Tarsalainen esittelee kir- 
jansa Lupaus Jaltalla ja miehensä Andrein kirjat Lapsuuteni sillat 
sekä Kirjeitä Itärintamalta. 


La 16.5. Tarinankertoja Helena Ritvanen kertoo äidinpuolei- 
sen sukunsa elämästä otsikolla "Äitini elämän taivalta vuosina 
1920—2005 Inkerinmaan Siverskasta Siperian Makarakiin ja 
Saksan kautta Suomeen”. 


La 11.7. Inkeriläisten kesäjuhlat Helsingissä, Malmin kirkossa. 
Tarkemmin ohjelmasta ja kellonajoista seuraavassa lehdessäm- 
me. 


Hyvinkään Inkeri-kerho 
Kokoontumiset klo 14 seurakuntakeskuksen kokoussalissa, katu- 
tasossa. (Hämeenkatu 16). 


Vuosi 2020, kerhopäivät: 
1.3. 
5.4. 
3.5. 


Tiedustelut: 

Puheenjohtaja: Leila Salo p. 040 567 7065 
leila.saloahotmail.com 
hyvinkaan.inkerikerhoahotmail.com 


Lahden seudun Inkeri-seura 

Kerhoillat joka kuukauden toinen maanantai alkaen kello 13 
Luther kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä 
kokouksessa. 

Kerhoilloista ja kokouksista tiedusteluihin vastaa: 

Inkeri Ojala 040 071 6727 

inkeri.ojalaagmail.com 

Ilmoittajille 


Tapahtumakalenteriin toivotut 
ilmoitukset tulee toimittaa toimi- 
tussihteerille lehden kakkossivulle 
ilmoitettuun aineiston vastaanot- 

topäivään mennessä. 





Lahden seudun Inkeri-seura ry tilinumero: 
FI62 1298 3000 0247 22 


Turun seudun Inkeri-seura 

Vuoden 2020 tapahtumat Varissuon kirkolla, tilaisuudet alkavat 
klo 14.00: 

La 7.3. Kevätkokous ja naisten päivän juhla 

Ma 13.4. Pääsiäisjuhla 

Su 10.5. Äitienpäivä 

La 26.9. Syyskokous 

La 31.10. Pyhäinpäivän kunniakäynti Turun hautausmaalla 
inkeriläisten muistomerkillä klo 12 ja kahvitarjoilu Varissuon 
kirkossa klo 14 

La 26.12. Tapaninpäivän Joulujuhla 


Muu toiminta: 

Terveysneuvonta ja vastaanotot 

Käsityö- ja askartelukerhot 

Päivystys- ja kirjastotoiminta 

Nuorten ja lasten toimintaa (kerhot, kulttuuri- ja luontoretket 
ym.) 

Lauluryhmä Orvokki, uusia jäseniä toivotaan 

Viikoittaiset ohjelmat löytyvät seinäilmoituksesta, facebookista 
ja puh. 045 668 7628. 


Yhteystiedot: 

puhelin 045 668 7628 

Ystävällisin terveisin 
Lehden toimitus 


KOKOUSKUTSU 


Suomen Inkeri-liitto ry:n sääntömääräinen kevätkokous pidetään 
lauantaina, maaliskuun 28. päivänä 2020 klo 14.00 
Karjalatalolla 
Inkeri kodissa 

Äänivaltuutettuja ovat v. 2020 jäsenmaksunsa maksaneiden jäsenjärjestöjen 

jotka ovat maksaneet v. 2020 jäsenmaksunsa. 


Hallitus 





Keski-Suomessa, Jyväsjärven 
rannalla kasvaa komea porkkana 
kesät talvet, keleistä riippumatta. 
Kuva otettu tammikuussa 2020. 

Kuva: Riikka Mahlamäki- 


Kaistinen. 








Outo talvi Kun vettä räntää 
On talvi tämä outo niin sataa yhtenään 
kuin luonto itseään ja flunssa hiipien iskee 
ei tuntisi VYYDYIITTÄN 
kuin sekaisin ois mennyt jos hetken onkin pakkasta 
kevät syys niin kohta outo sade leviää 
VIÄITITTITAVIS kuin kyyneleitä itkee luonto 
talven kuulakkuus ihmismielen kera 
mi ihmiselle uskon antoi ei tiedä minne asettua 
kesän ihanuuteen hänet kantoi. asumaan 
Vaan nyt ei tiedä mikä mistä rauhan löytää? 


vuoden aika tämä on? 


Ella Ojala 

Pääkirjoitus 
Mitä tapahtuu lähimaailmas- 


Tämä on erikoisen ajan erikoi- 
nen pääkirjoitus. Mielessäni 
pyörii samaan aikaan inkerin- 
suomalaisten terveystilanne — 
heidän keski-ikänsä on korkea 
ja lähtökohtaisesti uskon men- 
neiden vuosien kovan elämän 
jättäneen heidän terveyteensä 
jälkensä. Tässä ei lohduta sanoa 
mitään muka positiivista, sillä 
jokainen ikääntynyt, itseni mu- 
kaan lukien, tietää ja tuntee sekä 
oman terveystilanteensa, että lä- 
heisensä tilan. Onneksi Suomes- 
sa ei ole menty siihen Ruotsin 
mallin mukaiseen tilaan, josta 
seuraavassa lainaan YLEn jutun 
otsikkoa 25.4.2020 (jätän haas- 


tatellun nimen pois): 


Hoitaja näkee työssään Ruotsin 
koronastrategian kääntöpuolen: 
"Vanhukset on uhrattu” 

Ruotsin tavoite on ollut suojella 
vanhuksia ja muita riskiryhmiä. 
Nyt Tukholman hoivayksiköistä 
75 prosentissa on todettu tartun- 
toja. 

Ruotsi 25.4.2020 klo 08.00 


Sekä toisen YLEn otsikkouuti- 
sen 29.4.2020: 

Tukholman sairaaloista lähetetään 
koronan sairastaneita potilaita 
vanhainkoteihin — ei testata ennen 
siirtämistä. Sairaaloissa noudate- 
taan Kansanterveysviranomaisen 
ohjetta, että potilas ei tartuta 48 
oireettoman tunnin jälkeen. 
Koronaviruspandemia 


29.4.2020 klo 18.56 


Nähtyäni ja luettuani nämä ar- 


tikkelit, menin sanattomaksi. 
Ruotsi, tuo demokratian ja hy- 
vinvoinnin sekä ihmisten välisen 
tasa-arvon mallimaa toimii noin 
epäeettisesti; toiminnan tulok- 
sena tätä laatiessani länsinaapu- 
rissamme on kuollut kymmen- 
kertainen määrä ihmisiä ko- 
ronavirustartunnan seurauksena 
Suomeen verrattuna. 


Ja kun Suomenkin varautumi- 
nen ikäihmisten osalta on ollut 
lähinnä kehottaa yli 70-vuotiaita 
pysymään kotona, vaikka itsek- 
seen, niin raakaa, ylen raakaa on 
ollut suhtautuminen ikäihmi- 
siin. Vedän tästä selvän yhteyden 
Suomen käyttäytymiseen Toisen 
Maailmansodan jälkeiseen ex. 
Neuvostoliittoon palautettujen 
inkerinsuomalaisten kohtaloon 
ja kohteluun. Tiedotusvälineet 
vaikenivat, suorastaan mykistyi- 
vät kokonaan. 

Suorana linkkinä tähän päivään 
ja ikäihmisten kohteluun niin 
Ruotsissa kuin Suomessakin nä- 
en sen, että jäätyämme työ- tai 
sairauseläkkeelle, niin ”Mauri 
on tehnyt tehtävänsä — Mauri 
saa mennä!”. Eihän ikäihmisen 
inhimillinen elämä näin mene. 
Näen valtioiden tämänkaltaisen 
suhtautumisen olevan kutakin 
vallassa olevaa yhteiskuntajär- 
jestelmää pokkuroivaa, enkä voi 
sitä milloinkaan hyväksyä. 


Onneksi tiedän, että inkerin- 
suomalaiset seniori-ikäiset 
huolehtivat toisistaan, vaikka 
muu yhteiskunta laiminlöisi in- 
himilliset velvoitteensa, mutta 
kyse on myös siitä, kauanko voi- 
mat kestävät ja kuinka voidaan 
välttyä virustartunnalta? Mutta 
eräs kysymykseni kuuluu, onko 
ikäihmisillämme varaa maskei- 


hin, joiden hinnat ovat nouse- 
massa korkeiksi kysynnän ja 
tarjonnan lain mukaisesti? Täl- 
laisessa tilanteessa vallitsevissa 
talousjärjestelmissä on vakava 
valuvika, sillä suojamaskien hin- 
tojen nousun seurauksena yhä 
harvemmalla eläkeläisellä on 
varaa ostaa niitä. [ämä on suuri 
huolenaiheeni, sillä olen hyvin 
huolestuneena seurannut suo- 
malaisten toimintaa kuin myös 
toimimattomuutta tämän uuden 
viruksen edessä. 


Näinä levottomina maailman 
aikoina näyttää siltä, että eri 
valtiot sulkeutuvat rajojensa si- 
säpuolelle ja ennen julkilausu- 
tut kauniit ajatukset järjestyvät 
pelkkinä poksahtelevina saip- 
puakuplina pihaleikeissä — pi- 
hana koko maapallo. En väitä, 
että tämä tilanne menee pian 
ohi, sillä planeettamme tuhottu 
luonto reagoi samanaikaisesti 
omalla tavallaan lisäten näiden 
pandemioiden pelottavuutta 
ja arvaamattomuutta. Mutta 
meillä on mahdollisuutemme 
onnistua, tilanne ei ole toivoton. 
Ajatelkaamme vain sitä mylly- 
tystä, jota nykyisetkin inkerin- 
suomalaiset ovat kokeneet — ja 
selvinneet. 


Oma viestini kaikille onkin ly- 
hyt: Autetaan toinen toisiamme 
selviytymään. Uskon aidosti ni- 
mittäin, että hyvyys, rakkaus ja 
läheisen lämpö nyujertavat vähä 
vähältä näitä uhkakuvia. 

Juhani Valo 


IHMISIÄ INKERILÄISASIAN TAKANA, osa 1 


Riikka Mahlamäki-Kaistinen 


Aloitamme Inkeriläisten Viestissä juttusarjan, jossa esitellään ihmisiä, jotka ovat mukana ajamassa in- 
keriläisten asiaa. Ensimmäisenä esittelyvuorossa ovat Inkeriläisten Sivistyssäätiön jäsenet Tero Kekki 


ja Elina Metsälä. 


HEIMOPÄÄLLIKÖIDEN SUKUA 





Tero Kekki ei ole itse käynyt koskaan 
Inkerissä sukunsa vanhoilla asunsijoilla. 
Tarkoitus on ollut mennä useampaankin 
kertaan, mutta aina on tullut jokin este 
— Viimeksi este nimeltä korona. 


Inkeriläisten Sivistyssäätiön hal- 
lituksen varapuheenjohtaja Tero 
Kekki sanoo olevansa asemas- 
saan ikään kuin suvun velvoitta- 
mana. Ja tottahan tämä on. Kun 
Sivistyssäätiö sai alkunsa vuon- 
na 1965, kuului perustajäseniin 
Kekin isoisänsä Antti Kekki ja 
tämän veli Väinö Kekki. 

— Antti ja Väinö olivat molem- 
mat erittäin aktiivisia inkeri- 
läisasian esille tuojia ja eräänlai- 
sia inkeriläisten heimopäälliköi- 
tä, Kekki sanoo. 

Hän on ollut mukana Sivistys- 
säätiön hallituksessa vuodesta 
2014. 


Suvun inkeriläisjuuret johta- 

vat kauas maaorjuuteen. Kekin 
isoisoisä Joonas Kekki vapautui 
maaorjuudesta Venäjällä 1861 ja 
perusti kaupan Inkerin Kupa- 
ritsaan. Hänen poikansa Juho 
Kekki jatkoi kauppaa ja kohosi 
tämän myös Inkerin porvaris- 
toon. 

— Kun Venäjällä tuli vallanku- 
mous, porvaristo joutui vallan- 
kumouksen myötä vaaravyöhyk- 
keeseen. Kekit siirtyivät silloin 
Perkjärvelle, joka sijaitsee Kan- 
naksella Kyyrölän kunnassa. 
Koti oli sotien välisen ajan 
Perkjärvellä ja Juho perusti sin- 
ne kaikkien paikallisten tunte- 
man Kekin kaupan. Antti toimi 
Raivolassa ammattikoulun joh- 
tajana. Täällä Viipurin piirissä 
syntyi myös Kekin isä Heimo 
Kekki. Sitten oli taas pakattava 
laukut. 

— Jatkosodan jälkeen Raivolasta 
tultiin juoksujalkaa Kannaksen 
halki Suomeen. Isoisäni päätyi 
Leppävaaran Valtion ammatti- 
koulun johtajaksi ja tämän veli 
Väinö jatkoi vuorollaan kauppaa 
Porvoossa aina 1960-luvulle asti. 


Virallisen tiedon mukaan iso- 
isä ei palannut koskaan koti- 
konnuilleen Inkeriin. Suvussa 
kulkeva perimätieto kertoo kui- 
tenkin toista. 

— Sanotaan, että Antti olisi käy- 
nyt 1960-luvulla Neuvostoliiton 
Leningradissa ja saanut sieltä 


yhteyden Kupanitsan inkeriläi- 
siin tuttuihin. Tarinan mukaan 
tämä johti salaa tehtyyn vierai- 
luun Inkerinmaalle. Tästä ei ku- 
tienkaan 1960-luvulla avoimesti 
puhuttu, eikä tieto koskaan kan- 
tautunut minun silloin 4-vuoti- 
aisiin korviini. 


Kekki kertoo omien Inkeri- 
muistojensa liittyvän vahvasti 
isän 6-päiseen sisarusparveen. 
Inkeriläisyys eli näissä, samoin 
kuin isovanhemmissa, vahvana 
koko elämän ajan. 

— Meidän suku kokoontui joka 
vuosi isän siskojen Matilda ja 
Katariina Kekin kotiin viettä- 
mään Inkeristä lähdön vuosipäi- 
vää. Silloin Inkerin viirit olivat 
esillä ja sisarukset puhuivat In- 
kerin muistoistaan. Isovanhem- 
pieni mielenmaisemasta Inkeri 
ei kadonnut koskaan. 


”Meidän suku 
kokoontui joka vuosi 
isän siskojen Matilda ja 
Katariina Kekin kotiin 
viettämään Inkeristä 
lähdön vuosipäivää”. 


Heimoveljeys sai äänekkään 
puolestapuhujansa veljeksistä 
Antti ja Väinö. Nämä puhuivat 
asiasta avoimesti ja pitivät toi- 


miessaan mukana politiikassa 
inkeriläisyyttä esiin vahvasti. 

— He olivat kovaäänisiä ja paljon 
julkisuudessa esillä olleita inke- 
riläisyyden puolestapuhujia. 
Inkeriläisillä ei ole enää saman- 
kaltaisia näkyviä äänitorvia ri- 
veissään. Kekki arvelee tämän 
osaltaan johtaneen inkeriläisyy- 
den hälventymiseen sukupolvi 
sukupolvelta. 


Kekki sanoo Inkeriä kohdan- 
neen 1900-luvulla oikeastaan 
kaksi merkittävää murrosta. 

— Ensin oli Stalinin kansan- 
murha kun tämä piti 1930-lu- 
vulla huolen, että Inkeri tyhjen- 
nettiin Siperiaan. Toinen koitti 
1990 kun Koivisto antoi inke- 
riläisille luvan palata Suomeen. 
Inkerinmaalta lähti tuolloin 
valtaosa kynnelle kykenevistä 
ja elinvoimaisista asukkaista. Se 
oli tietyllä tapaa Inkerinmaalle 
viimeinen kuolinisku. 

Nyt Inkerissä on inkeriläisiä 
enää pieni määrä, ja ne jotka 
ovat tulleet Suomeen, ovat in- 
tegroituneet valtaväestöön. Kek- 
ki sanoo, ettei hän henkilökoh- 
taisesti murehdi tätä muutosta. 
”Maailma nyt on sellainen, että 
kansakuntia tulee ja menee. Se 
on vain tosiasia.” 

— Tämän hiipumisen takia 
meillä on Suomen Kirjallisuu- 
den Seuran ja Kansallisarkiston 


kanssa meneillään iso projekti, 
jolla pyritään keräämään talteen 
tietoa inkeriläisyydestä, Kekki 
sanoo. 


”Kun meikäläisen 
ikäisistä aika jättää, on 
inkeriläisyys varmaan 
tunneperäisesti 
ajateltuna aika 
kaukaista nuoremmille 


sukupolville”. 


Sivistyssäätiön projektin aja- 
tuksena on, että kun nyt arkis- 
toidaan mahdollisimman paljon 
inkeriläisyyteen liittyviä asioita, 
on tulevilla tutkijoilla arkisto, 
josta ammentaa tietoa, kun ker- 
tojia ei enää ole jäljellä. 

— Kun meikäläisen ikäisistä aika 
jättää, on inkeriläisyys varmaan 
tunneperäisesti ajateltuna aika 
kaukaista nuoremmille suku- 
polville, Kekki sanoo. 

Tänä vuonna 60 vuotta täyttävä 
Kekki sanoo inkeriläisyyden ole- 
van osa häntä itseään. 

— Vaikka inkeriläisyyteni on 
muutaman polven takana, niin 
kyllä minä itseni inkeriläisek- 
si määrittelen. Kun puhutaan 
juurista, tuon aina esille sukuni 
inkeriläiset juuret. Myös poika- 
ni Jussi ja Joonas Kekki tietävät 


KERRON JUURISTANI KOSKA VOIN 


Kun Elina Metsälä oli noin 
4-vuotias, hän osallistui usein 
äitinsä kanssa Karjalatalon 
Seukko-seuran tilaisuuksiin ja 
veisasi siellä virsiä ”inkeriläis- 
mummoikseen ja papoikseen” 
kutsumiensa seukkolaisten 


kanssa. 

— Omat isovanhempani olivat 
isänpuolen isoäitiä lukuun ot- 
tamatta jo kuolleet ja nämä in- 
keriläismummot olivat minulle 
tärkeitä ja läheisiä. 

Metsälän inkeriläisjuuret tule- 


juuremme ja sen, että polveu- 
dumme inkeriläisestä orjasta. 
Se on siinä mielellä harvinaista, 
että Suomessa ei orjuutta ole 
koskaan ollut. 


Kekkiä ilahduttaa, että inke- 
riläisyydestä on tullut viimeai- 
koina jollain tavalla ”in ja pop”. 
Arkistohankkeet ovat myötä- 
tuulessa ja mediaakin kiinnos- 
taa inkeriläisyys. Tästä kertoo 
esimerkiksi Helsingin Sano- 
mien taannoinen laaja artikkeli 
Lea ja Santeri Pakkasen sekä 
Meeri Koutaniemen Inkeri- 
projektista. 

— Ehkä muutkin ovat havahtu- 
neet siihen, että inkeriläisyys on 
merkittävä osa Suomen histori- 


aa. Hyvä niin. 


Tero Kekki on yksi helsinkiläisen 
viestintätoimisto Drumin perus- 
tajista. Hän työskenteli 20 vuotta 
MTV3:n uutispäällikkönä, toi- 
mittajana sekä Aasian ja Afrikan 
kirjeenvaihtajana. Nykyisin hän 
tekee Drumissa töitä viestinnän 
suunnittelijana pääasiassa yhteis- 
kunnallisen viestinnän, vaikutta- 
javiestinnän ja suhdetoiminnan 


parissa. 





Elina Metsälä Piikkiössä Inkeriläisten 


kesäjuhlilla 2019. Kuvaaja: Elli Metsälä. 

vat äidin puolelta: tämän äiti oli 
kotoisin Venjoelta ja isä Tokso- 
vasta. 

— Isoäiti tuli Suomeen Loimaan 
leirille Saksan kautta ja isoisä 
Tampereen leirille Kloogan-lei- 
riltä vuonna 1943. He tapasivat 
Suomessa, menivät samaan ta- 
loon töihin ja saivat kahdeksan 
lasta, Metsälä kertoo. 
Isovanhemmat saivat Suomen 
kansalaisuuden vasta vuonna 
1963 ja lapsista vanhimmat 
elivät viisitoistavuotiaista aina 
täysi-ikäisyyteen saakka muu- 
kalaispassilla. Inkeriläisyydestä 
ei kotona juuri puhuttu, sillä 
pelko palautuksesta eli vahvana. 
Inkeriläisten järjestäytymises- 
tä, saati kokoontumisesta, iso- 
vanhemmat eivät uskaltaneet 
aikanaan edes haaveille. Näin 
vaikka heimoveljien ikävä oli 
varmasti kova. Tuntui kuitenkin 
järkevimmältä olla vaiti ja pysy- 
tellä pikemminkin piilossa kuin 
näyttävästi esillä. 


Metsälän äiti, Aliisa Majava, 
innostui uudella tapaa sukujuu- 
ristaan muuttaessaan 80-luvulla 
aviomiehensä kanssa Helsingin 
Käpylään, jossa myös Karjalatalo 
sijaitsee. 

— Minä olin vauvana huono 
nukkuja ja äiti käveli vaunujen 
kanssa usein Karjalatalon ohi. 
Sitä kautta hän tuli nähneeksi 
jonkun Inkeriin liittyvän ilmoi- 
tuksen ja poikkesi sisään taloon. 
Siellä todettiin, että ”tipahdit 
kuin taivaasta” ja äidille löy- 
tyi heti jotakin hommaa. Sitä 
kautta minäkin olin jo lapsena 
mukana toiminnassa, Metsälä 
kertoo. 

Hän kuuli Seukko-seurassa in- 
kerinkieltä ja osallistui mum- 
mojen ja pappojen kanssa virsien 

veisaamiseen. Muistot yhteislau- 
lusta ovat vahvat. 

— Minulla on sellainen muisto 
ajalta kun olin vielä hyvin pie- 
ni. Mummot lauloi Kiitos sulle 
Jumala -virttä ja kun he kiittivät 
ohdakkeista, monen ääni sor- 
tui. Ihmettelin, miksi mummut 
veisaavat niin kyynelet silmissä 
kiitosta ohdakkeista eli vaikeis- 
ta ajoista. Vaikka olin vasta lapsi, 
enkä ihan ymmärtänyt mistä on 
kyse, ymmärsin, että tässä on jo- 
takin suurta ja herkkää, Metsälä 
muistelee. 

Hänen äänensä värähtää muis- 
tosta. Niin liikuttava ja vahva se 
on edelleen. 

Hän kertoo ajatelleensa paljon 
niin sukunsa kuin muidenkin 
inkeriläisten kohtaloita — Nii- 
tä ohdakkeita, joita nämä ovat 
matkallaan joutuneet kohtaa- 
maan ja joista he kuitenkin lau- 
suvat kiitoksensa. 


”Vaikka olin vasta, 
lapsi enkä ihan 
ymmärtänyt mistä on 
kyse, ymmärsin, että 
tässä on jotakin suurta 


ja herkkää”. 


35-vuotias Metsälä on koulu- 
tukseltaan teologian maisteri. 
Hän on tehnyt työuraa henki- 
löstöalalla, mutta on nyt koto- 
na alle puolivuotiaan tyttären 
kanssa. Kun äitiysloma päättyy, 
Metsälä ei palaa samalle alal- 
la, vaan toivoo työllistyvänsä 
luokanopettajana. Hän suoritti 
opettajan tutkinnon ennen äi- 
tiyslomalle jäämistään. 

Helsingissä asuva Metsälä on 
ollut mukana Inkeriläisten Si- 


vistyssäätiön toiminnassa vuo- 
desta 2009. Hallitukseen kuuluu 
myös hänen äitinsä Aliisa Maja- 
va. Tänä vuonna Metsälästä tuli 
myös Inkeri-liiton hallituksen 
varajäsen. 

Osallistuminen inkeriläisasian 
edistämiseen on Metsälälle tär- 
keä kunniatehtävä. Hän ei epä- 
röinyt mukaantuloa hetkeäkään, 
vaan oli heti valmis antamaan 
työlle oman panoksensa. 

— Tuntuu tärkeältä olla muka- 
na inkeriläisasian edistämisessä 
tavalla tai toisella. Säätiössä on 
nyt todella hyvä tekemisen mei- 
ninki. Me olemme olleet edistä- 
mässä, rahoittamassa ja mahdol- 
listamassa Kansallisarkiston isoa 
arkistotutkimuksen hanketta ja 
olemme mukana myös Meeri 
Koutaniemen ja Lea ja Santeri 
Pakkasen Kansallismuseoon to- 
teuttamassa projektissa. 
Metsälä kokee, että tässä ajassa 
Inkeri asian edistäminen on en- 
nen kaikkea sitä, että kerätään 
talteen muistoja, ennen kuin se 
on liian myöhäistä. 

Metsälä kokee inkeriläisyyden 
olevan osa hänen identiteettiään. 
— Monesti on sanottu, että inke- 
riläisyyden ytimessä on suomen- 
kieli ja luterilainen usko. Sellai- 
set asiat näkyvät muutoinkin 
väistämättä elämässäni, mutta 
ehkä identiteettiini kuuluu myös 
eräänlainen kahden maailman 
välissä oleminen. Inkeriläiset 
olivat Venäjällä liian suomalai- 
sia ja Suomessa liian venäläisiä. 
Omassa identiteetissäni tämä ei 
ole konkreettinen juttu, mutta se 
on mukana jonkinlaisella ajatuk- 
sen tasolla. 

Kun Metsälältä kysytään juu- 
rista, hän nostaa aina mielellään 
esiin inkeriläisyyden. 

— Olen ajatellut, että jos en 


muuta osaa tehdä Inkerin hy- 
väksi, voin ainakin avoimesti 
kertoa, että juureni ovat Inkeris- 
sä. Minä puhun juuristani, koska 
voin. Isovanhempani eivät sitä 
voineet tehdä. 

Metsälä kertoo inkeriläisyydes- 
tä myös tyttärilleen. Lapsista 
vanhempi on osallistunut inke- 
riläisten kesäjuhlillekin. Viime 
vuonna tämä innostui kovasti 
Piikkiön juhlien tanssiesityk- 
sistä. 


INKERILÄISTEN SIVISTYSSÄÄTIÖ 


- Inkeriläisten sivistyssäätiön säädekirja allekirjoitettiin 30.6.1965 
Helsingissä. 
- Oikeusministeriö vahvisti säätiön säännöt 27.7.1965. 

- Säätiön tarkoituksena on inkeritietouden kerääminen ja tallet- 


taminen sekä Suomessa asuvien inkeriläisten ja heidän jälkeläis- 
tensä toiminnan tukeminen ja kehittäminen. 

- Säätiön hallituksen puheenjohtajana toimii Antti Kokkinen, 
jonka yhteystiedot löytyvät lehden sivulta 2. 


TUOKIOKUVIA INKERINMAALTA 


Majuri evp. Seppo Tuomi kertoi 
helmikuisessa Inkeri-iltapäiväs- 
sä matkoistaan Inkerinmaalle 


ja esitteli siellä ottamiaan valo- 
kuvia. Ohessa Tuomen ottamia 
kuvia ja mietteitä Inkerin mat- 
koilta ja inkeriläisyydestä: 


”Miten usein onkaan käynyt 
mielessä, kuinka paljon jälki- 
polvien elämään on vaikuttanut 
esi-isien päätös lähteä Suomes- 
ta mielessään parempi elämä. 
Joidenkin kannalta ratkaisu on 
ollut onnistunut, toisten taas ei. 
Ulkosuomalaisista ehkä kiin- 
nostavin joukko ovat inkeriläi- 





set. Heidän maastamuutostaan 
on kulunut jo satoja vuosia, ja 
he ovat tässä aivan vieressä ra- 
jamme tuntumassa. Lisäksi in- 
keriläisiä on ollut niin runsaasti, 
että heillä on ollut mahdollisuus 
luoda aivan oma kulttuuri. Tätä 
kaikkea on ollut mielenkiin- 
toista käydä aistimassa Inkerin- 
maalla. 

Oheiset kuvat on otettu viime 





vuonna Inkerinmaalta. Poikke- 
uksen tekee kuva Karstalasta, 
jossa naapurukset Valentina Pet- 
rova, os. Koivistoinen ja Hieta- 
mäen seurakunnan kirkkoherra 
Väinö Kuosti keskustelevat kes- 
kenään. Varsinkin Inkerin Kir- 
kon kautta olen saanut tutustua 
useisiin inkeriläisiin. Se on tun- 
tunut todella rikastuttavalta.” 





Tästä talosta saa ostaa perunoita 


Viitassa oleva teksti "moloko" kertoo, että 
talossa myydään maitoa." 


"Nämä mehiläiset elävät värikkäissä kodeissa. 
Hunajaa tuotetaan myyntiin asti." 





MIEHIKKÄLÄN KESKITYSLEIRIÄ ETSIMÄSSÄ 


Teksti ja kuvat: Pirkko Koso 


Lahdessa asuvan Riitta Pekko- 
lan äiti Elsa Akkanen saapui 
Miehikkälän leirille syksyllä 
1941 nuorempien siskojen kans- 
sa. Sinne saapui myös heidän 
Mikko-setänsä perhe Valkea- 
saaren Myllynkylästä. Myllyn- 
kyläläiset — lähinnä vanhukset, 
naiset ja lapset — olivat piilou- 
tuneet maakuoppiin syyskuun 
3.päivänä odottamaan rintaman 
lähestymistä lännestä. 

Suomalaisten sotilaiden häm- 
mästys oli suuri, kun antau- 
tuneet puhuivatkin suomea. 
Heille annettiin ohjeeksi ottaa 
mukaansa parin päivän muona- 
tarpeet, koska he pääsivät pian 
palaamaan koteihinsa, kun Le- 
ningrad olisi vallattu. Rintaman 
eteneminen pysähtyi kuitenkin 
vanhalle rajalle Rajajoelle. Ra- 
jan toiselta puolen löytyneiden 
Valkeasaaren inkeriläisten taival 


alkoi suomalaisten sotilaiden 





SSE nm 


selustassa Kannasta pitkin koh- 
ti Miehikkälää, jonne saavuttiin 
syyskuun lopulla. 

Elsa pääsi melko pian leiriltä 
Hausjärven Hikiälle. Sinne toi- 
vottiin myös Elsan siskoja. Tämä 
asia selvisi Riitalle asiakirjasta, 
joka löytyi Seppo Jyrkisen In- 
ternetiin laittamista artikkeleista 
ja dokumenteista. 


Hausjärvellä 22.5.1942 
Kotijoukkojen esikunta, Sotavan- 
kitoimisto, Helsinki. 

Haluamme ottaa Taavetissa Mie- 
hikkälän Työleirillä olevan Elsa 
Akkasen, s. 1921 meille työhön 
ja saisi hän tuoda pienen siskonsa 
Aino Akkasen, s. 1931 mukaansa. 
Jos tämä käy päinsä, niin pyydän, 
että olkaa hyvät ja lähettäkää 
heille passit. 

Kunnioittaen J. Lepomäki, maan- 


vilj. Hikiä 


Kesäkuussa 2019 otetussa kuvassa ovat Riitta Pekkola ja Harri Hämäläinen keskitysleirin 
suuremmalla hautausmaalla. Kuvassa näkyy selvästi koholla olevat hautarivit ja 
käytävät. Itse hautamuistomerkki on tiettävästi kunnostettu 2018. 


Varsinaisesti talon työvoimaksi 
nuorista tytöistä ei vielä tuolloin 
ollut. Pelkästä lähimmäisyyden 
rakkaudestako heistä haluttiin 
pitää huolta? Miten tieto leirillä 
olevista tytöistä oli kantautunut 
Hausjärvelle asti? Nämä asiat 
pyörivät Riitan mielessä. Sieltä 
inkeriläisille sisaruksille ilmaan- 
tui kuitenkin turvasatama ja se 
oli Riitasta lohduttavaa tietää. 
Lepomäen isäntä sai nuoret ty- 
töt vakuuttuneiksi, ettei heidän 
ole pakko palata takaisin Neu- 
vostoliittoon. Mikäpä heitä siel- 
lä entisessä kotipaikassaan olisi 
odottanutkaan, kun vanhem- 
mat olivat kuolleet ja setäkin oli 
päättänyt jäädä Suomeen. 


Kesällä 2019 Riitta päätti lähteä 
tutustumaan Miehikkälän leiri- 
paikkoihin ja sai oppaakseen 
seutua hyvin tuntevan Harri 
Hämäläisen Ylämaalta. Toi- 
veiden mukaisesti opas kierrät- 
ti hautausmaat, vei tarpomaan 
Leirin II sammaloituneiden 
parakkien raunioille, ajatti Ihak- 
selan koululle ja vei jopa bunk- 
kerein sisätiloihin. Oppaalla 
oli mukana Piiraisen kirjasta 
kopioituna pirivotsikka-luku 
sekä karttalehtiä että kirjalli- 
suusvinkkejä muistoksi ja kotiin 
vietäväksi. 


Väinö Piirainen kuvaa vuonna 
1946 ilmestyneessä rakkaus- 
romaanissaan ”Internoidut sy- 
dämet” hyvin tarkasti elämää 
leirillä, henkilöitä ja tapahtumia 
siellä. Kirjaansa hän on keksinyt 
oivalliset peitenimet henkilöille 
ja paikoille. Historiaa tuntevat 

tietävät, että romaanissa Ak- 
kalahti tarkoittaa Miehikkälää, 
Kattila Kasaria, Kuppi Kippoa 
jne. 

Arkistotietojen mukaan leiril- 
lä hukkui samana kesänä kaksi 
pientä inkeriläispoikaa, mut- 
ta kirjassaan Piirainen kertoo 
venäläisestä[?] äidistä, jota oli 
kohdannut lapsen menettämi- 
nen. 

-—— Neljän parakin lomitse kolise- 
vat kuormakärryt etenivät tiellä, 
jonka kamaraa neulaset ja alkava 
sammalkasvu pehmensivät. Ve- 
näläinen vankipoika ajoi hevosta 
— ajomiehiä tympäisi lähteä yli- 
määräisiin ajoihin ja lisäksi nyt 
oli sunnuntai — ja kärryjen perässä 
kulkivat nämä muutamat ihmiset, 
jotka hautasivat Zuran poikaa. 
Jokainen heistä oli pukeutunut 
sunnuntaisiin vaatteisiinsa. Pi- 
rivotsikan perässä kulkien he tai- 
valsivat kilometrin- vaiteliaina ja 
alistuneina, jollakin kummallisella 
tavalla toivottomuuden värittä- 
minä aivan kuin elämänilo olisi 
kadonnut heistä. 

Sakeaan tummaan kuusikkoon 
hakatun aukean laidassa hevo- 
nen pysähtyi. Hautarivit kulki- 
vat tien suunnalta aukean perille, 
metsän reunaan - Iohduttomat 
ja alastomat multakasat, joita oli 
noussut kuusen juurien ja kanto- 
jen väleihin, joiden päällä törrötti 
maalaamattomia puuristejä tai 
juomalaseihin ja rivattomiin kah- 
vikuppeihin pistettyjä kuihtuneita 
kukkasia. Vaalea multa pölisi liik- 
kuvien ihmisten askelista, kun he 
kiertelivät hautoja, ja haalistunut 
nauha sateen liottamin venäjän- 
kielisin kirjaimin häilähti ristillä. 
Pirivotsikka odotti tien reunalla. 
Loitompana tiellä seisoi pari var- 
Homiestä, uteliaisuuttansa kat- 
somaan saapuneet, kolmantena 

kersantti Kuvaja. 

”Toinen reuna on suomensukuisia 
varten”, vartiomies sopotti hänen 
korvaansa ja osoitti hautojen ryh- 
mittymää, pienempiä, missä val- 
koisesta kankaasta leikatut seppe- 
lenauhat lojuivat alakuloisina ris- 
teille nostetuista havuseppeleistä. 
Tämä toinen reuna on näitä toisiä 
varten. Leiripäällikkö sen määrä- 
si, etteivät sekaannu.”. 

Kersantti nyökkäsi. Leiripäällikkö 
oli ajatellut myös ylösnousemisen 
päivää. 

Pirivotsikka, Iihavahko valkea- 
tukkainen vanha slummisisar 
avasi paksun virsikirjan vat- 
sansa päällä. Hänen yllänsä oli 
musta päällystakki, nenällänsä 
hopeasankaiset lasit. Tasaisella, 
rauahallisella saarnaäänellä hän 
alkoi lukea kirkkokäsikirjan mu- 
kaista hautauslukua. Pirivotsikka 
luki hartausluvun ensin suomek- 
si, sitten venäjäksi, aivan kuin 
muistuttaen näille ihmisille, että 
se maa, jonka huomaan he olivat 
kuolleensa laskeneet, ei ollut hei- 
dän omansa. 

Pirivotsikka vaikeni lukunsa 
loppuun lukeneena. Hän odotti 
hetken, tarkasti seuraten tapaa, 
joka toistui tässä paikassa aina 
samanlaisena, kunnes aloitti hele- 
ällä vanhan ihmisen äänellä hau- 
tausvirren: 


Sun haltuus, rakas Isäni, 

mä aina annan itseni, 

mun sielun, ruumiin, tavaran, 
ne ota, Herra, vastahan. 


Virsi kohosi pian kimeänä ja kak- 
sikielisenä kuumaan auringon 
valoon, jossa metsän ja mullan 
tuoksut henkäilivät. Sunnuntai- 
vaatteissa seisovat ihmiset, joiden 
saappaat multa oli tahrinut har- 
maiksi, veisasivat liikkumatto- 


mina. He veisasivat kimeillä tai 
heleillä äänillä pirivotsikan äänen 
mukaan. 

Kersantti lähti kesken virrenvei- 
suun. Hän tunsi itsensä masen- 
tuneeksi ja sairaaksi. Hän tunsi 
kauhua sen tyhjyyden ja mitättö- 
myyden edessä, mikä saattoi tulla 
ihmisen osaksi. --- 


Suomen itärajan turvaksi suun- 
nitellun Virolahden rannikolta 
Ylämaan ja Luumäen metsien 
halki aina jäämerelle asti ulot- 
tuvan Salpa-linjan rakenta- 
minen oli tuonut tuhatmäärin 
työmiehiä ja paljon työkoneita 
Ylämaalle ja Miehikkälään. 
Tieverkko metsiin muodostui 
tiheäksi ja majoituspaikkoja 
työmiesten tarpeisiin tuli paljon. 
Jatkosodan alettua rakennustyöt 
hiipuivat ja rakentajia lähti rin- 
tamalle. Talvisota oli ajanut eva- 
koita Karjalasta Miehikkälän 
pitäjänkin läpi länteen, mutta 
jatkosodan alettua tyhjilleen 
jääneisiin rakentajien parakkei- 
hin majoitettiin suomalaisten 
sotilaiden valtaamalta alueelta 





Toinen muistomerkeistä sai 100-vuotiaan 
Inkerin lipun värit. 


Karjalan Kannakselta tavatut 
siviilit, sotavangit sekä Valkea- 
saarelta maakuopista löytyneet 
inkeriläiset. 


Asuinparakit sijaitsivat järvi- 
en lähettyvillä ja teiden varsilla 
muutamien kilometrin säteellä 
metsäisellä alueella. Parakkeja 
alettiin täyttää jo syyskuun puo- 
lesta välistä alkaen kansallisuuk- 
sien mukaan. Suomensukuisia 
sijoitettiin etupäässä Leiriin II. 
Juurakkojärven lähellä oli leiri 
Juurakko, Syvä-Valkjärveä lähin- 
nä olivat leirit II ja III, Kasari- 
järveä lähinnä leirit I ja IV sekä 
Kasarin leiri, Mustalammella ja 
Vuorisjärvellä oli omat leirinsä. 
Leirejä on ollut kymmenkunta. 


Miehikkälän keskitysleiri, työ- 
leiri tai siirtoleiri — millä nimellä 
sitä sitten halutaankin kutsua — 
sijaitsee pääosin Ylämaan ja osin 
Miehikkälän kunnan alueella 
parin kymmenen kilometrin 
päässä nykyisestä valtakunnan 
rajasta. Salpa-linjan panssari- 
vaunuesteitä ja bunkkereita on 
vielä runsaasti maastosta. Opas- 
tauluilla varustettu Salpa-polku 
luikertelee metsäautoteitä ja 
-polkuja pitkin. Opastauluihin 
on merkitty sotavankien hauta- 
usmaat muttei entisiä hävitettyjä 


parakkikyliä. 


Leirissä kuten koko maassa 
ruokatilanne ensimmäisenä so- 
tatalvena 1942 oli heikko. Alira- 
vitsemus ja sairaudet olivat ylei- 
simmät kuolinsyyt ja kuolema 
kohtasikin etupäässä vanhuksia 
ja lapsia. Leiriin internoiduista 
naisista, lapsista ja vanhuksista 
tuli siellä pisimpään viipyneet 
asukkaat. Kaikki osallistuivat 
leirien arkisiin askareisiin, työ- 


kuntoiset pääsivät lähialueen 
maataloihin töihin, lapset aloit- 
tivat koulunkäyntinsä ja inkeri- 
läisiä nuoria ohjattiin koulu- ja 
opiskelupaikkoihin muualle 
Suomeen mikäli heidän suo- 
men kielen taitonsa oli riittävän 
hyvä. Kirkko, lotat, Punainen 
Risti ja eri järjestöt olivat apua 
antamassa. 

Kirjailija Väinö Piirainen kuului 
leirin henkilökuntaan ja hänen 
kirjansa kertomuksissa on sisä- 
piiritietoa. Leirin henkilökun- 
tana oli rintamalle kelpaamat- 
tomien miesten lisäksi lottia. 


Osalle Miehikkälän asukkais- 
ta paikallishistoria on vierasta. 
Sodan aikaisista tapahtumista 
jotain tietäviä on enää harvassa 
ja tarinoiden todenperäisyyskin 
jo hämärä. Kun keskitysleiri 
lakkasi olemasta sen asiakirjoja 
hävitettiin eikä sotaan liittyvä 
aineisto vuosikymmeniin oikein 
kiinnostanut ketään. 

Suomessa on vielä elossa muu- 
tamia henkilöitä, joiden lap- 
suudesta kolmekin vuotta kului 
Miehikkälän keskitysleirillä. 
Leirillä olleita tai heidän jäl- 
keläisiään asuu Suomen lisäksi 
rajojemme ulkopuolella. Kuinka 
meni heistä mahtaa tietää van- 
hempaansa tai isovanhempaan- 
sa kohdistuneista jatkosodan 
aikaisista väestön siirroista? 


Kaakonkulmalla Harri Hämä- 
läinen, Veikko Husu ja Pertti 
Mankki olivat kesän aikana 
keskenään pohtineet leiriasioi- 
ta. Pertti Mankin äiti muistaa, 
että Mustalammella oli huk- 
kunut noin kolmevuotias lapsi 
ollessaan saunarannassa äitinsä 
kanssa pyykillä. Arvoitus on, mi- 
tä kansallisuutta lapsi oli. Ole- 


tettavaa on, että kirjailija Piirai- 
nen on muunnellut kerrontaansa 
hautajaismenoista henkilöiden 
identiteetin suojaamiseksi. 
Riitta etsi käsiinsä Piiraisen kir- 
jan Internoidut sydämet. Kirjas- 
ta löytyi tarinoita, joita hän oli 
kuullut lapsuudessaan kotonaan 
muisteltavan. Tietysti kersantti 
Kuvajan ja inkeriläistyttö Ou- 
tin taustat piti selvittää. Kirjan 
”Kirjeitä sodasta” antina tuli 
vielä tietoa leirin ulkopuolisista 
asioista. 


Hautamuistomerkkien kun- 
nostaminen oli ilahduttavaa 
huomata, mutta mahtaako ku- 
kaan hoitaa näitä hautoja sään- 
nöllisesti vai käydäänkö paikalla 
vain satunnaisesti jonain juhla- 
päivänä joidenkin yhdistysten 
tai järjestöjen toimesta? Ainakin 
sinne tuodut muoviset kukka- 
laitteet kestävät talven pakkaset 
paleltumatta! 


Lähteet: 

Seppo Jyrkinen: Miehikkälän si- 
viilileiri, työleiri, keskitysleiri 
2.8.2015 (alk. 4.3.2012) 
http://www jyrkinen.fi/historia/ 
miehikkalan-internointileiri.html 
Miehikkälän siviilileirillä 1941— 
1944 kuolleet (luettelosta löytyy 
vain 138 vainajan nimi) 
http://kronos.narc.fi/miehikkala/ 
Jv 

Terho Ahonen: Inkeriläisiä Mie- 
hikkälän keskitysleirissä. Inkeri- 
läisten Viesti 2015/2 
Miehikkälän leiri, ... osa1, osa 2 
(2017-) http://salpalinjansalat. 
Dblogspot.com/ 

Kirja 


TÄYTETTÄ HISTORIAN AUKKOIHIN 


Reijo Rautajoki kiersi 2 vuotta Suomea ja etsi arkistoista tietoa 
Inkeriläisten karanteenileireistä vuosilta 1942-1944. 


Riikka Mahlamäki-Kaistinen 


"Projekti oli haastava ja mielenkiintoinen. 
Olen hyvin tyytyväinen, että ryhdyin 
tähän hommaan. Tämä on minulle 
sellainen loppuiän harrastus tämä 
inkeriläisyys. Olen nyt vajaat 20 vuotta 
harrastanut inkeriläisyyttä; 73-vuotias 
Reijo Rautajoki sanoo. 


Helsingin Kansallisarkistossa 
piti olla maaliskuussa mielen- 
kiintoinen tapahtuma. FT Reijo 
Rautajoen teos Vaiettu vaellus: 
inkeriläisten leirit 1942-1944 
oli juuri tullut painosta ja jul- 
kaisutilaisuuteen olivat tulossa 
puhumaan kirjailija-tutkijan 
lisäksi muun muassa teoksen 
kustantaneen Siirtolaisinstituu- 
tin edustaja ja Kansallisarkiston 
johtaja. Suunnitelmat muuttui- 
vat kuitenkin koronakevään ta- 
kia. Kirja kyllä julkaistiin, mutta 
tapahtuma jouduttiin perumaan. 
— Mietimme ensin Siirtolai- 
sinstituutin kanssa tapahtuman 
siirtämistä syksyyn, mutta sitten 
päätimme vain laittaa kirjan heti 

julki ja myyntiin, Rautajoki sa- 


100. 


Rautajoen teos tarkastelee in- 
keriläisten väestönsiirtoja toisen 
maailmansodan aikana keskitty- 
en inkerinsuomalaisten vaihei- 
siin vastaanotto- ja karantee- 
nileireillä vuosina 1942—1944. 
Tutkimus nostaa esiin paikallis- 
tasolta kerättyä monitahoista al- 
kuperäisaineistoa leirien arjesta, 
inkeriläisten kotiutumisesta ja 
suhteista paikalliseen väestöön. 
— Teos sai alkunsa väitöskirja- 
tutkimuksestani. Törmäsin tut- 
kimusta tehdessäni jatkuvasta 
leireihin, ja ajattelin, että näihin 
voisi perehtyä myöhemmin. 
Nyt takana on kahden vuoden 
kiertely ympäri Suomea ja kym- 
meniä ja taas kymmeniä tunteja 
eri paikkakuntien arkistojen uu- 
menissa. 
— Kuvasin myös kaikki yhä 
pystyssä olevat leiripaikat. Jo 
puretuista rakennuksista löy- 
tyi hyviä valokuvia esimerkiksi 
Puolustusvoimien arkistosta ja 
Tampereen Vapriikin arkistosta. 


Tietojen löytämiseksi piti käyt- 
tää astetta vilkkaampaa mieliku- 
vitusta ja salapoliisin lakkiakin. 
Leiritietoja löytyi esimerkiksi 
muistelmista, vanhoista sano- 
malehdistä ja nuorisoseurojen 
ja työväenyhdistysten vuosikir- 
joista. 

— Vaikeinta oli että kaikki ma- 
teriaali oli niin hajallaan. Se piti 

todellakin kaivella esiin. 
Rautajoki hyödynsi aiempia, 
aihetta sivunneita teoksia. Esi- 
merkiksi Erkki Tuulen muis- 
telmista löytyi tietoa paikka- 
kunnista, joissa leirejä on ollut. 
Samoin Toivo Flinkin ja Pekka 
Nevalaisen kirjat olivat hyviä 
peruslähteitä. 

Joskus tutkimus tuotti vesiperiä, 
mutta Rautajoki törmäsi myös 
moneen kiinnostavaan tarinaan, 
joka oli hukkua arkistojen kät- 
köihin. 

— Löysin tarinoita, joita ihmiset 
ovat kertoneet ja puhuneet pai- 
kallislehdille. Esimerkiksi Per- 
niöstä löytyi teos Perniön joulu, 
jossa ihmiset olivat muistelleet 
inkeriläisten leiriä paikkakun- 
nalla. 

Vaikka Rautajoen teoksessa on 
tieteellinen taustoitus ja viitteis- 
tö, kirja on tehty ennen kaikkea 
suuren yleisön, ei tiedeyhteisön 
luettavaksi. 

— Itseänikin rasittaa joskus aka- 
teeminen, peritieteellinen teksti. 
Olen siksi yrittänyt tehdä tästä 
helposti luettavan ja populaa- 
rimman tutkimuksen. 
Lukemisesta tekee kiinnostavan 
myös teoksen sisältämä kuvitus. 


Inkeriläisleirit olivat läpikul- 
kupaikkoja, joissa oltiin muun 
muassa pilkkukuumeen, lavan- 
taudin ja tuberkuloosin takia 
karanteenissa kolme viikkoa. 
Kaikki leirille tulijat ja heidän 


vaatteensa laitettiin täisaunaan, 


kiusallisen elukan eliminoimi- 
seksi. 

— Useimmat olivat leirillä vain 
karanteeniajan, mutta jos töitä 
ei löytynyt, saattoi karanteeni 
kasvaa vielä useammalla viikolla. 
Perusolot leireillä olivat hyvät, 
mutta jos jostain löytyi töitä, 
lähdettiin leireiltä tietysti mie- 
lellään rakentamaan omaa elä- 
mää muualle. Lapset laitettiin 
kouluun ja koti perustettiin sin- 
ne mistä töitä löytyi. 

Leirit olivat pääosin lyhytaikai- 
sia. Useimmat olivat pystyssä 
vain muutaman kuukauden ja 
pisimmilläänkin vain puolitois- 
tavuotta. 

— Paikkojen vastaanotto oli pää- 
osin hyvää. Toisenlaisiakin ko- 
kemuksia tietysti löytyi. Jotkut 
saivat ennakkoluulojen takia 
osakseen ryssittelyä ja kaikki ei- 
vät olleet tyytyväisiä saamaansa 
työhän. Jos vaikka koneteknikko 
joutui peltotöihin, ei hän ollut 
siitä välttämättä iloinen. Samoin 
jos maamies joutui tehdastöihin, 
kaipasi hän pellolle. 

Pääleirejä oli 15 ja näillä oli 
apuleirejä, jotka saattoivat sijai- 
ta pitkienkin matkojen päässä. 
Leirien rakennuksista moni on 


yhä paikallaan. 


Kun Neuvostoliitto hajosi, 
suomalainen väestö ei tiennyt 
inkeriläisistä mitään kun oli ol- 
lut niin monta vuosikymmentä, 
ettei heistä oltu puhuttu. Nyt 
vaatimus inkeriläisten ja muiden 
suomalaisten kohtaloiden selvit- 
tämisestä Venäjällä on noussut 
viime aikoina ajankohtaiseen 
keskusteluun. Näin esimerkiksi 
Unto Hämäläinen nosti asian 
esiin Helsingin Sanomissa ja 
presidentti Sauli Niinistö antoi 
ajatukselle tukensa. Inkeriläis- 


tutkimus näyttääkin olevan nyt 
eräänlaisessa nosteessa ja näky- 
vämmin esillä mediassa. 
Rautajoki on luennoinut paljon 
inkeriläisyydestä tutkimuksiensa 
vuoksi ja kertoo havainneensa, 
että suomalaiset tietävät kes- 
kimääräisesti hyvin vähän in- 
keriläisistä. Vaikeneminen on 
jättänyt pysyviä aukkoja histo- 
riaan ja näkyy yhä nykyisinkin 
esimerkiksi inkeriläisyyden var- 
sin puutteellisessa käsittelyssä 
peruskoulussa. Inkeriläisyys 
tulee peruskoulun historiassa 
esillä lähinnä vain valinnaisina 
opintokokonaisuuksina, jotka 
eivät siis kuulu automaattisesti 
kaikkien oppilaiden opintoihin. 
— Lähihistoriaa saisi olla enem- 
män ja vähän vähemmän An- 
tiikin Kreikkaa, vaikka sekin on 
tietysti tärkeä asia ihmiskunnan 
historiassa, Rautajoki pohtii. 


Rautajoki arvelee inkeriläisyy- 
den kiinnostavan ihmisiä nyt 
kahdestakin syystä. Toinen on 
se, että ihmisillä on vanhetes- 
saan tapana kiinnostua uudella 
tavalla omista juuristaan. Toinen 
syy löytyy siitä, että historian 
valkoisia aukkoja on ryhdytty 
täyttämään. Tämä tutkimus saa 
helposti näkyvyyttä mediassa. 

— Jos otetaan vaikka natsisaksan 
tilanne, niin Saksahan on teh- 
nyt tiliä menneisyytensä kanssa, 
mutta vastaavasti esimerkiksi 
Turkki tai Neuvostoliitto/Venäjä 
ei ole. Turkki ei esimerkiksi vie- 
läkään myönnä 1900-luvun alun 
armenialaisten kansanmurhaa 
jossa sai surmansa 1.5 miljoonaa 
ihmistä. Vähälle huomiolle jää 
myös se, että Maon Kiinassa 70 
miljoonaa kiinalaista kuoli tau- 
teihin, sotiin ja surmaamiseen. 
Se on selvästi enemmän kuin 


Stalin ja Hitler yhteensä, eikä 
sitäkään nosteta juurikaan esille. 
Se, että inkeriläisten kokema 
sorto on jäänyt vähälle huomiol- 
le Suomessa, on Rautajoen mu- 
kaan osin entisen pääministerin, 
sittemmin presidenttinä toimi- 
neen Juho Kusi Paasikiven syytä. 
— Hänen ja Kekkosen linja oli 
vaieta asiasta. Paasikivi ei teh- 
nyt mitään inkeriläisten hyväk- 
si. Vielä vuonna 1953 hän totesi, 
pääministerinä olleelle Kekko- 
selle, että parempi olisi jos nämä 
loputkin inkeriläiset lähtisivät 
Suomesta pois. Tämä oli Paasi- 
kiven asenne, Rautajoki sanoo. 

Paasikiven tyly toteamus löytyy 
hänen omista päiväkirjoistaan. 


Nyt kun teos inkeriläisten ka- 
ranteenileireistä on valmis, on 
aika miettiä seuraavaa projektia. 
Sekin Rautajoella on jo mielessä. 
— Aion käsitellä seuraavaksi in- 
keriläisen isoisäni ja tämän vel- 
jen käsinkirjoitettuja muistel- 
mia. Molemmat olivat mukana 
ensimmäisessä maailmansodassa 
ja näkivät kolhoosin ja Stalinin 
ajan. He pakenivat Suomeen ja 
menivät sodan päätyttyä Ruot- 
siin. 

Rautajoki suunnittelee tekevän- 
sä muistivihkojen kirjoituksista 
tiivistelmän ja kääntävänsä sen 
englanniksi. 

— Koska sukuani on ainakin 
Ruotsissa, Tanskassa, USA:ssa ja 
Virossa, olisi hyvä, että teksti on 
englanniksi, jotta hekin voisivat 
sen lukea. 

Rautajoki sanoo kokevansa in- 
keriläisyyden osaksi itseään. 


Reijo Rautajoki on Suomen Aka- 
teemisen Inkeri-seuran puheen- 


johtaja 

OHJELMIA INKERISTÄ 


Korona ja siihen liittyvä sosiaalinen eristäytyminen ovat estäneet tehokkaasti kaikenlaisten 
tapahtumien ja kokoontumisten järjestämisen. Näin myös Inkeri-liiton kevään ohjelmat, sa- 
moin kuin kesän juhlat on jouduttu perumaan. Internetissä on onneksi kuitenkin tarjolla run- 
sasmäärä Inkeri asiaa. Olemme koonneet oheiseen listaan ilmaisia ohjelmia, joita löytää netin 
kautta Areenas, radiosta ja lehtien sivuilta. Kirjoita ohessa olevat osoitteet netin hakukentään 
ja seuraa ohjelmaa kotisohvalla. Nämä vinkit, muutamalla lisälinkillä löytyy myös liiton sivuilta 
osoitteesta: https://www.inkeriliitto.fi/ajankohtaista/dokumentteja-inkerilaisista.html 


TV Areena Yle.fi 


Inkerinmaa 

Nettiosoite: https://areena.yle.fi/1-3856834 
Greger Gröngvistin sarjassa saamme tutustua In- 
kerinmaan historian eri vaiheisiin. Inkeriläiset ker- 
tovat bolsevikien hirmuvallasta, kuinka viattomia 
vietiin, useimmiten keskellä yötä. Tapaamme myös 
viimeisiä vatjalaisia ja inkerikkoja, varsinkin vatja- 
laiset ovat harvalukuisia, muutaman vuoden päästä 
vatjan kielen puhujia tuskin enää on. (ohjelma val- 
mistunut vuonna 2016, puituus 29 minuuttia) 


Tulkoon sota ja veriset vaatteet 

Nettiosoite: https://areena.yle.fi/1-3857353 
Kertomus Heimosodista 1918—1922. Sotaretkiä 
Petsamoon, Vienaan, Eestiin, Aunukseen ja Inke- 
rinmaalle. Greger Gröngvistin dokumentti. (2016, 
59 min) 


Ryssä perkele-sotavankina Suomessa 
Nettiosoite: https://areena.yle.fi/1-1958761 

Noin 64 000 neuwvostoliittolaista päätyi jatkosodan 
aikana Suomeen sotavangiksi, lähes 200 heistä oli 
naisia. He viettivät täällä keskimäärin kolme vuot- 
ta. Kuolleisuus vankileireillä oli suuri; kolmannes 
menehtyi vankeusaikana. Venäjällä elossa olevien 
entisten sotavankien määrää ei tiedetä, sillä heitä ei 
ole rekisteröity. Ohjelmassa venäläiset muistelevat 
ankeita leirioloja ja eloon jäämisen usein turvan- 
nutta työrupeamaa suomalaisissa maalaistaloissa. 
Haastateltaviksi löytyi myös kaksi naissotavankia 
Pietarista. Toimittaja Reijo Nikkilä. (2000, 57 min, 
katsottavissa myös ulkomailla) 


Inkerinsuomalainen Tamara Jalonen 

Nettiosoite: https://areena.yle.fi/1-2752729 

Inkerinsuomalainen Tamara Jalonen kertoo elä- 

mästään ennen ja jälkeen Suomeen muuttamisen 


(2015, 4 min). Yle Uutiset, Kaakkois-Suomi. 


Kommentti inkeriläisistä 

Nettiosoite: https://areena.yle.fi/1-50166508 
Presidentti Mauno Koivisto Ajankohtaisen kakko- 
sen haastattelussa 1990. (2011, 20min, katsottavissa 
myös ulkomailla) 


Suomalaiset sotavankileirien saaristossa 
https://areena.yle.fi/1-437410 Noin 4 500 suo- 
malaista joutui vangiksi Neuvostoliittoon talvi- ja 
jatkosodassa. Suomeen heistä palasi vajaa 3 000. 
Palkitun dokumentin on ohjannut Reijo Nikkilä. 
(2000, 59 min, katsottavissa myös ulkomailla) 


Aamusydämellä: Inkerinsuomalaiset orvot 
Nettiosoite: https://areena.yle.fi/1-50207519 
Jatkosodan aikana Suomeen saapui satoja inkerin- 
suomalaisia orpoja. Sodan jälkeen suurin osa heistä 
palautettiin vastoin tahtoaan Neuvostoliittoon. Mi- 
tä heille tapahtui? Siitä kertovat Lilja Huttunen ja 
Niina Olonen. (2008, 30 min, katsottavissa myös 
ulkomailla) 


Aamusydämellä: Vankileirien lapset 

Nettiosoite: https://areena.yle.fi/1-50149455 
Vankileirien lapset. Toisen maailmansodan jälkei- 
nen internointi sulki 13-vuotiaan Ann-Lily Su- 
tisen ja 11-vuotiaan Hans Jaekelin vankileirille. 
Myös perheiden omaisuus vietiin. (2011, 34 min, 
katsottavissa myös ulkomailla) 


Silminnäkijä: Vankileirien Suomi - pitkä versio 
Nettiosoite: https://areena.yle.fi/1-50149448 
Suomi telkesi sodan jälkeen vuonna 1944 inter- 
nointileireihin suomalaisnaisia ja heidän lapsiaan. 
Syynä oli se, että suomalaisnaiset olivat perusta- 


Jatkuu takakannessa 


TAPAHTUMAKALENTERI 


SUOMEN INKERI-LIITON OHJELMA: 


Koronavirustilanteen vuoksi Helsingissä pidettäväksi 
tarkoitettu kesäjuhla on peruttu. 


Kuluvan vuoden kevätkokous pyritään pitämään maamme hal- 
lituksen ohjeistuksen mukaan syyskuun aikana.Ilmoitus julkais- 
taan lehtemme numerossa 3, nettisivuillamme sekä 
sähköpostitse. 


Koska tällä hetkellä ei vielä tiedetä syksyn ohjelmista, pyrimme 
ilmoittamaan niistä nettisivuillamme www.inkeriliitto.fi sekä 
sähköpostitse. Ohjelmista voi tiedustella myös puhelimitse 
liiton toimistosta 045 261 2342. 


Mikäli et ole ilmoittanut toimistoomme s-postiosoitettasi, mutta 
haluat saada tiedotteita sähköpostitse, ole ystävällinen ja ilmoita 
nimesi ja sähköpostiosoitteesi suomeninkeriliittoagmail.com 


Kansallismuseossa oleva Lea Pakkasen ja työryhmän Inkeriläi- 
set — unohdetut suomalaiset -näyttely on saanut jatkoaikaa 
26.7.2020 asti. Museo on kuitenkin toistaiseksi suljettu. 


Hyvinkään Inkeri-kerho 

Tiedustelut: 

Puheenjohtaja: Leila Salo p. 040 567 7065 
leila.saloahotmail.com 
hyvinkaan.inkerikerhoahotmail.com 


Lahden seudun Inkeri-seura 

Kerhoilloista ja kokouksista tiedusteluihin vastaa: 
Inkeri Ojala 040 071 6727 
inkeri.ojalaagmail.com 

Lahden seudun Inkeri-seura ry tilinumero: 

FI62 1298 3000 0247 22 


Turun seudun Inkeri-seura 

Vuoden 2020 tapahtumat Varissuon kirkolla, tilaisuudet alkavat 

klo 14.00: 

La 26.9. Syyskokous 

La 31.10. Pyhäinpäivän kunniakäynti Turun hautausmaalla inke- 
riläisten muistomerkillä klo 12 ja kahvitarjoilu Varissuon kirkossa 
klo 14 

La 26.12. Tapaninpäivän Joulujuhla 


Ilmoittajille 


Tapahtumakalenteriin toivotut 
ilmoitukset tulee toimittaa toimi- 
tussihteerille lehden kakkossivulle 
ilmoitettuun aineiston vastaanot- 

topäivään mennessä. 





Muu toiminta: 

Terveysneuvonta ja vastaanotot 

Käsityö- ja askartelukerhot 

Päivystys- ja kirjastotoiminta 

Nuorten ja lasten toimintaa (kerhot, kulttuuri- ja luontoretket ym.) 
Lauluryhmä Orvokki, uusia jäseniä toivotaan 

Viikoittaiset ohjelmat löytyvät seinäilmoituksesta, Facebookista ja 
puh. 045 668 7628. 


Yhteystiedot: 

puhelin 045 668 7628 

sähköposti tsis.turkuagmail.com 

Facebook Turun seudun Inkeri-seura ry 
Käyntiosoite Kousankuja 5 A, 20610 Turku Varissuo 


Helsingin seudun Inkeri-seura 

Anitta |line 

anittaainkeriseura.com 

tai p. 050-565 9805 

Työpajat järjestetään Karjalatalon Inkerikodissa (Käpylänkuja 1, 
Helsinki) 

Tiedustelut Toivo Tupin p. 040 578 3894 


mi 

neet perheen saksalaisen kanssa. Toimittaja Mik- 
ko Määttälä. Stereo. (2005, 47 min, katsottavissa 
myös ulkomailla) 


Dokumentti - Kadonnutta Inkeriä? 
Nettiosoite: https://areena.yle.fi/1-50173678 
Tällä kertaa Basaari kertoo inkerinsuomalaisen pa- 
luumuuttajan Maria Ivanovan ja hänen sukunsa 
tarinan. Ohjaus Irina Kazonen & Maria Lackhi- 
na. (2007, 17 min, katsottavissa myös ulkomailla) 


RADIO Areena Yle.fi 


Elämää Inkerinmaalla 

Nettiosoite: https://areena.yle.fi/1-2159429 
Viime vuosisadan alussa inkeriläiset olivat varsin 
perinnetietoista väkeä. Maanviljelys tapoineen ja 
juhlineen eli väkevänä mutta Pietarin läheisyys 
synnytti myös muunlaista toimeliaisuutta kaupan 
ja teollisuuden alalla. Toimittajana Marianne Ek- 
man. (2014, 49 min) 


Raamattukuriirit 

Nettiosoite: https://areena.yle.fi/audio/1-3872168 
Kolmeosainen historiasarja: Suomesta salakulje- 
tettiin Raamattuja Neuvostoliittoon 1960-luvulta 
alkaen. Millaista kirjallisuuden salakuljettaminen 
oli ja mitä kuriirit matkoillaan kokivat? Sarjaan 
on haastateltu kuriireja, jotka ovat salakuljettaneet 
Raamattuja ja toimineet postinkantajina rautaesi- 
ripun yli eri vuosikymmeninä. Sarjan on toimitta- 
nut Piia Latvala. (2013, 9 min) 


Jakso 5: Maahanmuuton historiaa: Sodanaikai- 
set inkeriläiset 

Nettiosoite: https://areena.yle.fi/1-1518412 
Puhutaan sodan aikana Suomeen tulleista in- 
keriläisistä ja heidän palauttamisestaan takaisin 
Neuvostoliittoon. Haastateltavina Itä-Suomen 
yliopiston Suomen historian dosentti Pekka Ne- 
valainen ja maahanmuuttoviraston tutkija Ante- 
ro Leitzinger. Toimittajana Seppo Heikkinen. 
(2012, 42. min) 


Arkisto: Persoonallisuuksia Inkerissä 
Nettiosoite: https://areena.yle.fi/1-1597572 
Rovasti Akseli Kajanti kertoo. Äänite vuodelta 
1960.(2012, 18 min) 


Tulkaa Neuvostoliittoon, pauhasi radio — propa- 
ganda houkutteli tuhansia suomalaisia paratii- 
siin, jota ei ollutkaan 

Nettiosoite: https://yle.fi/aihe/artikke- 
1:/2019/12/13/tulkaa-neuvostoliittoon-pauhasi- 
radio-propaganda-houkutteli-tuhansia 


Kun isoäiti Neuvostomaahan hiihti 

Nettiosoite: https://areena.yle.fi/1-50310731 
Hilja Eloranta hiihti tuoreen aviomiehensä kanssa 
Neuvostoliittoon 1932. Hän oli yksi 

arviolta 15 000 suomalaisesta, jotka lähtivät lait- 
tomasti Neuvostoliittoon laman ja työttömyyden 
vaivaamasta Suomesta. Ohjaaja Kimmo Saares. 
(1994). (2019, 29 min, katsottavissa ulkomailla) 

Kansikuva: Historian lehtien 

Pönttö-sanalla tarkoitan kahta 
asiaa, kuulunhan riskiryhmään 
vaarallisten virusten suhteen: 
Tarkoitan kotiin sulkeutumista- 

lattian kanssa, aivoni (tai mitä 
niistä on aivoinfarktin jälkeen 
jäljellä) tuntuvat surkastuneen. 
Vastaan yhä yksitavuisemmin 
vaimolleni ja pelkään meidän 
vielä keskenämme järjestävän 
asuntomme seinille, lattioille ja 
katoille oman nimikilpailun vai- 
moni kanssa. 


Ai tylsäääkö? Ei, ehei, vaan ter- 
veellistä varovaisuuttani on tä- 
mä kotona pysyminen, enintään 
kaupassa käyminen. 

Aina tai yleensä usein meistä 
toinen käy maskeineen kaupassa. 
Olemme kokeneet sen, kuinka 
ulkoillessamme kuulumme vas- 
taantulijoiden mielestä sarjaan 
”vainoharhaiset”, ”jo tartunnan 
saaneet” tai muuten vain hörhöt 
hahmot. 

Maskiemme vuoksi. Kansa kai- 
ken kestänyt viis veisaa turva- 
väleistä, suojautumisesta, käsien 
pesusta kaupan eteisessä, kun- 
han pääsee rohkeasti ruuhka- 
aikaan ostamaan vaikka sen 
tärkeän iltapäivälehden. Kansa 


haluaa olla kuin nuori, villi, va- 
paa, vastuuton. 

Me eristäydymme, suojaudum- 
me, varjelemme läheisiämme ja 
he varjelevat meitä. 


Olen muuttanut olosuhteiden 
pakosta monia tapojani, enkä 
koe joutuneeni luopumaan mis- 
tään, koen saaneeni kokonaan 
uuden ulottuvuuden elämääni, 
asummehan luonnon yhteydes- 
sä. Nyt erotan jo sen, että ilmas- 
sa lentelee monenlaisia lintuja, 
pörriäisiä ja pistiäisiä. Viime- 
mainituista ovat näkyvät merkit 
vasemmassa kädessäni. 


Pääkirjoituksen aihe liittyy, jos 
sitä joku edes epäilee, inkerin- 
suomalaisiin hyvinkin paljon. 
Ajatelkaamme inkerinsuoma- 
laistemme keski-ikää, tervey- 
dentilaa ja näiden vääjäämättö- 
mänä seurauksena yleistä terve- 
ydentilaa ja jaksamista. 

Jos itse olen useita inkerinsuo- 
malaisia nuorempana kokenut 
pönttöineni ylläkirjoittamani, 
niin kuinka ovat selviytyneet 
varsinaiset seniori-ikäiset inke- 
rinsuomalaiset? Kaikki elämäs- 
sä koetut vaikeudet ja raskaudet 
kertautuvat iän mukana kehois- 
samme ja mielissämme. 


Kriisin keskellä, vailla tietoa tu- 
levasta, tulkitessamme asiantun- 
tijoiden keskenään ristiriitaisia 
lausuntoja, olemme kokeneet 
yllättävän ja vaikean kriisiajan, 
koko maailmanlaajuisen katast- 
rofin, johon emme osanneet mi- 
tenkään varautua. Pahinta ei ole 
mielestäni itse sairastuminen, 
vaan se epätietoisuus joka het- 
kestämme, kun kukaan ei tiedä, 
epätietoisuus muista kriiseistä, 
kuten luonnonkriiseistä, joiden 





keskellä elämme. 


Juuri tällä hetkellä, syyskuun 
alussa, olen lukenut eri valtioi- 
den kuohunnoista, äänestystu- 
losten epäillyistä manipuloin- 
neista, myrkytysepäily opposi- 
tion ihmisten myrkytysepäilyis- 
tä, tiettyjen valtioiden oudoista 
viruksentorjuntametodeista, 
onpa muuan valtionpäämies 
ehtinyt ehdottaa maansa ostavan 
Tanskalle kuuluvan Grönlannin 
suuren saaren. Koronaviruskin 
vaeltaa lattianraosta irvistellen 
ähäkuttia — tarve luottaa toinen 
toisiimme, huolehtia toisistam- 
me kasvaa jatkuvasti. Maailman 
menoille emme voi mitään, 
mutta yhdessä voimme tukea ja 
auttaa toisiamme. 


Minusta todellakin tuntuu, että 
ainoa, mitä meillä on ja mihin 
ihmisinä voimme fyysisesti tur- 
vautua, ovat toistemme lisäksi 
läheisemme ja sukulaisemme, 
kansamme. Pysyvät perusar- 
vomme. 

Tätä toisiimme turvautumisen 
kokemusta, jota itselläni ei ole 
ollut, olen oppinut inkerinsuo- 
malaisilta heidän elämästään, 
kokemastaan. Silti, kuten alussa 
kirjoitin ”pakkolomasta pöntös- 
säni”, ehkä opin jotain arvokasta 
ajan mittaan, joista yksi voisi olla 
itselleni sopiva: ”Miksi murehtia 
asioista, joille ei mitään voi?” 


Oman pönttöni pakkoloma ei 
taidakaan olla niin kamala asia! 

IHMISIÄ INKERILÄISASIAN TAKANA, osa 2 


Jatkoa juttusarjalle, jossa esitellään ihmisiä, jotka ovat mukana ajamassa inkeriläisten asiaa. Tällä kertaa 
esittelyvuorossa ovat Inkeriläisten Sivistyssäätiön jäsenet Antti Kokkinen ja Aliisa Majava. 


Riikka Mahlamäki-Kaistinen 


SUVUN VIIRINKANTAJA 


Rahoitusalalla työskentelevä Antti 
Kokkisen mielestä on hyvä, että 
säätiössä on mukana eri alan ihminen. 
"Säätiön pitäisi edustaa intressipiiriä 
mahdollisimman laajasti ja siitäkin on 
hyötyä, että mukana on monenlaista 
ammattiosaamista.” 


Espoolainen Antti Kokkinen, 
56, on toiminut nelisenvuotta 
vuotta (kevättalvesta 2016) In- 
keriläisten Sivistyssäätiön halli- 
tuksen puheenjohtajana. Hänet 
imaisi mukaan toimintaan su- 
kujuuret ja velvollisuudentunne. 
— Olen itse ollut aina kiinnos- 
tunut historiasta ja olin pereh- 
tynyt ennakolta paljon Inkeri- 
läisasiaan. En kuitenkaan ole 
kova järjestömies, eikä itselleni 
olisi tullut edes mieleen sellai- 
seen toimintaan pyrkiä. Lähdin 
kuitenkin mukaan kun vanhem- 
pi kaarti kaipasi ihmistä kanta- 
maan viiriä eteenpäin. Toimeen 
tarttuminen tuntui luontevalta 

ja samalla myös eräänlaiselta 
velvollisuuden täyttämiseltä. 
Sivistyssäätiön puheenjohtaja 
oli ennen Kokkista hänen enon- 
sa Toivo Iho, joka toimi myös 
Inkeriläisten Viestin päätoimit- 
tajana. 


Inkeriläisyys tulee Kokkiselle 
hänen äitinsä kautta. Hänen iso- 
äitinsä tuli 20-luvulla Suomeen 
Toksovan Himakkalasta ja isoisä 
Hietamäestä. 

— Perheen lapsista kaksi syntyi 
jo Inkerissä, mutta äitini syntyi 
Suomessa. 

Kokkinen sanoo inkeriläisyy- 
den olleen suvussa arvostettu 
asia, joka toi mukanaan joitakin 
perinteitä ja perinneruokia. Ar- 
kielämässä inkeriläisyys ei kui- 
tenkaan juurikaan näkynyt. 

— Ehkä kiinnostus omaan his- 
toriaan oli perheessä vähän 
vahvempi kuin muilla suoma- 
laisporukoilla. Mieleeni ovat 
jääneet lapsuudesta Inkeriläiset 
kesäjuhlat. Siellä se niin sanottu 
inkeriläisyyden väri näkyi pa- 
remmin kuin arjessa. 


Kun inkeriläisiä pakeni Suo- 
meen 40-luvulla, suvun pääluku 
täydentyi äidin puolelta ja maa- 
han tuli myös muita inkeriläisiä 
perhetuttuja. Suurin osa inkeri- 
läisistä palasi sodan jälkeen ta- 
kaisin itään. Jääneistä noin puo- 
let jatkoi Ruotsiin ja osa sieltä 
edelleen eteenpäin. Kokkisen 


Antti-eno auttoi pohjoisessa 
salakuljettamaan suuren määrän 
inkeriläisiä Ruotsiin. 

— Hän oli ollut armeija-aikana 
koulutettavan Ylitorniossa ja 
luonut siellä hyviä kontakteja sa- 
lakuljettajiin. Näiden kontaktien 
avulla inkeriläisiä saatiin siirret- 
tyä Ruotsiin. Muistan tarinan 
yhdestä porukasta, joka kuljetti 
mukanaan kirjapainokonetta. 
Laite osoittautui niin painavak- 
si, ettei sitä jaksettukaan kantaa. 
Avuksi tarvittiin vesikelkka, 
jota lähdettiin yöllä ostamaan 
jostain talosta. Kelkka maksoi 
yöllä 20-kertaisen hinnan päi- 
vä taksaan verrattaessa. Kelkka 
kuitenkin ostettiin ja inkeriläiset 
painokoneineen pääsivät Ruot- 
siin. 

Kokkinen toteaa, että onneksi 
inkeriläisyys ei ole enää pitkään 
aikaan ollut vaarallista tai hävet- 
tävää vaan ylpeyden aihe. 


Vaikka suvussa on puhuttu 
inkeriläisyydestä ja muisteltu 
menneitäkin, Kokkinen sanoo, 
että hänelle kävi samoin kuin 
niin monelle muullekin — Sil- 
loin kun isovanhemmat olisivat 
olleet kertomassa historiasta, 
Kokkinen oli liian nuori ym- 
märtääkseen kysellä. Sitten kun 
oma kiinnostus heräsi, ei ollut 
enää ketään jolta asioista kysellä. 
— Historia toistaa siinä mielessä 
itseään, että oma historia ja sen 


yksityiskohdat alkavat aina kiin- 


nostaa ihmistä liian myöhään, 
hän huokaa. 

Kokkinen on iloinen siitä, että 
hän on saanut säätiön kautta 
olla mukana mahdollistamassa 
käynnissä olevaa arkistoprojek- 
tia, jossa kerätään inkeriläisten 
muistoja talteen. 

— Se on iso kulttuuriteko ja sa- 
malla lailla kuin tämän tyyppiset 
hommat usein, se alkaa pikkui- 
sen myöhään. Mutta parempi 
myöhään kuin ei milloinkaan. 
Nyt saadaan vielä osa muistois- 
ta talteen. 


Kokkinen toivoisi toimintaa 
mukaan uutta verta, mutta ym- 
märtää samalla tämän olevan 
vaikeaa. Esimerkiksi nuorison 
houkuttelu mukaan, on lähes 


mahdoton tehtävä. 

— Inkeriläisyys sinänsä ei vält- 
tämättä häviä koskaan, mutta 
onko se ihmiselle sellainen pääl- 
limmäinen identiteetti, on sitten 
toinen asia. Jos ajattelen vaikka 
omia lapsiani, niin he tietävät 
inkeriläisjuuristaan, mutta onko 
se aktiivinen osa identiteettiä. 
Vastaan, että ei ole. Ei se ole sitä 
edes itsellenikään. 

Kokkinen sanoo, että tämä on 
tietysti luonnollista. 20-luvulla 
Suomeen tulleista inkeriläisistä 
on vierähtänyt niin monta suku- 
polvea, että identiteetti on haa- 
listunut vuosien varrella. 

— 90-luvun paluumuuttajien 
aalto olisi voinut tuoda selkeän 
impulssin, joka olisi nostanut in- 
keriläisyyden entistä parempaan 


kukoistukseen. Näin ei kuiten- 
kaan käynyt. 

Kokkinen arvelee, että 1920- ja 
1940-luvun inkeriläiset olivat 
niin sanotusti lähempänä toisi- 
aan sekä ideologiselta, koulutuk- 
selliselta että sivistystasoltaan. 
Nyt aiempien paluumuuttajien 
jälkeläisten ja 90-luvun palaajien 
väliin on muodostunut erään- 
lainen juopa. Sekin, että kaikki 
90-luvun palaajat eivät puhu- 
neet enää suomea, jakoi inkeri- 
läisiä heihin ja meihin. 

— Ehkä nämä olivat omiaan 
vaikuttamaan siihen, ettei in- 
keriläisten välinen yhteistyö 
kasvanut niin tiiviiksi kuin olisi 
voinut toivoa, Kokkinen pohtii. 


ON TIEDETTÄVÄ OMAN HISTORIANSA MENNEISYYS, JOTTA 
VOI LUODA TULEVAA" 





Aliisa Majava sanoo inkeriläisyyden 
jasen mukanaan tuoman tietynlaisen 
ulkopuolisuuden tunteen olevan osa 
hänen identiteettiään. 


”Olen tosi kiitollinen aiemmille 
sukupolville siitä, että he ovat 
pitäneet yllä ensin Inkeri seuraa 
ja sitten liittoa ja puhuneet jul- 
kisuudessakin inkeriläisyydestä. 


Ei minulla olisi mitään, jos edel- 
täneet polvet eivät olisi tehneet 
kaikkea sitä työtä jota he ovat 
tehneet. Inkeriläisyys olisi jäänyt 
tyttärellenikin vieraaksi ilman 
heitä”, Aliisa Majava sanoo. 
Hän lisää vielä kunnioittavansa 
valtavasti aiempien polvien in- 
keriläisiä tästä tehdystä työstä. 
Majavan mainitsema tytär on 
viime lehdessä haastateltu inke- 
riläisten sivistyssäätiön ja Inkeri 
liiton hallituksen jäsen Elina 
Metsälä. Majava taas on inkeri- 
läisasian pitkäaikainen aktivisti, 
rahastonhoitaja, ruokavastaava 
ja nykyisin Inkeriläisten Si- 
vistyssäätiön hallituksen jäsen. 
Hän on ollut toiminnassa mu- 
kana 90-luvulta lähtien. 
Majava palaa vielä inkeriläistoi- 
minnasta saamaansa perinnetie- 


toon. 

— 1920-luvulla tulleilta ihmisiltä 
sai paljon tietoa siitä miten In- 
kerissä elettiin. He olivat eläneet 
siellä hyvää ja rikasta aikaa ja 
heillä oli paljon hyviä muistoja. 
Toisin oli 1940-luvulla tulleilla. 
Heidän muistonsa eivät olleet 
enää niin kovin auvoisia. Isäni- 
kin suvusta vietiin mies toisensa 
jälkeen ja kaikki elivät jatkuvassa 
pelossa, Majava huokaisee. 
Hän lisää, että toki 90-luvulla 
tulleillakin inkeriläisillä on ollut 
omat tarinansa kerrottavanaan. 
Kullakin vuosikymmenellä 
omanlaisensa. 

— Tällä hetkellä inkeriläistoimin- 
nassa on minulle tärkeää, että 
voin olla mahdollistamassa eri- 
laisten hankkeiden toteutumista, 
joita sivistyssäätiö rahoittaa. 


Majava sanoo tietämättömyy- 
den tuoneen hänet mukaan toi- 
mintaan. 

— Ihan oikeasti. Tietämättömyy- 
den takia minä lähdin mukaan. 
Majava viittaa tällä siihen, että 
hänen 40-luvulla Suomeen tul- 
leet inkeriläisvanhempansa eivät 
puhuneet juuristaan. Hän sanoo, 
että vaikeneminen inkeriläisyy- 
destä — ja sen myötä omista juu- 
rista — on jättänyt ulkopuolisuu- 
den tunteen. 

— Lapsena on ollut vaikea ym- 
märtää mistä on kyse ja olen 
miettinyt mitä kaikkea sellais- 
ta vanhempani ovat tehneet ja 
tienneet, mistä ei voi puhua. 
Vanhempien vaikeneminen joh- 
tui sekä pelosta, että varmasti 
myös menneisyydessä kohda- 
tuista murheista. Joskus on hel- 
pompi vaieta kuin sanoa vaikka 
historian siiville kadonneet po- 
jan, siskon tai äidin nimi ääneen. 


Majavan isä, Aabrahas Aniai- 
nen, oli Toksovan kirkonkyläl- 
tä ja äiti, Helena Kolomainen, 
Venjoelta. (Isän sukunimi muu- 
tettiin suomessa Anijaiseksi.) 

— Muistan kuinka meillä oli 
talossa karjalaisia vuokralla ja 
he puhuivat aina siitä kaikesta 
mitä he menettivät jouduttu- 
aan lähtemään Karjalasta. Ky- 
syin äidiltä, miksi me ei voida 
puhua omasta tilanteestamme. 
Äiti sanoi, että ”se on ehto sille, 
että saamme olla täällä”. Silloin 
kuin et tiedä, ei ole mitään mistä 
puhua. 

Majava arvelee vanhempien 
myös suojelleen puhumatto- 
muudella lapsiaan. Menneisyy- 
den taakkaa ei halutta jakaa. 

— Isä oli ollut siviiliavioliitossa 
Inkerissä. Hänellä oli kaksi poi- 
kaa, Juho ja Ilmari. Juho kar- 

kotettiin 12:n vanhana vuonna 
1942 isoäitinsä kanssa Jakutian 
Bulunskin Bykov Mys kylään, 
josta hänet vapautettiin 1947. 
Hänen liikkeistään ei ole tietoa 
tämän jälkeen. Nuorempi veli 
Ilmari taas vietiin jonnekin toi- 
selle leirille äitinsä kanssa. Isä oli 
viety jo tätä ennen leireille, jos- 
ta hänet oli kuljetettu edelleen 
muun muassa Siperiaan. Hän 
kuitenkin karkaili leireiltä ja 
päätyi lopulta Kloogan-leirille, 
josta hän pääsi Suomeen. 
Majava menetti isänsä ollees- 
saan vain 15-vuotias. Hän sanoo 
miettivänsä välillä sitä, eleleekö 
Venäjällä jossain hänen velipuo- 
liaan tai näiden lapsia. 


Majavan äiti taas joutui Inke- 
ristä Saksaan, jossa hän oli kaksi 
vuotta maatalossa työssä, ennen 
Suomeen tuloa. 

— Muistan kun 1970-luvul- 
la alettiin näyttää televisiosta 
keskitysleireiltä ohjelmia, joissa 
kuljetettiin 

ruumiita joukkohautoihin. Äi- 
ti sanoi, ettei pysyt katsomaan 
tällaista. Hän kertoi, että maa- 
taloon, jossa hän teki Saksassa 
maatöitä, kantautui kauhea ruu- 
miiden haju. 

Äidistä on tallella tuosta ajasta 
kertova passikuva, jonka päälle 
on lyöty hakaristileima. Vaikka 
häntä kohdeltiin hyvin maa- 
tilalla, oli ympäröivä maailma 
kauhea. 

— Olen ajatellut usein sitä, että 
vaikka vanhempani vaikenivat, 
he eivät olleet mitenkään katke- 
ria. Ajattele nyt vaikka sitäkin, 
että meillä saattoi asua vuokralla 
kommunisteja. Isä sanoi näille, 
että me ei olla kommunisteja, 
mutta jos sinä haluat sitä olla 
niin ole vaan, mutta meillä ei 


puhuta politiikkaa. 

Majava sanoo vuonna 1984 
menehtyneen äitinsä puhuneen 
inkeriläisyydestä vasta elämänsä 
ehtoopuolelle. Silloin yritettiin 
myös löytää hänen kadonnutta 
siskoaan, mutta etsinnät eivät 
tuottaneet tulosta. Majava on 
jäljittänyt myös Heimopatal- 
joonaan kuullutta isänsä serk- 
kua, mutta jäljet ovat kadonneet 
tyhjään. 

— Aniainen on sukuna pieni ja 
Stalinin vainoissa tuhoutunut. 
Tiettävästi suvusta 

isäni on ainoa eloon jäänyt, ku- 
ten myös äitini omasta suvus- 
taan. 


”Olen ajatellut 
usein sitä, että 
vaikka vanhempani 
vaikenivat, he eivät 
olleet mitenkään 
katkeria.” 


Majava kertoo, että hänen isäl- 
lään ei ollut koskaan Suomen 
oleskelulupaa ja osa hänen sisa- 
ruksistaankin eli pitkään muu- 
kalaispassilla. 

— Olen yrittänyt saada isääni 
liittyviä papereita ja joitakin 
kuulustelupöytäkirjoja on löy- 
tynyt. Minulle on selitetty, että 
joidenkin henkilöiden papereita 
ei vain ole olemassa. 

Suomen kansalaisuuden isä sai 
vasta 1963, vain 5 vuotta ennen 
kuolemaansa. 

— Isäni ei ollut anonut oleskelu- 
lupaa ja kuulostaisi todennäköi- 
seltä, että hän jätti sen tekemättä 
välttääkseen pakkoluovutuksen. 
Ehkä tästä johtuen hän haki 
kansalaisuuttakin vasta 60-lu- 
vulla, Majava pohtii. 


Majava on käynyt sekä isänsä 
että äitinsä kotipaikoissa. Isän 
talo Toksovan kirkonkylässä sei- 
soi vierailunaikaan vielä pystys- 
sä, mutta sitä asuttivat venäläi- 
set. Äidin kotitaloa ei enää ollut 
Venjoen Someristonkylässä. 

— On tärkeää tietää missä van- 
hemmat ovat asuneet ja nähdä 
ne seudut. Kysymykseen kokee- 
ko Majava itsensä inkeriläiseksi, 
hän vastaa vahvasti ”Koen ole- 
vani 

inkeriläinen, Suomessa syntynyt 
ja kasvanut. Olen 1940 luvulla 


OIKAISU 


tulleiden vanhempien jälkeläi- 
nen, kuulun siihen pieneen vä- 
hemmistöön, jotka palautusten 
pelossakaan eivät suostuneet 
palaamaan takaisin. On tärkeää 
tietää oman historiansa mennei- 
syys, jotta voi luoda tulevaa.” 


Hän sanoo miettivänsä usein 
sitä, kuinka ihmeellistä on, että 
hänen vanhempansa ovat koke- 
muksistaan huolimatta pysty- 
neet rakentamaan elämäänsä ja 
uskoneet yhä parempaan huo- 
miseen. 


— Koen, että sieltä se on mi- 
nuunkin tullut sellainen asenne, 
että turhasta ci tarvitse valittaa. 
Majava sanoo murheellisena, 
että valitettavasti hirmuteot ja 
joukkomurhat eivät ole nyky- 
päivänäkään vain historiaa. 

— Töissäkin oli ihmisiä kym- 
menestä eri kansalaisuudesta ja 
moni oli tullut maahan huma- 
nitaarisista syistä. 

Majava, 66, on tehnyt työuransa 
ruokahuollon vastuutehtävissä 
eri sairaaloissa. 


Reijo Rautajoen kirjaa koskevan artikkelin tekstiin oli lipsahtanut nolo lapsus lehdessä 2/2020. 
Kirjoitusvirhe Juho Kusti Paasikiven nimessä oli puhtaasti vahinko. Ei minkäänlainen 


toimituksen tai haastatellun mielipiteen ilmaisu. Pahoittelut tästä. 


Kokouskutsut 


Suomen Inkeri-liitto ry:n sääntömääräinen kevätkokous pidetään 
lauantaina, lokakuun 3. päivänä 2020 klo 14.00 


Karjalatalolla 
Inkeri kodissa 
Käpylänkuja 1 
00610 HELSINKI 


Käsitellään säännöissä kevätkokoukselle määrätyt asiat. 


Suomen Inkeri-liitto ry:n sääntömääräinen syyskokous pidetään 
lauantaina, lokakuun 3. päivänä 2020 välittömästi klo 14.00 alkavan kevätkokouksen jälkeen 


Karjalatalolla 
Inkeri kodissa 
Käpylänkuja 1 
00610 HELSINKI 


Käsitellään säännöissä syyskokoukselle määrätyt asiat. 


Molemmissa kokouksissa äänivaltuutettuja ovat v. 2020 jäsenmaksunsa maksaneiden jäsenjärjestöjen 


valtuuttamat henkilöt sekä ne hallituksen hyväksymät henkilöjäsenet, 


jotka ovat maksaneet v. 2020 jäsenmaksunsa. 


Hallitus 


"SAIN LAHJANA INKERIN KIELEN” 


Näkemiin Neuvostoliitto -elokuvan ohjaaja Lauri Randla sai elokuvakärpäsen pureman isoäidiltään. 


Riikka Mahlamäki-Kaistinen 
Kuvat: Elen Lotmat OFxitfilm 


Inkerinsuomalaisen Näkemiin 
Neuvostoliitto -elokuvan piti 
nähdä päivänvalo keväällä. Ko- 
rona sotki kuitenkin elämän niin 
perusteellisesti, että ensi-iltakin 
siirtyi heinäkuulle. Filmi pääsi 
levitykseen lopulta 10.7. 
Elokuva kertoo inkeriläisen 
Tarkkisen perheen vaiheista 
murtuvan Neuvostoliiton pyör- 
teissä. Elokuva pohjaa vapaasti 
inkeriläisen ohjaaja-käsikirjoit- 
taja Lauri Randlan omiin ko- 
kemuksiin 1980- ja 1990-luvun 
Neuvosto-Virossa. 

— Me muutimme Tartosta Suo- 
meen kun olin 9-vuotias eli 
vuonna 1991. Muistan kuinka 
katsoimme noihin aikoihin Suo- 


messa telkkarista tapahtumia 
jotka kaatoivat Neuvostoliiton. 
Vaikka itse en ymmärtänyt asi- 





Randlan isoäiti toimi elokuvannäyttäjänä 
Siltamäen kulttuurisalissa. Valokuvassa 
hän seisoo kinoprojektorin äärellä. (Kuva 
perhealbumista) 

oiden merkitystä, niin se, että 
vanhemmat ja isovanhemmat 
olivat koko ajan telkkarin äärellä 
ja kovin huolestuneita, sai minut 
käsittämään, että meneillään oli 
jotain vakavaa. 

Randla sanoo, ettei hän ollut 
nähnyt koskaan perhettään sel- 
laisessa tilassa. Huoli kaiversi 
erityisesti isoäitiä. 

— Häntä pelotti, etteivät asia ete- 
ne verettömästi, sillä niin ei ollut 
koskaan ennenkään historiassa 
käynyt. Meillä oli yhä sukulaisia 
Venäjällä ja Virossa ja heidän 
kohtalonsa huoletti perhettä. 


Randla innostui elokuvista ai- 
koinaan lukiokaveriensa in- 
noittamana. Nämä kuvastivat 
8 millimetriselle kaitafilmille 
lyhytelokuvien, joissa Randla 
näytteli usein venäläistä kova- 
naamaa nimeltä Sergei. Randla 
sanoo elokuvan tosin kiehto- 
neen häntä jo paljon tätä aikai- 
semmin, sillä hänen isoäitinsä 
toimi elokuvan näyttäjänä aluksi 
Karjalassa, kiertävänä elokuvan 
näyttäjänä ja sitten Viivikonnas- 
sa ja lopulta Sillamäen kulttuu- 
ritalolla. Randla katsoi isoäidin 
kanssa esimerkiksi Kulkurin- 
valssi-elokuvan aina uudestaan 
ja uudestaan. 


Kaverien filmeistä Randla ete- 
ni isommillekin näyttämöille ja 
kuuli jopa Caisan Komediaklu- 
biin. Näyttelemisen rinnalle tuli 
kirjoittaminen. 

— Huomasin sitten, että halusin 
vaikuttaa siihen miten kirjoitta- 
mani tarinat tehdään. Yhdessä 
pienessä lyhytelokuvassa toi- 


minkin sekä näyttelijänä että 
ohjaajana, mutta ymmärsin sit- 
ten, että on keskityttävä toiseen. 
Kaikkea ei voi tehdä ainakaan 
hyvin yhtä aikaa. 

Helsinkiläinen Randla valitsi 
kirjoittamisen ja ohjaamisen ja 
pääsi taideteolliseen korkeakou- 
luun opiskelemaan alaa. Ennen 
Näkemiin Neuvostoliitto -fil- 
miä, hän on tehnyt seitsemän 


lyhytelokuvaa. 


”Halusin vaikuttaa 
siihen miten 
kirjoittamani tarinat 
tehdään.” 


Tuore kokopitkä elokuva sai 
alkunsa vanhasta korkea- 
koulunaikaisesta tekstistä. Teh- 
tävänantona oli kirjoittaa arkin 
verran fiktiivistä tarinaa, jonka 
keskiössä on oman elämän dra- 
maattisimmat vaiheet. Elettiin 
vuotta 2008 ja Randla kirjoit- 
ti siitä, kuinka hän oli synty- 
nyt keskosena, kokenut Tarton 
asuntopulan ja elänyt tämän 
takia lapsuutensa isovanhempi- 
ensa luona suljetussa Siltamäen 
kaupungissa. 

A4-kokoinen tarina kasvoi ja 
tiivistyi ajan lopulliseen muo- 
toonsa. Nyt elokuva on ensim- 
mäinen inkerinsuomalaisena 
kokopitkä näytelmäelokuva. 

— Me olemme kissojen ja koiri- 
en kanssa etsineet toista pitkää 
inkeriläiselokuvaa, mutta emme 
ole sellaista onnistuneet löytä- 
mään. 

Randla muistuttaa, että vaikka 
filmissä on hänen omaa histo- 


riaan, on filmi kokonaisuutena 
kuitenkin fiktiivinen. Elokuvaa 
ovat rahoittaneet Eesti Filmi 
Instituut, Suomen elokuvasäätiö, 
Eurimages ja Eesti Kultuurka- 
pital, ja se on toteutettu yhteis- 
työssä Yleisradion kanssa. 

— Taisi olla ihan niin, että tämä 
on eniten koskaan tukea Virolta 
saanut elokuva, Randla kertoo. 
Elokuva kuvattiin entisessä sul- 
jetussa Sillamäen kaupungissa 
sekä Tallinnassa. Näyttelijöistä 
valtaosa osa on Viron venäläisiä, 
mutta pääosissa nähdään Suo- 
messa asuva Inkeri-taustainen 
Niklas Kouzmitchev ja suo- 
menvenäläinen Nika Savolai- 
nen. 

— Arvelin, että jos näyttelijä on 
venäjän ja suomenkielentaitoi- 
nen, pystyn rakentamaan siitä 
uskottavasti inkeriä puhuvan 
näyttelijän, Randla sanoo nau- 
rahtaen. 


IITV.. sä e 
Tämä on eniten 

koskaan tukea Virolta 
saanut elokuva.” 





Elokuvan filmaustauolla. 


Randla kirjoitti elokuvasta myös 
version, jossa puhutaan puhdasta 
30-luvun inkeriä. Se ei kuiten- 
kaan täysin toimivan filmissä, 
joten kieleksi otettiin inkeri, jo- 
ta Randlan omat isovanhemmat 
puhuivat. 

— Siinä inkerissä on mukana ve- 
näläisiä lainasanoja. Isovanhem- 
millani oli myös tapana vaihtaa 
kieltä joskus ihan lennossa inke- 
ristä venäjään. 

Randla sanoo ymmärtäneensä 
sekä inkerin kielen että ylipää- 
tänsä inkeriläisyyden merkityk- 
sen vasta vanhempana. 

— Aikaisemmin, Neuvosto-Vi- 
rossa eläessäni on osannut pitää 
inkeriläisyyttä kovin tärkeänä. 
En ainakaan osannut arvos- 
taa sitä, sillä koin että siitä oli 
pikemminkin haittaa, eikä se 
Suomessakaan ollut bonus-asia. 
Myöhemmin kun olen kasvanut 
ja saanut asiaan vähän etäisyyt- 
tä, olen ymmärtänyt, ettei omia 
juuriaan kannata inhota. 
Randla sanoo puhuneensa lap- 
sena inkeriä oikeastaan vain sil- 


loin kun hän matki isovanhem- 
piaan, jotka moittivat häntä. 

— En ymmärtänyt silloin vielä 
kuinka suuri lahja on, että osaan 
inkeriä. Kun tajusin tämän myö- 
hemmin korkeakoulussa, soitin 
heille heti ja kiitin, Randla ker- 
too. 

Kahden vuoden kuvausses- 
sio Virossa toi inkerin takaisin 
Randlan kieleen, mutta paluu 
Suomeen pyyhkäisi sen taas 
pois. Randla sanoo rakastavansa 
ylipäätä aksentteja ja murteita ja 
omaksuvansa näitä helposti. 

— Jos olen savolaisten kanssa, 
alan pian vääntämään savoa ihan 
vahingossakin, hän naurahtaa. 


Parhaillaan Randla kirjoittaa 
tv-sarjaa, joka pohjaa niin ikään 
suvun tarinaan. Sen keskiössä 
on hänen isoäitinsä, Ella Viro- 
laisen tarina. 

— Se lähtee siitä kuinka isoäitisi 
isä haettiin 30-luvulla kyyditet- 
täväksi inkeriläisistä häistä. 
Isoäiti sisarineen vältti isänsä 
tämän kohtalon sujuvalla venä- 
jänkielen taidolla. Elämä oli kui- 
tenkin koko ajan vaakalaudalla. 
Kun saksalaiset piirittivät Le- 
ningradia 1940-luvulla, tutkivat 
sotilaat isoäidin talon. Joku löysi 
suomalaisluterilaisen virsikirjan 
ja tämän ansiosta perhe sai jää- 
dä Popovin kylään, Leningradin 
kupeeseen. Pelastus oli kuiten- 
kin hetkellinen, sillä kun SS- 
joukot myöhemmin etsivät par- 
tisaaneja, heille virsikirja ei enää 
riittänyt todisteeksi etnisyydestä. 
Koko perhe kuljetettiin Ausch- 
witziin ja heidät leimattiin venä- 
läisiksi. Siitä lähtien, inkeriläisiä 
perhettä yritettiin alistaa joko 
ihmisestä eläimeksi, tai sivistää 
takaisin eläimestä ihmiseksi. 


Heidät laitettiin pakkotöihin 
saksalaisperheisiin ja ripoteltiin 
ympäri maata. Kun suomensu- 
kuisuus lopulta ymmärrettiin, 
kuljetettiin heidät vuonna 1943 
Suomeen. Pakkopalautusten ai- 
kaan nämä inkeriläiset laitettiin 
taas junaan. Tällä kertaa suun- 
tana oli vanhojen kotien sijaan 
paikkakunta nimeltä 101. kilo- 
metriä. 

— Mummo karkasi palautusju- 
nasta, mutta hänet saatiin kiinni, 
Randla kertoo. 


Tässä tulevassa tv-produktiossa 
puhutaan ajankuvaan kuuluen 
1930-luvun inkeriä. 

— Sen kanssa on oltava tarkem- 
pi, sillä 30-luvulla lainasanoja oli 
vähemmän ja moni inkeriläinen 
tuli toimeen puhumalla yksin- 
omaan inkeriä. Nyt tilanne on 
toisenlainen. Inkerinpuhujia on 
Inkerinmaalla enää ehkä pro- 
sentin verran ja heidän keski- 
ikänsä on 70 vuoden paikkeilla, 
Randla sanoo. 





Välillä kylmälläkin kelillä täytyy synnyttää illuusio kesäpäivistä. Näyttelijät lämmittelevät 
toppatakeissa kuvaustauolla ohjaajan opastaessa heitä seuraavaan kuvaukseen. 


”30-luvulla lainasanoja 
oli vähemmän ja 
moni inkeriläinen tuli 
toimeen puhumalla 
yksinomaan inkeriä.” 


Näkemiin Neuvostoliitto -elo- 
kuvan on tuottanut virolainen 
Exitfilm yhdessä suomalaisen 
tuotantoyhtiö Bufon kanssa. 





Elokuvaohjaaja Lauri Randlan ja Näkemiin neuvostoliitto -elokuvan näyttelijöitä. 


ELOKUVA-ARVIO 


Lauri Randlan elokuva kertoo inkeriläisistä, mutta ei inkeriläisyydestä 


Näkemiin Neuvostoliitto 
Ensi-ilta: 10.7.2020 

Kesto: 1 t 26 min 

Ohjaaja: Lauri Randla 
Pääosissa: Niklas Kouzmitchev, 
Nika Savolainen, Pääru Oja, 
Elene Baratashvili, Ulle Kaljus- 
te, Tönu Oja, Jekaterina Novos- 
jolova 


Suomalainen elokuvankatsoja 
on niin kyllästetty Hollywoodil- 
la, että kun valkokankaalla pu- 
hutaan jotain muuta kuin eng- 
lantia (tai vaihtoehtoisesti suo- 
mea) tuntuu asetelma melkeinpä 
eksoottiselta. Jo tämä asia tekee 
Lauri Randlan varsin viihdyt- 
tävästä Näkemiin Neuvostoliitto 
-elokuvasta tervetulleen tulok- 
kaan elokuvarintamalle. Rand- 
lan filmissä puhutaan iloisessa 
sotkussa suomea, venäjää, inke- 
riä ja viroa. 


Näkemiin Neuvostoliitto -elo- 
kuvaa koskevissa lehtijutuissa on 
korostettu usein sitä, että käsillä 
on ensimmäinen inkerinsuoma- 
laisen tekijän elokuva. Tämä on 
toki historiallinen fakta, mutta 
inkeriläisyys itsessään ei ole kui- 
tenkaan teoksessa kovin koros- 
tetussa asemassa tai erityisesti 
esillä. Päähenkilöt ovat inkeri- 
läisiä ja puhuvat inkeriä, mutta 
inkeriläisyyteen sellaisenaan ei 
pureuduta. 


Ehkä selvin inkeriläisyyden il- 
mentymä elokuvassa on pariin 
otteeseen toistunut kohtaus, jos- 
sa päähenkilöitä luullaan venä- 
läisiksi, jolloin nämä ilmoittavat 


napakasti olevansa inkeriläisiä. 
Äänessä on tällöin sitä sellaista 
hienoa, kulttuurillista ylpeyttä, 
jota inkeriläisten kesäjuhlilla- 
kin usein aistii. Inkeriläisyys 
on kunnia-asia — jotain, jota ei 
haluta enää piilottaa vakan alle. 


Inkeriläiset ovat tarinan keski- 
össä, mutta filmi ei kerro inke- 
riläisyydestä. Jos asiaa heijastelee 
siihen, kuinka vähän inkeriläi- 
syydestä Suomessa tiedetään, 
on toki harmi, ettei elokuva 
juurikaan kasvata suomalaisten 
Inkeri-tuntemusta. Toisaal- 
ta koska kyse on nimenomaan 
fiktiivisestä elokuvasta — ei do- 
kumentista — olisi faktuaalisen 
historiatiedon vaatiminen pe- 
rusteetonta. 

Randlan elokuva on ennen 
kaikkea tarina nuoresta Johan- 
neksesta (Niklas Kouzmitchev) 
ja ajanjaksosta, jolloin maailma 
muuttui. Elokuvan viitekehyk- 
sessä Neuvostoliitto vaipuu 
polvilleen ja lopulta murtuu. 
Elokuvalla on vahvasti omaelä- 
mäkerrallinen taustansa, vaikka 
filmi kokonaisuudessaan onkin 
fiktiota. Sinänsä on melkeinpä 
erikosita, että Randla on tahto- 
nut käsitellä perheensä vaiheita 
juuri komedian kautta. Toiseu- 
den tunteessa, ulkopuolisuudes- 
sa ja koneiston tahtoon alistu- 
misessa kun olisi reilusti ainesta 
draamaankin. 

Toisaalta elokuvan keskiössä on 
kuitenkin ennen kaikkea rakka- 
us. Kaiken myllerryksen ja muu- 
tosten keskelläkin Johanneksen 
elämää pyörittävät ennen kaik- 


kea rakkaus äitiin (Nika Savo- 
lainen), läheisiin ja naapurin 
tyttöön. 


Näkemiin Neuvostoliitto -elo- 
kuvassa on paljon neuvostoro- 
manttisia aineksia ja nostalgista 
historian sivujen havinaa. Väri- 
tys vie menneeseen, samoin esi- 
merkiksi radiosta kuuluva Alla 
Pugatsovan ääni. Randla ei kui- 
tenkaan sorru Timo Koivusalon 
historiallisten elokuvien kaltai- 
seen alleviivaamiseen, jossa te- 
kijät ovat läsnä vain korostaak- 
seen esitettyä aikakautta. Tämä 
on taitavaa elokuvan tekemistä 
sekä puvustukselta, lavastukselta, 
että ohjaajalta itseltään. Tarinan 
kulissien ei tule nousta elokuvan 
päärooliin, vaan niiden tulee 
tukea juonta ja kuvausta. Juuri 
näin tapahtuu Randlan filmissä. 


Annan Näkemiin Neuvostoliitto 
elokuvalle neljä tähteä viidestä. 
Sen parissa viihtyy hienosti, 
tarinassa on imua ja ripaus su- 
loista herkkyyttä Ja kuten alussa 
mainitsin — on myös vallan ihas- 
tuttavan raikasta kun elokuvassa 
puhutaan inkeriä. 

Riikka Mahlamäki-Kaistinen 

INKERILÄISTÄ VIERAANVARAISUUTTA 


Jämsän Gasthousen tiskin takaa löytyvät inkeriläiset Elvira Alekseeva ja Robert Savolainen. He ovat 
pyörittäneet Jämsän perinteistä majataloa nyt 20 vuotta ja järjestäneet siinä sivussa esimerkiksi lukuisia 
kulttuuritapahtumia, joihin esiintyjät ovat tulleet itärajan tuolta puolen. 


Riikka Mahlamäki-Kaistinen 
Jämsän Gasthouse oli Keski- 
Suomessa sijaitsevan Jämsän en- 
simmäinen hotelli kun se vuon- 
na 1952 aloitti toimintansa. Nyt 
sitä ovat pyörittäneet jo 20 vuot- 
ta inkeriläiset Elvira Alekseeva 
ja Robert Savolainen. Moni 
hotellissa yöpyvä luulee omista- 
jia pariskunnaksi, mutta kyse on 
vain työkumppanuudesta. 

— Usein joku sanoo, että ”mie- 
hesi kertoi” tai ”puolisosi sanoi 
minulle”. Tiedän kyllä ketä he 
silloin tarkoittavat, Alekseeva 
naurahtaa. 

Majatalon omistajat ovat naimi- 
sissa tahoillaan. Savolaisen nuo- 


rimmalla lapsella on ikää vasta 3 
vuotta, mutta Alekseeva kehuu 
olevansa jo isoisomummo. 
Sitten hän kantaa pöytään kah- 
via ja keksejä. Toimittajalla on 
kotoisan tervetullut olo jutustel- 
lessa aulan nahkasohvalla Alek- 
seevan ja Savolaisen elämästä. 


Alekseeva ja Savolainen muut- 
tivat Inkeristä Suomeen kol- 
misenkymmentä vuotta sitten. 
Alekseevan tuli Pietarhovin 
alueelta ja Savolaisen Kunto- 
pohjasta Petroskoin läheltä. 
Molempien kotona puhuttiin 
suomea, mutta koulun ja ym- 
päröivän elämän myötä toiseksi 


vahvaksi kieleksi vakiintui venä- 
jä. Kielitaidosta on ollut hyötyä 
yrittäjyydessä. Venäjänkieli on 
tuonut mukanaan itäturisteja, 
jotka arvostavat sitä, että voivat 
tarvittaessa asioida myös äidin- 
kielellään. Kysyttäessä kuinka 
suuri prosentti yöpyjistä tulee 
Venäjältä ja muista Balkanin 
maista, omistajat sanovat mää- 
rän vaihtelevan. 

— Ja Venäjällä on kahdessa- 
kymmenessä vuodessa ehtinyt 
olla jo niin monta kriisiä, että 
kävijämäärät ovat siksikin vaih- 
delleen, 53-vuotias Savolainen 
naurahtaa. 

Vakavasti puhuen Savolainen 





Työjako on selvä. Molemmat tekevät kaikkea, mutta Alekseevalla on astetta isompi vetovastuu keittiön puolella ja Savolainen taas 
tarttuu useammin talonmiehen tehtäviin. Gasthouse tarjoaa asukkailleen aamiaista ja tarvittaessa iltapalaa. 

arvelee, että itäturisteja on vähän 
enemmän kuin muissa hotelleis- 
sa, muttei mitenkään erityisen 
paljon. 
On hienoa, että lapset 
ovat kiinnostuneita 
juuristaan ja kyselevät 


niistä vanhemmiltaan.” 


Savolaisen toi Jämsän seudulle 
hänen kotikaupunkinsa. Jäm- 
sänkoski on nimittäin Kun- 
topohjan ystävyyskaupunki ja 
toiminta kaupunkien välillä 
ajoittain vilkastakin. 
Savolainen kertoo ostaneensa 
itselleen työpaikan ryhtyessään 
Gasthousen yrittäjäksi. Paikkaa 
aiemmin pyörittänyt yrittäjä oli 
siirtymässä eläkkeelle ja hän 
arveli toimintaa kannattavaksi. 
Toiseksi osakkaaksi tuli inkeri- 
läinen ystävä Alekseeva. 

Sekä Savolainen että Alekseeva 
kiittelevät Jämsän seutua. Luon- 
to on erityisen kaunis ja vehreä 
ja paikkakunnalta on löytynyt 
monta hyvää yhteistyökumppa- 
nia ja ystävää. 

— Joskus houkuttelivat minua 
muuttamaan muualle töitten pe- 
rässä, mutta en halunnut lähteä. 
Täällä on niin hyvä olla, Savo- 
lainen sanoo. 

Nyt 71-vuotias Alekseeva on 
uhannut jäädä piakkoin eläk- 
keelle. Savolainen arvelee, ettei 
tämä ihan kokonaan malta jää- 
dä pois. Ei ainakaan ihan heti. 
Gasthousesta on muodostunut 
toinen ja rakas koti, jolla on eri- 
tyinen paikka sydämessä. 


Nyt hotellilla on ollut koronan 
takia melko hiljaista. Epidemia 
tyhjensi huoneet melkein kol- 
meksi kuukaudeksi ja hotellilla 


keskityttiin paikan kunnostuk- 
seen. Vaikka korona-ajat ovat 
hellittäneet, kesäkausikin tuntuu 
poikkeukselliselta. Jämsän Gast- 
house saa ison määrän yöpyjistä 
Jämsässä sijaitsevasta laskettelu- 
ja tapahtumakeskus Himoksesta. 
Kesäisin tämä on tarkoittanut si- 
tä, että paikka on viikonloppui- 
sin täynnä. Nyt kun festivaalit ja 
myös Keski-Suomessa vuosittain 
järjestettävä Neste Rally on pe- 
ruttu, on hotelin 21 huoneesta 
iso osa tyhjänä. 

— Sen sijaan mökkejä, jotka ra- 
kensimme kymmenen vuotta 
sitten, on kyselty enemmän kuin 
tavallisesti, Savolainen sanoo. 
Mökeistä — tai pikemminkin hu- 
viloista — yksi on nimeltään In- 
keri. Inkeriläisyys on olennainen 
osa Gasthousen omistajia, vaikka 
Savolainen sanookin tuntevansa 
itsensä sekä suomalaiseksi, inke- 
riläiseksi että venäläiseksi. Passis- 
sa hänellä, samoin kuin Aleksee- 
valla, lukee Suomen ja Venäjän 
kansalainen. 

— Se on aina yllättävää kuinka 
vähän Inkeristä tiedetään tääl- 
lä Suomessa. Moni ei ymmärrä 
sitä, että Venäjällä asuu yli 300 
kansalaisuuden edustajia. 
Vuonna 2002 toimitetun väestö- 
laskennan mukaan venäjän väes- 
töstä 79,8 % on venäläisiä. Muita 
kansallisuusryhmiä ovat esimer- 
kiksi tataarit (3,8 %), ukrai- 
nalaiset (2 %), baskiirit (1,2 %), 
tsuvassit (1,1 %), mordvalaiset ja 
valkovenäläiset. Alle 0,5 % väes- 
tönosuuden muodostavia kan- 
sallisuuksia ovat muun muassa 
armenialaiset, avaarit, tSetSeenit, 
saksalaiset, juutalaiset, kazakit, 
marit ja udmurtit. Venäjällä asuu 
noin 19 000 inkeriläistä eli osuus 
142 122 776 asukkaan määrästä 


on häviävän pieni. 


”Se on aina yllättävää 
kuinka vähän Inkeristä 
tiedetään täällä 
Suomessa. ” 


Savolainen ja Alekseeva ovat 
osallistuneet joitakin kertoja 
Inkeriläisten Kesäjuhlille, mutta 
useimmiten juhlat ovat jääneet 
väliin. Tähän on selvä syynsä. 
Kesäjuhlat järjestetään yleen- 
sä juuri niihin aikoihin, jolloin 
Gasthousessa on kaikkein kiirei- 
sintä. Silloin ei ole aikaa irtau- 
tua töistä vaan tehdään pitkää 
päivää. Tänä vuonna aikataulut 
tosin olisivat mahdollistaneet 
kesäjuhlille osallistumisen, mut- 
ta koronarajoitusten takia juhlia 
ei nyt järjestetä. 

— Jyväskylässä taas ei juurikaan 
ole inkeriläisten toimintaa, Sa- 
volainen harmittelee. 
Inkeriläistoiminnan sijaan Sa- 
volainen on aktiivisesti mukana 
Jämsän Suomi-Venäjä seurassa. 





Jämsän Gasthouseen tehdään vuosittain 
myös laskettelu ja pyöräretkiä Pietarista. 
Polkemalla turistit eivät sentään 

tule paikalle, vaan tuovat pyörät 

auton kyydissä ja tutustuvat sitten 
paikkakunnan kauniisiin maastoihin. 

Hän toimii parhaillaan myös 
seuran varapuheenjohtajana. 


Hotellinpitäjät kertovat siirtä- 
neensä inkeriläisyyttä lapsilleen. 
Alekseevan kohdalla tämä on 
tapahtunut muun muassa konk- 
reettisen tarinan muodossa, sillä 
hänen äitinsä, Helmi Haikonen, 
kirjoitti kokemuksistaan muis- 
telman. Tarina on jaettu kaikille 
lapsille ja sen kautta isoäidin 
matka Inkeristä Saksaan ja edel- 
leen Suomeen on tullut kaikille 
tutuksi. 

— On hienoa, että lapset ovat 
kiinnostuneita juuristaan ja ky- 
selevät niistä vanhemmiltaan. 
Oman historian tunteminen on 
tärkeää, he sanovat melkein yh- 
destä suusta. 


Gasthousen vastaanottoaulan 
seinällä komeilee pitkä rivistö 
kehystettyjä ja perin virallisen 


näköisiä papereita. Yhdessä lu- 
kee kunniakirja toisessa diplomi. 
Myöntäjinä ovat muun muassa 
Jämsän kaupunginhallitus, kau- 
pungin kulttuuritoimi, Jämsän- 
kosken Venäjä seura ja Himos 
Holidays. Osa kunniakirjoista 
on venäjäksi. Tunnustukset ovat 
peräisin talvikarnevaaleista ja 
festivaaleista, joita Savolainen 
ja Alekseeva ovat järjestäneet 
Jämsässä. Tapahtumiin on tuotu 
pietarilaisen yhteistyökumppa- 
nin avulla muusikoita, kuoroja ja 
tanssijoita ympäri Venäjää, jopa 
aivan Siperiasta asti. Taiteilijat 
ovat yöpyneet Gasthousessa ja 
esiintyneet paikallisille majata- 
lon järjestämissä tapahtumissa. 
Aktiivisimmillaan näitä pieniä 
festivaaleja oli kolmekin kertaa 
vuodessa. Nyt määrä on vähen- 
tynyt Pietarin pään vetovastuun 
vaihdettua, mutta toimintaa on 
kuitenkin yhä. Tarkoituksena 


on järjestää seuraava tapahtuma 
sitten kun koronasta päästään 
eroon ja matkustus ja kokoon- 
tumisrajoituksia puretaan. Jos 
hyvin käy, tämä tapahtuu jo 
syksyllä. 


Lopuksi Alekseeva ja Savolai- 
nen poseeraavat toimittajan ka- 
meralle. Heidän välillään vallit- 
see selvästi hyvä henki ja jollain 
tapaa lämmin ja sisaruksellinen 
suhde. 

— Kai minä palkkaan jonkun EI- 
viran tilalle, kun hän lähtee pois, 
Savolainen sanoo mietteliääni. 
Yrittäjäkumppanin siirtyminen 
eläkkeelle taitaa olla oudolta 
tuntuva asia kumpaisellekin. 


www.jamsangasthaus.fi, p 014 
718177, infoCjamsangasthaus.fi 





tarjontaan. 

Elvira Alekseeva ja Robert Savolainen ovat jatkaneet perinteisen majatalon toimintaa ja kasvattaneet sitä edelleen vuokramökki 


SATTUIPA KERRAN KESÄJUHLILLA 


Riikka Mahlamäki-Kaistinen 


Syyskuun Inkeriläisten viestissä 
on perinteisesti kerrottu aina Ke- 
säjuhlien tunnelmista, muisteltu 
hauskoja hetkiä ja jaettu kuvia ta- 
pahtumasta. Vuosi 2020 on kui- 
tenkin monella tapaa poikkeuk- 
sellinen ja toivoa saa, ettei ensi 
vuosi mene samalla kaavalla. Ke- 
säjuhlien muisteleminen on kui- 
tenkin aina mahdollista, vaikkei 
niitä tänä vuonna järjestettykään. 
Ainahan sitä voi nimittäin muis- 
tella aikaisempia kokoontumisia. 


Olen osallistunut itse kyseisille 
juhlille vasta varsin vähän aikaa 


verrattuna moniin konkareihin. 
Minulle on kuitenkin kymmenes- 
sä vuodessa syntynyt vahva tunne 
ja ymmärrys siitä, mikä juhlilla 
on tärkeintä. Vaikka puheet ovat 
usein mielenkiintoisia, esitykset 
liikuttavia ja ratkiriemukkaita- 
kin, ruoka hyvää ja tunnelma 
usein harraskin, niin tärkeintä 
nähdäkseni on yhteentuleminen. 
Mieleeni on piirtynyt lämmin 
kuva kymmenistä ja kymmenistä 
jälleennäkemisistä. Lämpimistä 
syleilyistä, naurusta, kättelystä, 
olalle taputtamisesta, kyyneleistä 
ja inkeriläisväritteisten helmojen 


heilahduksista. 


Ohessa muutamia kuvia muuta- 
mista kokemistani juhlista. Ku- 
vissa esiintyy jo poismenneitäkin 
inkeriläisiä. 


Toivokaamme, että ensi vuonna 
voimme taas juhlistaa inkeriläi- 
syyttä ja kapsahtaa pelotta tuttu- 
jemme kaulaankin! 


Terveisin 

Riikka Mahlamäki-Kaistinen 
Inkeriläisten Viestin 
toimitussihteeri 


Helsingissä, Oulunkylän kirkossa järjestetyillä kesäjuhlillä 2017 kuultiin mm. Armas-yhtyeen paimenmusiikkia. 





JUHLIE 


AW v 





N KIRJO SUOMESSA 


Sodan jälkeen Suomessa inkeriläiset viettivät hiljaiseloa, mutta v. 1956 pidettiin kesäjuhla 
Järvenpäässä, jonka jälkeen vuosittainen traditio on jatkunut liki katkeamatta. 


Juhlapaikka / jumalanpalvelus 


1956 Järvenpää Seurakuntaopisto 


1957 Lohja Kanneljärven kansanopisto 
1958 Helsinki Munkkiniemen yhteiskoulu 


— 
OI 


1959 Turku Palokunnantalo / Betel kirkko 
1960 Tampere Tammelan kansakoulu / Tuomiokirkko 
1961 Lahti Lahden ammattikoulu / Lahden kirkko 
1962 Turku Palokunnantalo / Tuomiokirkko 
1963 Helsinki Munkkiniemen yhteiskoulu / Meilahden kirkko 
1964 Helsinki Munkkiniemen yhteiskoulu / Munkkivuoren kirkko 
1965 Turku Palokunnantalo / Mikaelin kirkko 
1966 Tampere Tammelan kansakoulu / Tampereen tuomiokirkko 
1967 Helsinki 8-9.7. Munkkiniemen yhteiskoulu / Johanneksen kirkko 
1968 Turku VPK:n talo / Martin kirkko 
1969 Helsinki Munkkiniemen yhteiskoulu / Johanneksen kirkko 
1970 Tampere Tammelan kansakoulu / Kalevan kirkko 
1971 Turku Puolalan kansakoulu / Martin kirkko 
1972 Helsinki Munkkiniemen yhteiskoulu / Munkkivuoren kirkko 
1973 Tampere Tammelan kansakoulu / Tampereen tuomiokirkko 
1974 Turku Puolalan kansakoulu / Turun tuomiokirkko 
1975 Helsinki Karjalatalo / Agricolan kirkko 
1976 Turku Puolalan kansakoulu / Martin kirkko 
1977 Helsinki Karjalatalo / Agricolan kirkko 
1978 Tampere Tammelan kansakoulu / Kalevan kirkko 
1979 Lahti Kiveriön ala-asteen koulu / Joutjärven kirkko 
1980 Turku Puolalan kansakoulu / Mikaelin kirkko 
1981 Helsinki Karjalatalo / Munkkivuoren kirkko 
1982 Lahti Joutjärven kirkko / Joutjärven kirkko 
1983 Turku Tuomiokirkkoseurakunnan seurakuntasali / Turun tuomiokirkko 
1984 Helsinki Karjalatalo / Munkkivuoren kirkko 
1985 Lahti Keski-Lahden Ristinkirkko / Keski-Lahden Ristinkirkko 
1986 Turku Tuomiokirkkoseurakunnan seurakuntasali / Turun tuomiokirkko 
1987 Helsinki Karjalatalo / Munkkivuoren kirkko 
1988 Lahti Lahden yhteiskoulu / Keski-Lahden Ristinkirkko 
1989 Turku Tuomiokirkkoseurakunnan seurakuntasali / Turun tuomiokirkko 
1990 Helsinki Karjalatalo / Munkkivuoren kirkko 
1991 Hyvinkää Hyvinkään seurakuntakeskus / Hyvinkään kirkko 
1992 Lahti Ristinkirkko / Ristinkirkko 
1993 Turku Rantasipi Ikituuri / Turun tuomiokirkko 
1994 Helsinki Karjalatalo, Helsingin tuomiokirkko 
1995 Hyvinkää Hyvinkää-Sali / Hyvinkään kirkko 
1996 Rauma Kauppaoppilaitos / Pyhän Ristin kirkko 
1997 Lahti Ristin kirkko seurakuntasali / Ristin kirkko 
1998 Turku Wäinö Aaltosen koulu / Turun tuomiokirkko 
1999 Helsinki Karjalatalo / Helsingin tuomiokirkko 
2000 Lahti Ristinkirkko / Ristinkirkko 
2001 Rauma Raumanmeren koulu / Pyhän Ristin kirkko 
2002 Tampere Sampolan koulu / Tampereen tuomiokirkko 
2003 Helsinki Karjalatalo / Helsingin tuomiokirkko 
2004 Helsinki Rudolf Steiner-koulu / Helsingin tuomiokirkko 
2005 Lahti Lahden yhteiskoulu / Ristinkirkko 
2006 Hyvinkää Hyvinkään kirkko / Hyvinkään kirkko 
2007 Helsinki Karjalatalo / Helsingin tuomiokirkko 

2008 Ei juhlia 

2009 Lahti Joutjärven kirkko / Joutjärven kirkko 
2010 Helsinki Karjalatalo / Helsingin tuomiokirkko 
2011 Ei juhlia 

2012 Lahti Joutjärven kirkko / Joutjärven kirkko 
2013 Turku Varissuon kirkko / Varissuon kirkko 
2014 Helsinki Malmin kirkko / Malmin kirkko 
2015 Lahti Joutjärven kirkko / Joutjärven kirkko 
2016 Hyvinkää Hyvinkään kirkko 

2017 Helsinki Oulunkylän kirkko 

2018 Lahti Mukkulan kirkko 

2019 Turku Willa Baltica, Piikkiö 





2019 Piikkiössä tanhuttiin, laulettiin, heitettiin [ 
saapasta ja mietittiin tulevatko taivaan synkät m. 
pilvet päälle - Eivät tulleet, vaikka välillä 
kaukaa kuului jyrinää. 


Kesäisessä Lahdessa juhlittiin myös 
vuonna 2018 ja kuunneltiin muun 
muassa Kaukopartion miehiä. 





Vuonna 2012 
kesäjuhlia vietettiin 
Lahdessa. Pääjuhlaan 
osallistui tuolloin 340 
henkeä. 





Lahti toimi 
isäntänä 

W vuoden2075 
juhlille. 


Aurinkoisia vuoden 2013 juhlia vietettiin 
Varissuon kirkossa, Turussa. Kuvassa 
monilta juhlilta tutut Mesimarjat. 








Vuonna 2014 kesäjuhlilla oltiin Helsingissä. Tapahtumassa juhlistettiin myös Suomen 
Inkeri liitto ry:n 80-vuotista taivalta. 

KANSALLISARKISTO TUTKII SUOMALAISTEN 


KOHTALOITA VENÄJÄLLE 1917—1964 


Kansallisarkistossa käynnistyi 
syyskuussa viisivuotinen tut- 
kimushanke, jossa selvitetään 
suomalaisten vaiheita Venäjällä 
vuoden 1917 lokakuun vallan- 
kumouksen jälkeen. 

Kansallisarkiston tutkimus- 
suunnitelmassa nostetaan 
esiin se, kuinka ennen Venäjän 
suurta vallankumousta vuonna 
1917 Venäjän keisarikunnassa, 
Suomen suuriruhtinaskuntaa 
lukuun ottamatta, asui arviolta 
yli 400 000 kieleltään tai etni- 
seltä taustaltaan suomalaisiksi 
luokiteltua kansalaista. Suu- 


PUOLESTA JA VASTAAN 


Internetin uhkaa ja mahdollisuuksia 


Aloitetaan uhkakuvista, jotka 
historia on mahdollistanut ja 
opettanut 


Emme Suomessa ehkä ymmär- 
rä tietotekniikan kehittymisen 
aiheuttamien henkilöstösääs- 
töjen todellisia seurauksia, kun 
paperilla olevien tiedostojen tai 
henkilötietojen tilalle tarjotaan 
muka meitä jokaista helpottavi- 
ne vaihtoehtoineen esitettyä In- 
ternetin ihmemaailman käyttöä. 
Yhä useampi toiminto pyritään 
saamaan pelkästään vain Inter- 
netissä eli netissä sijaitsevaksi. 
Selityksinä tarjotaan tietokan- 
nan nykyaikaisuutta, kustan- 
nussäästöjä ja ties" vaikka mitä. 
”Kukaan ei ole kukaan, mikään 
ei ole mitään” - tilanne voi syn- 
tyä hyvin nopeasti tiedostojen 


rimmat ryhmät muodostivat 
inkerinsuomalaiset (noin 160 
000), karjalaiset (Karjalan auto- 
nomisessa neuvostotasavallassa 
oli vuoden 1926 väestönlasken- 
nan mukaan 261 000 asukasta, 
joista suomenkieliset oli suurin 
ryhmä) ja Pietarin suomalaiset, 
joihin laskettiin myös Pietarin 
kaupungissa asuneet inkeriläiset. 


Kansallisarkiston tutkimuksen 
tarkoituksena on tuottaa lisä- 
tietoa suomalaisten vaiheista ja 
asemasta Venäjällä ja entisessä 
Neuvostoliitossa. Samalla tut- 





joutuessa kyberhakkerointien 
kohteeksi. 


Vihollinen vaanii netin syö- 
vereissä, mutta me emme sitä 
huomaa ennen kuin henkilötie- 
tomme ovat kaapatut rikollisiin 


kimus selvittää suomalaisten 
kohtaloita Stalinin ajan vai- 
noissa. Tietoja kootaan vuodesta 
1917 alkaen, jatkuen aina Nikita 
Hrustsovin pääsihteerikauden 
loppuun vuoteen 1964. 


Hankkeessa toteutetaan myös 
interaktiivinen tietokanta Ve- 
näjällä vuoden 1917 vallanku- 
mouksen jälkeen oleskelleista 
suomalaisista ja heidän elämä- 
kertatiedoistaan sekä heihin 
liittyvistä asiakirjoista ja valo- 
kuvista. 





tarkoituksiin. Mitä herkkupaloja 
tarjoutuukaan vainoajillemme — 
niin halutessaan. 
Jos inkerinsuomalaisiin koh- 
distuneiden Stalinin aikaisten 
vainojen ja massamurhien aika- 
na olisi ollut Internet käytössä 

erilaisine, kohteiden sijaintia 
tarkentavine sovelluksineen, niin 
tällä hetkellä ei olisi yhtään in- 
kerinsuomalaista elossa — mur- 
haava tappokoneteollisuus olisi 
jauhanut, SILLÄ NETTI EI 
UNOHDA. Eipä unohtanut 
vainolainenkaan uhrejaan en- 
nen sähköisiä tiedostoja — Hit- 
ler olisi kätyreineen soveltanut 
ja kohdentanut väkivaltakoneis- 
tonsa aina vain pahempiin täs- 
mäiskuihin. 

Mitä tahansa minä olen tehnyt, 
missä tahansa olen toiminut ja 
milloin tahansa olen kirjallisesti 
merkinnyt, kirjoittanut ja tallen- 
tanut tai jakanut tai toiminut, 
niin aivan kuka tahansa löytää 
menneisyyteni ja nettiin kirjatut 
ajatukseni. Isoveli pikku apu- 
laisineen valvoo, eri valtioiden 
pahuuskoneistojen työntekijöi- 
den ei tarvitse tehdä mitään, me 
netinkäyttäjät teemme sen itse, 
netti näyttää kaikille kaiken kai- 
kista kaikkialla. 
Valvontakoneisto leijuu bitti- 
avaruudessa tiedostojen imu- 


kuppeineen. 


"Eipä unohtanut 

vainolainenkaan 

uhrejaan ennen 
sähköisiä tiedostoja.” 


Kuka tahansa löytää tietom- 
me, ajatuksemme ja tunteem- 
me, poliittiset kirjoitushetken 
aikaiset näkemyksemme, sen 
hetkiset mielipiteemme, vaikka 
itse kehittyessämme johonkin 
suuntaan muuttaisimme mieli- 
piteitämme vaikkapa asiatietoi- 
suutemme varmistuttua, näke- 
mystemme muuttuessa. 
Tietokantojen hakkerointi tai 
kaappaaminen eivät kuitenkaan 
20 


saavuta kaikkia ikäihmisiä tai 
muita nettiä käyttämättömiä 
henkilö- tai kansanryhmiä, kun 
taas netinkäyttäjät altistuvat tie- 
tojensa urkinnoille kuka vihol- 
lismielessä niin haluaa toimia. 
Moni haluaa ja sillä toiminta- 
hetkellä Internetin ihmemaa on 
saanut uuden uhrinsa. 
Vihollisemme tai yleensä vasta- 
puolellamme toimivat seulovat, 
lukevat, kaappaavat ja muun- 
tavat tietojamme muulloinkin, 
mutta etenkin erilaisten kriisien 
vallitessa, tarvitsematta nousta 
lepoasennoistaan ja aikaa sekä 
ruutia säästäen. 

Me netinkäyttäjät olemme krii- 
siaikoina pahantahtoisten, omaa 
hyötyään etsivien käytettävissä 
monin tavoin, tietomurroilla, 
urkinnalla, väärän tiedon jaka- 
misen kohteina ja me itse olem- 
me hyväksyneet asian jakamalla 
tietojamme ja ajatuksiamme 
Internetin ihmemaahan, erilai- 
siin kyselyihin vapaaehtoisesti. 
MINÄKIN. Olemme tottuneet 


luottamaan toisiimme. 


Tässä ihmisiin luottamisessa 
meillä on opittavaa inkerin- 
suomalaisilta, sillä Toisen Maa- 
ilmansodan aikana Suomeen 
siirrettiin yli 63 000 inkerin- 
suomalaista, jotka olivat jääneet 
Saksan miehitysalueelle, mutta 
sodan jälkeen Suomi joutui pak- 
kopalauttamaan yli 55 000 inke- 
rinsuomalaista takaisin Neuvos- 
toliittoon, joka oli mm. luvannut 
näiden pääsevän palaamaan 
kotiseuduilleen. Historiasta tie- 
dämme, mitä todellisuudessa 
tapahtui: Kansalaisten tietoja 
käytettiin väärin, diktatuurin 
hyväksi, uhrien kohtaloksi. 

Erilaisten kansanmurhien mah- 
dollisuus tai niillä uhkaaminen, 


erilaiset valtioiden väliset krii- 
sitilanteet — puhumattakaan 
ilmastonmuutoksesta mahdol- 
lisesti aiheutuvista seurauk- 
sista — moninkertaistuvat, kun 
toimintamme, tietomme ja lu- 
kemattomat muut henkilöihin, 
organisaatioihin ja viime kädes- 
sä valtioihin kohdistuvat uhka- 
kuvat mahdollistuvat tietojen 
hakkeroinnin tai suoran hyväk- 
sikäytön seurauksina. 


Ilman nykyaikaista tietotek- 
niikkaakin vähemmistöihin 
kohdistuneet selvät ja realistiset 
uhkakuvat olivat hävityn sodan 
jälkeistä todellisuutta esimerkik- 
si inkerinsuomalaisille: 

Wikipediassa todetaan: 

”Moskovan välirauhan jälkeen 
syksyllä 1944 Suomesta palautet- 
tiin 55 000 inkeriläispakolaista 
Neuvostoliittoon. Heidät asu- 
tettiin kuitenkin Sisä-Venäjälle, 
Kalininin (Tverin), Novgorodin, 
Pihkovan, Velikije Lukin ja Ja- 
roslavlin alueille, eikä heillä ol- 
lut paluuta kotiseudulleen ennen 
1950-luvun puoltaväliä. Palau- 
tukset tapahtuivat Neuvostoliiton 
painostuksesta. Neuvostoliiton 
valvontakomissio huijasi inkeri- 
läisiä, kun heille luvattiin pääsy 
takaisin kotiseudulleen, mutta hei- 
dät vietiinkin kauas Etelä-Venä- 
jälle. Inkerinsuomalaiset pyrkivät 
kuitenkin kotiseuduilleen — jossa 
jo asui muualta siirrettyä vie- 
rasta väkeä — ja jo vuonna 1945 
annettiin määräys Neuvostoliiton 
Sisäasiain kansankomissariaatin 
valvonnan tehostamisesta inke- 
rinsuomalaisten asumisen estämi- 
seksi Leningradin alueella. Vuon- 
na 1946 annettiin määräys kar- 
kottaa inkeriläiset hallinnollisin 
perustein. Se muutti karkotettujen 
aseman ja esti heidän liikkumisen- 

sa Neuvostoliiton sisällä. Määräys 
oli voimassa vuoden 1954 huhti- 
kuuhun asti, mutta se ei tehonnut, 
vaan inkerinsuomalaiset pyrki- 
vät edelleen kotiseuduilleen. Sen 
johdosta annettiin vuonna 1947 
määräys omavaltaisesti Lenin- 
gradin alueelle palanneiden in- 
kerinsuomalaisten karkotuksesta. 
1940-luvun loppuun mennessä 
karkoitukset, teloitukset ja vanki- 
leirit olivat tyhjentäneet lähes 140 
000 inkerinsuomalaisen kotikylät, 
ja inkeriläistalot tuhottiin tai an- 
nettiin muiden käyttöön. Aikaa 
Inkerin tyhjentämiseen suomalai- 
sista kului noin 15 vuotta. Näitä 
tapahtumia on kutsuttu inkeri- 
läisten kansanmurhaksi. 


Vankileireillä ja alueilla, jonne 
inkeriläiset joutuivat, he työs- 
kentelivät pakkotyössä kaivok- 
silla, kalastaen, puuvillapelloilla 
ja metsätöissä. Sodan jälkeen 
monet inkerinsuomalaiset 
muuttivat Karjalaan ja Neu- 
vosto-Viroon. Toisesta maail- 
mansodasta lähtien inkeriläiset 
ovatkin olleet hajaannuksessa. 
Stalinin kuoltuakaan karkoitetut 
ja tuomitut eivät usein uskalta- 
neet opettaa suomea lapsilleen, 
ja suomalaisen kulttuurin har- 
joittaminen oli mahdotonta. 
Monen Neuvostoliitossa asu- 
neen suomalaisen etninen taus- 
ta hävitettiin tai häivytettiin 
taka-alalle niin, että heidän 
Neuvostoliiton sisäisessä pas- 
sissaan kansallisuutena saattoi 
lukea ”venäläinen” suomalaisista 
sukujuurista huolimatta. 

Venäläistämistä tehtiin myös 
muilla keinoin: Suomalaisille 
orpolapsille, joiden vanhemmat 
oli teloitettu tai viety vankilei- 
reille, kehitettiin venäläinen 
identiteetti ja tausta. Orpoko- 


deissa suomalaislapsille annet- 
tiin venäläiset nimet.” 


”Monen 


Neuvostoliitossa 
asuneen suomalaisen 
etninen tausta 
hävitettiin tai 
häivytettiin taka- 
alalle.” 


Suomeen ja Ruotsiin siirtyneet 
inkeriläiset elivät realistisen 
uhan alaisina aina Neuvosto- 
liiton hajoamiseen saakka, sillä 
Suomi oli 1970-luvulla enem- 
män kuin valmis toteuttamaan 
kaikki ison naapurimaamme 
toiveet — tämä on selvinnyt lu- 
kuisista tutkimuksista, joihin en 
puutu miltään osin. 

Suurten vankileirien todellisen 
laadun ja tarkoituksen toivat 
julkisuuteen leireiltä selviyty- 
neet, mutta viimeistään Solze- 
nitsyn kirjallaan ”Vankileirien 
saaristo” — jota muuten ei aluksi 
haluttu julkaista Suomen suuris- 
sa kustantamoissa — tai yhtenä 
synkkänä pienenä esimerkkinä 
Sandarmohin metsän synkkä 
salaisuus paljastui ja sinne on 
haudattu runsaasti suomalaisia, 
joten viime sodan kokeneet ym- 
märsivät jo aikoinaan, mikä olisi 
odottanut Stalinin ajan Neuvos- 
toliittoon luovutettuja. 

Yhtä lailla ei vain Neuvosto- 
liitto, vaan muutkin suurvallat, 
vanhaa keisarillista Japania, 
Iso-Britanniaa tai Yhdysvaltoja 
myöten olisivat olleet sopivan 
diktaattorin vallan alla toimi- 
neet samoin. 

Mihin pyrin kaikella tällä? Luo- 
maan pelkoja tai vihollisuutta? 


Ei, sellaiseen en pyri, pyrin vain 
meitä jokaista muistamaan, että 
nykyisenä kaapattavan Interne- 
tin ihmeellisenä aikana vanha 
sanonta ”Isoveli valvoo”, on to- 
dellisuutta ja että valtava määrä 
uhreiksi haluttuja, ”kansanvi- 
hollisiksi” valehdeltuja pelastui 
aikoinaan siksi, ettei Internetiä 
tai vastaavia sovelluksia ollut 
diktaattoreiden käytössä — ei 
edes suomalaisten poliitikkojen 
tai päättäjien. 
Inkerinsuomalaisten kohtaama 
lihamyllyvaltio on historiassa ja 
siten myös nykyisyydessä aina 
mahdollinen tapahtumaketju, 
— skenaario, jossa valvonta ja 
valikointi tapahtuu ja mahdol- 
listuu yhtä surrealistisesti kuin 
Salvador Dalin valuvien kellojen 
maalaukset. Internetiin aikojen 
saatossa taltioituneet tietomme 
on pienten lastenkin helppoa 
etsiä ja selvittää. 


Internetin inkerinsuomalaisil- 
le tarjoamat hyödyt ja mahdol- 


lisuudet 


Totuus ei ole kuitenkaan suo- 
raa jakoa hyvään ja pahaan. Sen 
osoittaa netin mahdollistamat 
hyödyt muun muassa inkerin- 
suomalaisille. 

Netistä on suuri apu ollut itsel- 
lenikin, kun olen etsinyt jotain 
vanhaa tietokantaa, joka on 
tullut itselleni ajankohtaiseksi 
pitkän ajan jälkeen. Vastaavaa 
hyötyä Internetistä on inkerin- 
suomalaisille, vaikkapa etsittä- 
essä (ja usein myös löydettäes- 
sä) tietoa sukulaisista, historiasta 
tai nykyisestä tilanteesta entisillä 
kotikonnuillaan. 

Itse olen selaillut netin kautta 
erilaisia sivustoja, jotka liitty- 

vät inkerinsuomalaisiin, mutta 
olen pyrkinyt löytämään oikean 
tiedonjyvän, faktan, joskus vää- 
ränkin tiedon yhteydessä. Sama 
tilanne toki sisältyy painettuun 
tietoonkin. On vain ymmärret- 
tävä, milloin tieto saattaa olla 
väärä. 

Netin kautta olen tutustunut 
paljon paremmin ja ennen kaik- 
kea nopeammin moniin inke- 
rinsuomalaisiin liittyviin fak- 
toihin, jos kohta virheellisiinkin 
tietoihin. Tässä on nähtävissä 
oman kantasuomalaisuuteni ai- 
heuttama este, sillä historian tai 
nykyisyyden hengen ja tiedon 
oikea tulkinta onnistuu parhai- 
ten sellaiselta henkilöltä, joka jo- 
ko itse tai jonka sukulaiset ovat 
eläneet Inkerinmaan alueilla jo- 
ko ennen tai nykyään, joilla on 
ollut paikallista multaa käsissään 
ja kynsiensä alla. 


Elävässä elämässä on tavallista, 
ihan omallakin kohdallani, että 
muistan väärin jonkun asian ja 
sen tarkastaminen ja oikeak- 
si arvellun tiedon löytäminen 
tuottaa aarteenetsijän iloa itsel- 
lenikin. 

Haittojen ja hyötyjen punnitse- 
misen vaikeus on aina ymmär- 
rettävä omakohtaisesti, siihen ei 
voi kouluttautua, sillä suora pa- 
huuden tai hyvyyden historia ei 
koskaan siirry aivan sellaisenaan, 
suoraviivaisena. 

”Netin kautta 
olen tutustunut 
paljon paremmin 
ja ennen kaikkea 
nopeammin moniin 
inkerinsuomalaisiin 
liittyviin faktoihin.” 


Lauhkeaa suojasäätä on usein 
seurannut ankara pakkanen 
ja päinvastoin. Ken halu- 
aa käyttää Internetiä, hänen 
on hyvä nähdä ja ymmärtää 
hyötyjen ja haittojen punta- 
rointi vain omalla kohdallaan. 
Netinkäyttäjän tietoturva on 
olennainen asia, mutta maal- 
likko, kuten itse olen, joudun 
puntaroimaan jatkuvasti netin 
hyödyt ja riskit, joudun varau- 
tumaan erilaisilla viruksentor- 


juntaohjelmilla, joudun olemaan 
varovainen ja siitä huolimatta 
omaan sähköpostiini on saa- 
punut huijausyrityksiä, viestejä. 
Olen reagoinut niihin jättämällä 
avaamatta ja poistamalla viestit, 
mutta en aina ole onnistunut. 


Näin maailmaa miettii 


Juhani Valo 

Pääkirjoitus 
Joko taas? 


Elämme vihan ja pelon aikaa, 
jälleen kerran. Jälleen etsitään 
syyllistä jotta todellisuus saatai- 
siin muutettua, kiukut ja vihat 
sekä pelot purettua. Tällä ker- 
taa syyksi käy maahanmuutto 
ja maahanmuuttajat, sillä Hel- 
singissä heidän keskuudessaan 
Covid 19 -virustartunnat ovat 
suhteellisesti suuremmat kuin 
kantasuomalaisten keskuudessa. 
Koronatartunnoista on helppoa 
syyllistää maskittomia, omate- 
koisia maskivahteja riittää siinä 
kuin viruksiakin. Maahanmuut- 
tajat ja heidän perheidensä kes- 
kuudessa kasvomaskien käyttö 
todella on merkittävästi vähäi- 
sempää. 

Miksi näin on, siitä on keskus- 
teltu, mutta viisasten kiveä ei ole 
löydetty — tietämättömyyttäkin 
ja olematonta kielitaitoa on 
selitetty maskien käyttämättö- 
myyden syyksi, mutta en usko 
siihen selitykseen. Totuus lienee 
muualla. 


Tämä viha — asia vaikuttaa vä- 
häpätöiseltä, mutta sitä se ei ole. 
Mistä syystä syttyivätkään Sta- 
linin ajan Neuvostoliiton vainot 
inkerinsuomalaisia kohtaan? 
Erilaisuudestako verrattuna 
kantavenäläisiin? Inkerinsuoma- 
laisten ahkeruudesta ja uskon- 
tunnustusten erilaisuudestako? 
Eiväthän venäläisetkään laiskoja 
ja makoilevia tyhmiä vetelyksiä 
olleet — ainoastaan erilaisia ja 
heitä oli suuri enemmistö inke- 
rinsuomalaisiin verrattuina. 

Mistä syystä syttyivät aikoinaan 
suuret väkivaltaiset operaatiot 


Yhdysvalloissa mustaihoista vä- 
estönosaa kohtaan? Pelättiinkö 
alistettujen nousevan barrika- 
deille? En usko, kuinka he oli- 
sivat sen tehneet, he eivät olleet 
yhtenäinen vastarintajoukko, 
joukossa oli setä Tuomoja riit- 
tävästi kertoakseen ansiomie- 
lessä paljastuksia vallankahvassa 


roikkujille. 


Pelottava tilanne 

Historia toistaa itseään, kun sille 
annetaan mahdollisuus, askel- 
merkit ovat annetut aiemmilla 
aikakausilla. Adolf Hitlerin ai- 
kakausi ei ollut yllätys yhtäk- 
kinen yllätys, ei millään tavalla. 
«Rotukysymys» ei suinkaan al- 
kanut Hitleristä, se oli alkanut jo 
keskiajan jälkeisessä Euroopassa 
ja siitä samoin kuin eugeniikas- 
ta oli tullut virallinen opinkap- 
pale sen aikaisen sivistyneistön 
keskuudessa, korkeakouluissa ja 
yliopistoissa. Hitler vain toteut- 
ti julkisesti ja valikoidusti aiem- 
pien rotuteorioiden esitykset. 
Naapurimaamme Ruotsi, tuo 
muka niin suvaitseva valtio, ei 
lainkaan poikennut rotuoppien 
julistamisesta, ei, se oli valtavir- 
tatiedettä. Suomi ei ollut yhtään 
parempi. 

Stalinin logiikka massamurhiin 
liittyi puolestaan kansallisuu- 
teen, huomion kääntämisestä 
talouden tilasta muuhun, esi- 
merkiksi eri syistä syyllistettä- 
viin kansanryhmiin. 


Tämä maailman aika ei ole lain- 
kaan erilainen, olemmehan lu- 
keneet afrikkalaisten hutsien ja 





tutujen toisilleen suorittamista 
massamurhista. Balkanin tilanne 
ei ole vielä unohtunut. 

Nyt, kun koronavirus riehuu 
maahanmuuttajiemme keskuu- 
dessa ovat kansan äänenpainot 
nousseet paria oktaavia kor- 
keammalle ja sitä tilaisuutta ei 
ole jätetty käyttämättä. 

Pelkoa lietsotaan ja eräs tuleva 
ex- presidentti kiipeää Capitol- 
kukkulalle kutsumaan väkeä tu- 
kemaan salaliittoteorioitaan. 
Aihe linkittyy inkerinsuomalais- 
ten ja itäkarjalaisten kokemiin 
kohtaloihin, kuten 1930-luvulla 
saatiin huomata äärimmäisen 
ikävällä tavalla: 

Syyttömät joutuivat kärsimään, 
vähemmistöt vaiennettiin. 

Tätä samaa on ilmassa nyt, täl- 
lä hetkellä Euroopassa, missä 
Puolan ja Unkarin tapa toimia 
Euroopan Yhteisössä uhkaa ro- 
muttaa kokonaisuuden, vihapu- 
he ja kiihotus lisääntyvät ja pin- 
tasivistyksen rippeet liukenevat 
kansalliskiihkon spriihin. 


Mitä tapahtuu Suomelle? 
Tämä kysymys on pelottava 
juuri nyt siksi, kun maamme 
asukkaita lietsotaan eri tavoin 
pelkoihin eikä medioiden to- 
tuuksiin ole luottamista, sillä 
niiden totuudet ovat rakennet- 
tuja nykyisin tietojen sirpaleista 
median uutisoinnin tarkoituk- 
senmukaisuutta mittakaavana 
pitäen. 


Siksi meidän kaikkien on yhdes- 
sä kansakuntana tehtävä jälleen 
kerran parhaamme ja vältettävä 
levittämästä väärää tietoa, riitaa 
ja eripuraa. Ottakaamme tule- 
vaisuutemme rohkeasti vastaan, 
mutta yhdessä oikaisten luuloja 


TUTKIMUS 


ja vääriä tietoja, jos niitä keskuu- 
dessamme liikkuu! 

Paljon huolta voimme itsekin 
välttää suojaamalla itsemme 
maskilla ja desinfioimalla kä- 
temme liikkuessamme ulkona 


tai julkisilla paikoilla. 


Toivotan sydämestäni kaikille 
lukijoille ja heidän läheisilleen 
Joulurauhaa ja paljon parempaa 
Uutta Vuotta 2021! 


Juhani Valo 


Tuoretta historiantutkimusta Inkerin kirkon noususta ja suomalaisten vaikutuksesta siihen 


Kirkkohistorioitsija Antti Luoma väitteli marraskuussa Helsingin yliopistossa teologian tohtoriksi tutkimuk- 


sellaan Inkerin kirkon nousu ja suomalaiset 1988—1993. Kyseessä on ensimmäinen historiatieteiden väitöskirja 


Neuvostoliiton hajoamisen vuosina tapahtuneesta Inkerin kirkon noususta. 





Inkeriläisten sivistyssäätiö on tukenut 
Antti Luoman tutkimusta myöntämällä 
hänelle apurahan. Kuvaaja: Joel Grandell. 


Antti Luoma 

Inkerin kirkko aloitti toimintan- 
sa itsenäisenä kirkkona vuonna 
1992. Kirkon juuret ulottuvat 
1600-luvulle, mutta Stalinin 
vainoissa 1930-luvulla järjestäy- 
tynyt seurakuntaelämä tuhottiin. 
Uusi nousu alkoi 1980-luvun lo- 
pulla. Vuosien 1988—1993 aika- 
na inkeriläisseurakuntien luku- 
määrä kasvoi kahdesta lähes 30 
seurakuntaan, jotka tarvitsivat 
kipeästi kokoontumistiloja, kou- 
lutettua työvoimaa ja materiaa- 
lista apua. Suomalaiset vastasivat 
tähän haasteeseen ja ryhtyivät 
innokkaasti tukemaan seura- 

kuntia. Inkeriläisseurakunnista 
muodostettiin ensin Inkerin 
rovastikunta Viron kirkon yh- 
teyteen kesällä 1990 ja vuoden 
1992 alussa rovastikunta itse- 
näistyi Inkerin kirkoksi. Seuraa- 
vana vuonna sen ensimmäisenä 
piispana aloitti Leino Hassinen. 


Inkeriläisten kansallinen ja 
kirkollinen herääminen kie- 
toutuivat yhteen 

Mihail Gorbatshov nousi Neu- 
vostoliiton johtoon 1985 ja 
käynnisti uudistuspolitiikan, 
perestroikan ja glasnostin. Sillä 
oli merkittäviä vaikutuksia myös 
Neuvostoliitossa asuneille inke- 
riläisille, kun maassa käynnis- 
tyneet kansallisuusliikehdinnät 
levisivät heidän keskuuteensa. 
Inkeriläiset rohkaistuivat pu- 
humaan omasta historiastaan ja 
sen kipupisteistä sekä vaalimaan 
omaa kulttuuria. 


Seuraavana vuonna alkoi inkeri- 
läisten kirkollinen herääminen. 
Venäjän ortodoksinen kirkko 
vietti 1000-vuotisjuhliaan 1988 
ja neuvostojohto antoi luvan 


juhlia sitä näkyvästi. Tämä mer- 
kitsi ateismiin pyrkineen uskon- 
tolainsäädännön murentumista. 
Uskonnollisten yhteisöjen toi- 
mintamahdollisuudet lisääntyi- 
vät ja uusia seurakuntia perustet- 
tiin nopeasti. Ortodoksikirkon 
näkyvän juhlinnan seurauksena 
kommunistiseen ideologiaan 
pettyneet neuvostokansalaiset 
alkoivat kiinnostua uskonnoista 
uudella tavalla. Maan uskonto- 
lakia alettiin uudistaa ja maassa 
käynnistyi uskonnollisten yh- 
teisöjen renessanssi, joka levisi 
myös inkeriläisten keskuuteen. 


Luterilaisuus oli ollut suomen 
kielen ohella keskeinen inke- 
riläisyyden elementti 1600-lu- 
vulta lähtien. Stalinin terrorissa 
Inkerinmaan 30 suomenkielistä 
luterilaista seurakuntaa kohtasi 
tuho, kun kirkot suljettiin ja pa- 
pit karkotettiin tai teloitettiin. 
Uskon harjoittaminen siirtyi 
koteihin ja hautausmaille, viran- 
omaisilta piiloon. Petroskoihin 
onnistuttiin perustamaan seu- 
rakunta 1970 ja Leningradin 
lähistölle Pushkiniin 1977. Ne 


olivat paikkoja, jossa inkeriläi- 
sillä oli suomen kielen ja lute- 
rilaisen uskon vaalimisen ohella 
mahdollista jakaa yhteinen kär- 
simyshistoria. 


"Varsin pian 
seurakuntia 
alettiin perustaa 
myös historiallisen 
Inkerinmaan 


ulkopuolelle, alueille." 


Neuvostoliiton uudistuspolitii- 
kan ja uskontolain murentumi- 
sen innoittamana myös inkeri- 
läiset rohkaistuivat perustamaan 
seurakuntia asuinseuduilleen 
keväästä 1988 lähtien. Ensim- 
mäisten uudelleenperustettujen, 
1930-luvulla lakkautettujen seu- 
rakuntien joukossa olivat Kupa- 
nitsa, Keltto, Toksova, Skuoritsa 
ja Narvusi-Kosemkina. Monien 
inkeriläisten haaveena oli elvyt- 
tää 1930-luvulla tuhottu Inke- 
rin kirkko historiallisine seura- 
kuntineen ja kunnostaa tuhotut 
kirkot. Varsin pian seurakuntia 
alettiin perustaa myös historial- 
lisen Inkerinmaan ulkopuolelle, 
alueille, jonne inkeriläisiä oli 
asettunut toisen maailmanso- 
dan jälkeen, kuten Viipuriin ja 
Kontupohjaan. 


Seurakuntien perustaminen 
merkitsi inkeriläisten kansal- 
lisen ja kirkollisen heräämisen 
kietoutumista yhteen. Seura- 
kuntia perustamalla ja niiden 
toimintaan osallistumalla inke- 
riläisille oli mahdollisuus vaalia 
omaa kansallista identiteettiä. 
Vanhemmalle sukupolvelle ky- 
se oli lapsuuden ja nuoruuden 
seurakuntien uudelleenperus- 


tamisesta. Nuoremmille, lu- 
terilaisuudesta vieraantuneille 
sukupolville taas kiinnostusta 
vanhempiensa ja isonvanhem- 
piensa luterilaiseen perintöön. 


Inkeri-innostus käynnistyy 
Suomessa 1988 

Inkeriläisistä tiedettiin Suo- 
messa yleisesti varsin vähän 
1980-luvun lopulle tultaessa. 
Ulkopoliittisista syistä aihe oli 
tabu suomalaisessa yhteiskun- 
nassa. Koulujen opetussuunni- 
telmiin inkeriläiset tai heidän 
historiansa eivät kuuluneet. 
Muutoinkaan aiheella ei erityi- 
semmin elämöity. Vaikka Inke- 
riläisten yhdistys toimi ja Inke- 
riläisten viestiä julkaistiin, niin 
suuri suomalaisyleisö ei erityi- 
semmin inkeriläisyyttä tuntenut. 


Muutoksen tuulet alkoivat pu- 
haltaa 1980-luvun lopulla, kun 
suomalaiset tiedotusvälineet 
rohkaistuivat puhumaan aiem- 
paa avoimemmin Neuvosto- 
liiton ongelmista ja historian 
kipupisteistä. Syksyllä 1988 Yle 
lähetti televisiossa jumalanpal- 
veluksen ja dokumentin Push- 
kinin seurakunnasta ja suuret 
päivälehden julkaisivat laajoja 
artikkeleja inkeriläisten kansal- 
lisista ja kirkollisista tavoitteista. 
Suomessa käynnistyi paikallisel- 
la tasolla varainkeruuta inkeri- 
läisten hyväksi ja Suomen kir- 
kon Ulkomaanavulta kysyttiin, 


miten inkeriläisiä voisi auttaa. 


Todellinen Inkeri-herätys syn- 
tyi tammikuussa 1989, kun 
Pushkinin seurakunnan karis- 
maattinen pastori Arvo Survo 
tuli vierailulle Suomeen. Kirkot 
ympäri Suomea täyttyivät, kun 
suomalaiset, mukaan lukien 


Suomeen aiempina vuosikym- 
meninä muuttaneet inkeriläiset 
ja heidän jälkeläisensä, halusivat 
kuulla tuoretta tietoa inkeriläis- 
ten tilanteesta Neuvostoliitossa. 
Survo oli inkeriläisten kirkolli- 
sen heräämisen johtohahmo ja 
yksi näkyvimpiä kansallisen lii- 
kehdinnän vaikuttajia. Puheil- 
laan ja kitaralla säestämillään 
lauluillaan hän hurmasi kuuli- 
jansa ja innosti heitä tukemaan 
inkeriläisten pyrkimyksiä. Ti- 
laisuuksissa kerättiin ennätys- 
kolehteja, joiden kautta suoma- 
laiset halusivat tukea inkeriläisiä. 


”Todellinen Inkeri- 
herätys syntyi 
tammikuussa 1989, 
kun Pushkinin 
seurakunnan 
karismaattinen pastori 
Arvo Survo tuli 
vierailulle Suomeen.” 


Varainkeruu inkeriläisten hy- 
väksi jatkui vilkkaana ja suoma- 
laisten tekemät ryhmämatkat 
inkeriläisseurakuntiin lisään- 
tyivät nopeasti keväällä 1989. 
Heillä oli suuri tarve auttaa 
inkeriläisiä, joista Suomessa oli 
vaiettu vuosikymmenien ajan. 
Osa muisti inkeriläisten väes- 
tönsiirrot Suomeen jatkosodan 
aikana ja epätietoisuuden, mitä 
näille tapahtui Neuvostoliittoon 
palaamisen jälkeen. Osa taas oli 
ollut tietoinen ja vakuuttunut 
uskovien kokemista vainoista 
Neuvostoliitossa, ja kuinka myös 
inkeriläiset olivat joutuneet kär- 
simään oman uskonsa — ja myös 
suomalaisuutensa — tähden. Mo- 
net myös kokivat suurta yhteen- 

5 


kuuluvuuden tunnetta suomea 
puhuneiden inkeriläisten kans- 
sa. Siten myös ”heimorakkaus” 
eli voimakkaana. 


Suomalaisten avustustoiminta 
inkeriläisille kanavoitui pääasi- 
assa näiden seurakuntien kautta, 
koska nämä olivat käytännössä 
ainoita inkeriläisten näkyviä 
toiminnallisia rakenteita, jotka 
kattoivat laajasti inkeriläisten 
asuinkeskittymiä. Siten inkeri- 
läisseurakuntien verkko nousi 
avustusinnon keskiöön, vaikka 
avustustoiminnan ensisijaise- 
na kohteena olivat inkeriläiset 
ja vasta toissijaisena kohteena 
heidän seurakunnallinen toi- 
mintansa. 


"Yksittäisten 
inkeriläisseurakuntien 
kannalta suomalaisten 

avustus- ja 

ystävyystoiminta 
on ollut erittäin 


, 


merkittävää. ' 


Suomalaisen avustustoimin- 
nan kolme tasoa 

Suomalaiset vaikuttivat Inke- 
rin kirkon nousuun kolmella 
eri tasolla. Ensimmäisen tason 
muodostivat seurakunnat ja yk- 
sittäiset henkilöt, jotka loivat 
ystävyyssuhteita ja avustusväyliä 
inkeriläisiin ja heidän seurakun- 
tiinsa. Yksittäisten inkeriläisseu- 
rakuntien kannalta suomalaisten 
avustus- ja ystävyystoiminta 
on ollut erittäin merkittävää. 
Se on näkynyt mm. rakennus- 
hankkeissa, kun seurakunnille 
on kunnostettu tai rakennettu 
kirkkoja. 

Toisen yhteyden tason muo- 
dostivat Kirkon Ulkomaanapu 
(KUA) sekä kirkon sisällä toimi- 
vat järjestöt, erityisesti herätys- 
liikkeet. KUA pyrki koordinoi- 
maan suomalaisten avustusintoa 
ja sen kautta inkeriläisseurakun- 
tia tuettiin lähes 13 miljoonalla 
markalla vuosien 1988—1993 
aikana. KUA:n avustustoiminta 
jakaantui koulutukseen, työnte- 
kijäapuun, rakennushankkeisiin 
sekä muuhun materiaaliseen 
tukeen. Kirkollisten järjestöjen 
tuki inkeriläisseurakunnille oli 
ennen kaikkea hengellistä ja 
teologista tukea, kuten julistus- 
toimintaa sekä talkooapua kirk- 
kojen rakennustalkoisiin. 


Kolmas yhteyden taso oli hallin- 
nollinen. Suomen kirkon johto 
pyrki aktiivisesti ohjaamaan 
Inkerin kirkon itsenäistymistä 
siten, että tällä olisi mahdolli- 
simman hyvät edellytykset itse- 


näiseen toimintaan. 


Inkerin kirkon nousu tapahtui 
inkeriläisten oman toiminnan 
ansioista, heidän kansallisen ja 
kirkollisen heräämisen innoitta- 
mana, mutta suomalaiset loivat 
rakenteet itsenäiselle kirkolle. 
Inkeriläisillä ei ollut resursseja 
tai taitoa luoda kirkon hallinnol- 
lisia rakenteita, työntekijäkoulu- 
tusta, toiminnallista järjestäyty- 
mistä tai kirkkorakennuksia, 
vaan suomalaiset mahdollistivat 
tämän kehityksen. Vaikka Inke- 
rin kirkko aloittikin toimintansa 
itsenäisenä kirkkona 1992, jou- 
tui se jatkossakin turvautumaan 
suomalaisten tukeen lähes kai- 
kessa toiminnassaan. 


Luoman väitöskirja julkaistiin 
Suomen kirkkohistoriallisen seuran 
toimitusten sarjassa. Yli 400-si- 
vuinen tutkimus perustuu laajaan 
kansainväliseen ja kotimaiseen 
lähdeaineistoon sekä aikalaiskoki- 
joiden haastatteluihin. 


Väitöskirjaa voi ostaa ja tilata 
Tiedekirjasta, www.tiedekirja.fi, 
Snellmaninkatu 13, 00170 Hel- 
sinki, puh: (09) 635 177. 


HTTTI Lääviävän 


Inkerin kirkon n 





AIKAMATKAA 


- mietteitä kirjan ja lehtiartikkelin tiimoilta - 


Juhani Valo 


Se tapahtui meille 


Inspiroiduin lokakuussa Lea ja Santeri Pakkasen haastattelusta Helsingin Sanomissa. (Fsa Lilja, HS 
11.10.2020) Luin lehdessä olleen Pakkasten kertomuksen heidän elämästään ja sukelsin mielessäni aikaan 


Jolloin presidentti Mauno Koivisto lausui historialliset kommenttinsa inkerinsuomalaisista paluumuuttajista 


vuonna 1990. 


En ole vielä Pakkasten tuoretta kirjaa lukenut, mutta yritän palauttaa mieleeni ajankohdan 1989—1991 vä- 


lisessä Suomessa, loiston ja laman aikaan ymmärtääkseni senaikaisten inkerinsuomalaisten paluumuuttajien 


tilannetta, olosuhteita ja mielialoja. 


LEA JA SANTERI 
PAKKANEN 


W=1 % .. 


TAPAHTUI 
MEILLE! 


L8EH ja TT TTÄHEN A, 
k TEEKÖ 
IHEEFIH FUON ALAIEUVUIEEHK 


Lea ja Santeri Pakkaseni teos "SE tapahtui 
meille” julkaistiin Gummerukselta 
syyskuussa 2020. 


1970-lukua 

Olinhan siellä minäkin — sivus- 
tamulkoilijana, ihmettelijänä, 
vailla minkään puolueen jäsen- 
kirjaa. 

1970-luku, jota haastattelussa 
sivutaan, oli äärimmäisyyksien 
aikaa Suomessa, joten en ihmet- 
tele lainkaan Santeri Pakkasen 
lausumaa tässä HS-haastatte- 
lussa tuosta ajasta: ”Lehdistönsä 
perusteella Suomi ei takavuosina 
juuri erottunut Varsovan liiton 
maista. Kohdattuaan 1970-lu- 
vulla Tampereen yliopiston kii- 
lusilmäisiä marxilaisia hän jär- 
kyttyi. Se oli kuin olisi katsonut 





neuvostoelokuvaa 1930-luvulta. 
Hirveä innostus ja paatos. Ne nä- 
kivät vain valon kivisen Leninin 
silmissä”. 


"Vallankumous 
odotti innostuneiden 
opiskelijoiden silmissä 
nurkan takana — 
nurkan sijaintia ei 
tosin kerrottu tai saatu 
koskaan selville." 


Vallankumous odotti innostu- 
neiden opiskelijoiden silmissä 
nurkan takana — nurkan sijaintia 
ei tosin kerrottu tai saatu kos- 
kaan selville. 

Ehkäpä se odotti syvimmän suo- 
mettuneisuuden pääkonttorissa, 
yliopistoissa, puoluetoimistoissa 
tai asioista kiinnostuneiden bis- 
nestä tekevien vuorineuvosten 
punaverikkösieluissa. Tai ehkä 
vallankumouksen orastava sikiö 
varttui eri liittojen ja opiskeli- 
joiden paikallisosastoissa, joita 
valtailtiin ajamaan omia, asiaan 
liittyviä intressejään. Puoluetoi- 
mistojen ulko — ovet lonksuivat 
innokkaiden idänsuhteiden luo- 
jien kulkiessa uusien venäläisten 


peitetarinavirkailijoiden mukana 
ravintoloiden hiljaisiin pöydän- 
nurkkiin. 


Solzhenitsynin ”Vankileirien 
saaristo”, joka ainakin osittain 
painettiin Ruotsissa, vaiettiin 
päättäjien taholta, tyrmättiinkin 
epäsopivana. 

Itselläni oli pääsy myös toisen- 
laisiin elämänkohtaloihin, joista 
nykypäivänä ei enää vaieta, vaan 
kirjoja ihmisten kohtaloista eri- 
laisten diktatuurien osasina jul- 
kaistaan tiuhaan. Työskentelin 
Yliopiston kirjastossa, jonne oli 
ollut ja oli määrä toimittaa aina 
yksi kappale kutakin Suomessa 
julkaistua kirjaa. 
Solzhenitsynin ”Vankileirien 
saaristo”, joka ainakin osittain 
painettiin Ruotsissa, löysi sa- 
laiset lukijansa eri tavoin, kirjan 
sisältöä ei tarvinne toistaa. 
Olipa kyse minkä suurval- 
lan kuljettamista ääriaatteista 
hyvänsä: USA ja latinalainen 
Amerikka saavat ja ovat saaneet 
kielteistä näkyvyyttä osakseen 
siinä missä neuvostokansojenkin 
kohtalot, unohtamatta Hitlerin 
aikoja. 


Suomi, suomalainen bisnes, jota 
liike - elämäksikin kutsutaan, 

on mielellään kumartanut au- 
liisti joka ilmansuuntaan, jos 
bisnestä on ollut tiedossa. Nat- 
sismi, kommunismi, nykyinen 
uusliberalismi, jopa huumete- 
ollisuus ja kuolemanleirit, nooh, 
aina sattuu ja tapahtuu, kun 
bisnes pyörii. Olkoot sivuseikat 
ja ongelmat kunkin valtion oma 
asia, selitellään kiusaantuneesti 
medialle. Näin tapahtui myös 
suhteissa inkerinsuomalaisiin, 
tiedotusvälineet kertoivat vain 
Idän Ihmeen myönteisistä asi- 
oista, kun vuorineuvokset my- 
häilivät punaposkisina raikkaas- 
ta itätuulesta, Suomi hyötyi val- 
tavasti Neuvostoliiton kaupasta 


" Suomella talous 
laukkasi kuin jalo 
orlovilainen hevonen. 
Kujakämppiä 
myytiin kartanoina, 
muoviämpäreitä 
jalokivirasioina. " 


Varmaan siitä hyötyivät sikä- 
läiset vähemmistökansatkin: 
Perheiden makrotalous kukoisti 
hieman, kun kauppaneuvottelui- 
den vauhdittajina käytetyt nuo- 
ret naiset ja tytöt toivat perheil- 
leen tienestejään ja perheiden 
elintaso nousi hetkeksi. 

Muistan hyvin tuon ajan ja sen 
aikana äänekkäimmin esiinty- 
neen yhden ainoan totuuden 
— Neuvostoliiton ja opiskelijoi- 
demme kertomana ja kansalle 
välittämänä. Muistan myös ih- 
mettelyni aatteen palon muut- 
tumisesta, kun opiskelijoita 
palkattiin kirjoituspöytätöihin, 
joissa solmio, valkoinen paita tai 

jakkupuku kuuluivat työasuihin 
maihareiden ja kumisaappaiden 
sijaan. 


1980-lukua 

Suomella talous laukkasi kuin 
jalo orlovilainen hevonen. Ku- 
jakämppiä myytiin kartanoina, 
muoviämpäreitä jalokivirasioi- 
na - ja kansa osti, oltiin siirrytty 
hyvinvoinnin aikaan. Kaikki oli 
mahdollista, inkerinsuomalaiset 
oltaisiin unohdettu, ellei uu- 
si tieto olisi välittynyt heidän 
ansioistaan rajan tälle puolelle. 
Punalippu-lehti, sittemmin Ca- 
relia nimeltään, Helena Mietti- 
sen, Erkki Tuulen, Lyyli Ronko- 
sen, Toivo Flinkin ja Ella Ojalan 
kirjat toivat uutta tietoa heille, 
jotka eivät sulkeneet silmiään. 
HS:n haastattelussa, johon viit- 
taan alussa, mainitaan Lea Pak- 
kasen kokema rasismi. 


Suomalaiset ovat siitä outo 
kansa, olleet ja ovat, että arvossa 
isompia valtioita kumarrellaan ja 
nöyrät polvet iskeytyvät kivisel- 
lekin lattialle, mutta voimiltaan 
itseään heikommiksi arvioituja 
valtioita potkitaan niillä samoil- 
la jaloilla, joiden polvet ovat ai- 
emmin kolkanneet kivilattiaa 
vasten. Esimerkkinä tästä Lea 
Pakkanen mainitsi rasismin, ei- 
kä se ole vieras asia myöskään 
1980- tai 1990-luvuilla suoma- 
laisten suhtautumisiin virolaisiin 
nähden. 

Muistan, kuinka 1980- ja 
1990-luvuilla ilmestyneisiin 
Inkeri-aiheisiin kirjoihin ja leh- 
tiin suhtauduttiin Suomessa. 
”Mitä sä tuollaisia luet, noihan 
ovat ryssien kirjoittamia” kuu- 
lui eräskin kommentti, kun in- 
nostuneesti kerroin kirjoistani. 
Kyllä, ostin ne itselleni, sillä olin 


kiinnostunut niistä ja pelkäsin 
uussuomettumisen aikaa ja ku- 
vitteellisia kirjarovioita. Halusin 
tietää. 


Nyt 

Tässä Helsingin Sanomien 
haastattelussa, sunnuntaina 
11.10.2020/Esa Lilja, Lea Pak- 
kanen mainitsee tuntemastaan 
vieraudesta Suomessa, koke- 
neensa, kuinka yhteiskunnal- 
lamme ei ollut halua tai kykyä 
ymmärtää, keitä inkerinsuoma- 
laiset olivat, sillä Venäjällä he 
olivat tunteneet itsensä suoma- 
laisiksi, Suomessa taas yhteis- 
kunnan silmissä venäläisiksi. 
Tässä lehden artikkelissa arvos- 
tellaan myös sitä, kuinka inke- 
rinsuomalaisten paluumuutto 
epäonnistui monestakin syystä: 
Liian pieni piiri valmisteli asiaa, 
kotoutumiskeinoja ei juuri ollut 
ja kaiken huipuksi iski lama. 
Laman seurauksenahan kylmä 
taloudellinen uusliberalismi 
entisen, joustavamman järjes- 
telmän sijaan valtasi Suomen, 
ehkä EU-kelpoisuuden, ehkä 
ahneuden syistä. 

Lea ja Santeri Pakkasen uusi 
kirja tulee olemaan kirjahyl- 
lyssäni, ei pölyttymässä vaan 
hiirenkorville taittunein sivuin, 
sillä haluan tietää, ymmärtää, 
elää rinnalla. 


Juhani Valo 
Ihmettelijä 

SUOMETTUMISEN KAUDEN PERINTÖ 


Santeri Pakkanen 


Tieto ei ole koskaan lopullista. Vuonna 1987 Petroskoissa Punalippu-lehden Inkerin numeroa tehdessä ja 
vuosikausia inkeriläisten vaiheita tutkittuani luulin tuntevani Inkeri-aiheen läpikotaisin. Olin väärässä. 


Muutin Suomeen ja seurasin paluumuuton edetessä, kuinka monet Neuvostoliitosta tulevat ja varsinkin enem- 
män ja vähemmän venäläistyneet inkerin- ja muut suomalaiset kolhiintuivat henkisesti Suomen tympeässä 
ilmapiirissä. Uskoin kuitenkin, että kivet pyöristyvät koskessa. 

Kolme vuotta sitten elokuussa kotitaloni pihalla Karjalan Tsalnassa päätimme nuoremman tyttäreni Lean 
kanssa selvittää loppuun asti sukumme taipaleet. Alkoi löytöretki, jonka aikana selvisi ja kirkastui monia 
asioita ja romuttui uskomuksia. 

Inkerin historia avautui aina keskiajalle asti, sukulaisten elämän vaiheista tuli paljon uutta tietoa. Samoin 
Neuvostoliiton ja varsinkin Inkerinmaan ja Karjalan kehityksestä 1917 jälkeiseltä ajalta, kollektivisoinnista 


ja suuresta terrorista sekä sen ajan henkisestä ilmapiiristä. 


”Alkoi löytöretki, 
jonka aikana selvisi 
ja kirkastui monia 
asioita ja romuttui 
uskomuksia”. 


Kirjoitustyön edetessä oival- 
simme, että Inkerin itkut ovat 
totta, mutta inkeriläiset ovat 
olleet myös taistelijoita. Sava- 
kot ja äyrämöiset ovat panneet 
hanttiin julmille tilanomistajille 
Ruotsin vallan aikana, tukeneet 
Ruotsin armeijaa Pohjan so- 
dassa, kapinoineet venäläisten 
maanomistajien maaorjina, tais- 
telleet ase kädessä puna-armei- 
jaa ja valkoisia joukkoja vastaan, 
vastustaneet kolhooseja ja taas 
taistelleet talvi- ja jatkosodassa 
molemmin puolin rintamaa. 

Stalinin lihamyllyissä tuhoutui 
kaikkein rohkein ja sivistynein 
osa sekä venäläisestä että var- 
sinkin vähemmistöjen väestös- 
tä. Kun sankarit oli tapettu ja 
ääneenkin vastustamisesta tuli 
hengenvaarallista, ihmiset ei- 
vät enää ottaneet kantaa. Kol- 
hoosiagitaattorin edessä seisoi 


mykkä joukko, joka vain räpyt- 
teli silmiä. Äitini opasti minua 
hiljaiseen vastarintaan jo en- 
simmäisenä koulupäivänäni sa- 
nomalla: ”älä usko siihen, mitä 
koulussa puhutaan, mutta sitä ei 
saa näyttää päälle päin.” 

Osana inkeriläisten hiljaista vas- 
tarintaa oli puolisalaa harjoitettu 
uskonto, joka tuki äidinkieltä ja 
itsetuntoa. Se antoi myös roh- 
keutta. Äitini kertoi, kun 1950- 
1960 -luvun vaihteessa TSalnan 
terveyskeskuksen vuodeosastolla 
iäkäs inkeriläisnainen teki kuo- 
lemaa hirveissä tuskissa, mutta 
mitään kivunlievitystä ei ollut. 
Sairaanhoitajana työskennel- 
lyt äitini ei lopulta kestänyt ja 
luki ääneen rukouksen, min- 
kä jälkeen nainen rauhoittui ja 
kuoli. Tapaus käsiteltiin sairaa- 
lan puolueosaston kokouksessa, 
jossa puheenjohtaja vaati Aino 
Pakkasen erottamista. Lopulta 
päätettiin, että tällä kertaa an- 
kara varoitus riittää. 


Lapsuuteni TSalna oli metsäte- 
ollisuuskeskuksen kylkeen kas- 
vanut taajama, jonka lähes 7 000 
asukkaan joukosta puoletolivat 


suomalaisia. Kirjaa tehdessäm- 
me oivalsin, että TSalna oli kuin 
Inkeri pienoiskoossa. Ymmärsin 
myös, miten tärkeä suomalaisten 
identiteetin kannalta oli rajan 
takana sijaitseva Suomi. Se oli 
kuin näkymätön Golf-virta, joka 
piti Neuvostoliiton raja-alueiden 
suomalaisen kulttuurin elossa. 
Suomen rooli on ollut myös 
ristiriitainen. Suomen liittämi- 
nen osaksi Venäjän imperiumia 
vuonna 1808 avasi Inkerin asuk- 
kaille uudestaan yhteyden van- 
haan emomaahan ja antoi voi- 
makkaan sysäyksen suomalaisen 
kulttuurin kehitykselle Inkerin- 
maalla ja Pietarissa. Vallanku- 
mousta seuranneessa Venäjän 
sisällissodassa Suomi antoi in- 
keriläisille tukea ja turvapaikan. 
Toisaalta Suomesta Venäjälle 
paenneiden punaisten rooli bol- 
shevikkien aatteen levittäjinä 
Inkerinmaalla oli turmeleva. 
Silloin syntyi Neuvostoliiton 
suomalaisten jako edistykselli- 
siin, joita olivat Suomesta tulleet 
punaiset ja aatetta vieroksuviin, 
joita olivat inkeriläiset maajussit. 
Inkerin osittainen autonomia 
hyväksyttiin Tarton rauhan 

neuvotteluissa Suomen painos- 
tuksen ansiosta. Myöhemmin 
Suomi puolusti inkeriläisiä esit- 
tämällä Neuvostoliitolle nootin, 
jossa vaati kollektivisointiin 
liittyvien vainojen lopettamista. 
Jatkosodan aikana lähes 60 000 
inkeriläisen evakuoiminen sak- 
salaisten miehittämästä Lenin- 
gradin alueen osasta Suomeen 
pelasti ihmishenkiä vaikka inke- 
riläiset myöhemmin palautettiin 
Neuvostoliittoon. 





Inkeriläisten palauttaminen 
oli alkusoitto hyvin oudolle vai- 
heelle Suomen ja Neuvostoliiton 
sekä rajantakaisten suomalaisten 
ja Suomen välisissä suhteissa. 
Suomen kannalta heidän his- 
toriansa lakkasi olemasta, koska 
se toi riitasointuja YYA-hymis- 
telyyn. Tässä ajassa suomettu- 
miskauden ystävyyshyssyttely 
näyttää tragikoomiselta. Kah- 
deksan juutalaisen pakolaisen 
luovuttamista Saksaan vuonna 


Isä ja tytär, Lea ja Santeri Pakkanen kirjoittivat yhden suvun kautta, tutkimustietoon ja 
arkistomateriaaleihin nojautuen, kertomuksen inkeriläisyydestä 


1942 on Suomessa kauhisteltu 
vuosikymmeniä. Lähes 60 000 
inkeriläisen, joukossa 300 or- 
polasta, luovutukseen vuoden 
1944 lopussa Neuvostoliittoon 
mikään virallinen taho ei ole ot- 
tanut kantaa. 

Stalinin käynnistämistä vainois- 
ta on kirjoitettu paljon ja uhrilu- 
vut ovat järkyttäviä. Se, mitä vai- 
not pohjimmiltaan tarkoittivat 
tavallisille ihmisille, konkretisoi- 
tui matkoilla Siperiaan, Jakutian 
karkotuspaikoihin ja Norilskin 
vankileireille. Suomen vaikene- 
minen tuntui riipaisevan epäoi- 
keudenmukaiselta, kun seisoim- 
me Lean kanssa karkotettujen 
hautausmaan reunalla Jäämeren 
rannalla Jakutiassa ja Norilskin 
Golgata- hautausmaalla No- 
rilskissa. Suomalaisilla ei ollut 
ensimmäistäkään muistolaat- 
taa eikä ristiä. Balteille, puo- 
lalaisille, juutalaisille ja muille 
kansallisuuksille oli pystytetty 
muistopatsaat vainajien koti- 
maiden hallituksien toimesta. 
Kukkakimppu, jonka laskimme 
Golgatan laidalle pystytetyn 
uhrien yhteisen muistomerkin 
eteen, painoi. 


”Balteille, puolalaisille, 
juutalaisille ja muille 
kansallisuuksille oli 
pystytetty muistopatsaat 
vainajien kotimaiden 
hallituksien toimesta.” 


Suomettumisen perintönä in- 
keriläiset ja muut Venäjän suo- 
malaiset ovat edelleen mysteeri 
valtaosalle kantasuomaisista. 
Elokuun lopussa Yleisradio 
kertoi, että Valtionneuvoston 


kanslia rahoittaa viisi vuotta 
kestävän, kahden miljoonan eu- 
ron arvoisen Kansallisarkiston 
tutkimushankkeen, jossa selvi- 
tetään suomalaisten kohtaloita 
Venäjällä vuoden 1917 
vallankumouksen jälkeen. Ajat- 
telimme Lean kanssa, että kir- 
jamme ”Se tapahtui meille” 
komppaa suurta valtakunnallista 
projektia. 

Kirja ilmestyi syyskuussa ja pa- 
lautevyörystä syntyi ajatus, että 
viimeistään nyt tieto siitä, keitä 
inkerinsuomalaiset ovat, leviää 
koko Suomeen. 29.11. Helsin- 
gin Sanomissa ilmestyi Kansal- 
lisarkiston tutkimushankkeesta 
kertova artikkeli Stalinin likvi- 
doimat suomalaiset, joka osoitti, 
että tieto ja totuus eivät aina ole 
sama asia. Artikkelin mukaan 
tutkimuskohteita määritellessä 
hankeen johtajat miettivät ”Kei- 
tä oikeastaan lasketaan suoma- 
laisiksi? Kuuluvatko esimerkiksi 
inkeriläiset tutkittaviin?” — Näin 
siis vuonna 2020. 

Hanketta vetävän tutkija Aleksi 
Mainion mukaan tutkimuksen 
pääryhmiä ovat punapakolaiset, 
1930-luvun loikkarit ja ameri- 
kan- sekä kanadansuomalaiset: 
”Todennäköisesti inkeriläiset 
rajautuvat pois...” 


Kansallisarkiston tutkijoiden 
ajatuksenkulku herättää häm- 
mennystä. Eikö inkerinsuo- 
malaisia lasketa suomalaisiksi? 
Inkeriläisen paluumuuttajan 
statuksellahan Suomeen on 
tullut myös tutkimushankkeen 
pääkohderyhmien jälkeläisiä 
aina Karjalan työkansan kom- 
muunin puheenjohtaja Edvard 
Gyllingin jälkikasvua myöten. 
Mainion mukaan inkeriläi- 
siä koskevia erillistutkimuksia 


on suunnitteilla. Luulisi, että 
kaikkia Neuvostoliiton suo- 
malaisryhmiä kattava selvitys 
on ajankohtainen. Se antaisi 
kantasuomalaisille lisää tietoa 
paluumuuttajien taustoista ja 
kertoisi paluumuuttajille hei- 
dän juuristaan. Moni heistä on 
vieläkin solmussa identiteettin- 


sä kanssa ja epävarma paikastaan 
tässä maailman onnellisimpien 
ihmisten maassa. 





de] 


Lea Pakkanen kirjoitti kuvassa olevaan oveen 7-vuotiaana viestin Aino-mummolleen 


Se tapahtui meille 


Yli kolmenkymmenen vuoden 
kuluttua Berliinin muurin pur- 
kamisesta Saksassa puhutaan 
muurista pään sisällä, joka jakaa 
kansalaiset osseihin ja wesseihin. 
Suomessa voidaan puhua pään 
sisällä olevasta Venäjän rajasta. 
Tällä menolla se ei murru vielä 
pitkään. 


lähtiessään Suomeen. Viestissä lue ”Näkemiin mummo, älä itke äläkä ikävöi”. Ovi oli 
osa Pakkasten ja Meeri Koutaniemen yhdessä toteuttamaa Suomen Kansallismuseon 
näyttelyä inkeriläisyydestä. Ovea haistelee kuvassa perheen pystykorva Rohki. 

80-VUOTTA 


Onnittelupuhe Alina-Sinikka Saloselle 80-vuotispäivän johdosta 


Teksti: Anneli Mylläri 


Kuvat: Alina-Sinikka Salosen perhealbumi 


Rakas sisareni, Alina-Sinikka! 
Harmi, että 80-vuotissyntymä- 
päivääsi ei päästy korona-peijak- 
kaan takia juhlimaan arvoisellasi 
tavalla ja suurella joukolla. On- 
neksi sait läheistesi kanssa viet- 
tää pienimuotoisesti tuota tär- 
keää päivää. Mekin kumppanini 
Ollin kanssa kohotimme sinulle 
onnittelumaljaa ulkona Mau- 
nulan majan katetulla terassilla 
hädin tuskin plussa-asteisessa 
säässä. Kekseliäisyydelle on tar- 
vetta näinä päivinä. 


Kekseliäisyyttä ja joustavuutta 
tarvittiin myös sinun elämäsi 
alkutaipaleella Inkerissä sodan 
keskellä. Olemme kuulleet jär- 
kyttävistä asioista siellä, maa- 
kuopissa piileskelystä, nälästä ja 
epätoivoisistakin ruuanhankin- 
takeinoista. Sinusta, pienokai- 
sesta, huolehtiminen oli ykkös- 
sijalla vanhempien ajatuksissa. 





Koko sukumme tuli Suomeen 
vuonna 1943 sinun ollessasi al- 
le 3-vuotias. Seuraavana kesänä 
sait pikkusiskon, Toinin, ja mi- 
nä synnyin vuonna 1949. Hoidit 
minua nuoresta iästäsi huoli- 
matta äidin ollessa navettatöissä. 
Perheemme jäi yksin Suomeen 
muun suvun noudatettua joulun 
1944 tienoilla paluukäskyä rajan 
taakse ja yhden isän siskoista pa- 
ettua perheineen Ruotsiin. 


Varhaislapsuutemme Mommi- 
lan kartanossa Teuron tilalla vie- 
timme hyväksyvässä ilmapiirissä 
vaikka inkeriläisyys löikin erilai- 
suuden leiman perheeseemme. 
Tämä erilaisuus alkoi, muutet- 
tuamme ensin Mäntsälään ja 
sitten Helsinkiin, häiritä sinua. 
Salasit inkeriläisyytesi aina kun 
se oli mahdollista. Kompensoit 
tätä häpeää ahkeruudella opin- 
noissasi. 


Tuore ylioppilas perheensä ympäröimänä vuonna 1958. 

Vanhempiemme kunnia-asiana 
oli kouluttaa meidät hyviin am- 
matteihin. Sinulle oli jo varhain 
selvää, että sinusta tulee kan- 
sakoulunopettaja. Erikoistuit 
myös erityisopettajaksi ja opetit 
eri kouluissa noin 20 vuoden 
ajan. Minä, pikkusisko, olin yl- 
peä kun pääsin joskus hiihtolo- 
malla opettaja-siskon luo kylään. 
Jatkoit myöhemmin, työn ohella, 
opintoja Helsingin yliopistossa, 
valmistuit maisteriksi ja siirryit 
opetustehtävistä koulu- ja ope- 
tushallitukseen harjoiteltuasi 
ensin yhden lukuvuoden Jout- 
senon opetuspäällikön viransi- 
jaisena. 

Perustit perheen, saitte kaksi 
reipasta poikaa ja elitte tavallista 
suomalaista perhe-elämää. Elä- 
mä jatkui poikien kanssa vuonna 
1985 tapahtuneesta avioerosta 
huolimatta. 


Olet aina ollut toimelias ja ai- 
kaansaava ja halunnut haastei- 
ta elämääsi. Eräs haaste odotti 
sinua lomamatkalla Espanjan 
Aurinkorannikolla. Tapasit 
kuin johdatettuna suomalaisen 
miehen, joka tiesi että siellä 
kaivattiin suomalaista koulua. 
Ette epäröineet vaan ryhdyitte 
tuumasta toimeen. Sinä hoidit 
tarvittavat hallinnolliset asiat 
opetushallituksessa, ystäväsi ko- 
kosi paikkakunnalta johtokun- 
nan ja hoiti muita käytännön 
asioita. Ensimmäisen lukuvuo- 
den, 1991-1992, olit koulussa 


rehtorina. Muutaman vuoden 





kuluttua hyödynsit Espanjan 
kokemustasi ja ryhdyit perusta- 
maan suomalaista koulua myös 
Tallinnaan. Sen toiminta käyn- 
nistyi syksyllä 1995. Molemmat 
ulkomaan koulut ovat edelleen 


toiminnassa. Viimeiset neljä 
työvuottasi 1996—2000 toimit 
rehtorina Vantaalla Itä-Hakki- 
lan koulussa. 


Jäätyäsi eläkkeelle syksyllä 2000 


et heittäytynytkään ”vapaalle” 


kuten oletin vaan ilmoittauduit 
saman tien Porvoon sisäoppilai- 
tokseen opiskelijaksi. Opiskelu 
typistyi kuitenkin yhteen luku- 
kauteen isämme kuoltua saman 
vuoden joulukuussa. Kuolin- 
pesän selvittely vaati panostasi. 
Äitimme oli kuollut jo vuonna 
1997. Etunimesi, Alina, oli yksi 
esimerkki häpeää aiheuttaneista 
asioista. Nyt molempien van- 
hempien kuoltua täytit toiveesi 
”suomalaisemmasta” nimestä 
ja otit käyttöön kaksoisnimen 
Alina-Sinikka. 

Virtaa sinussa siis riitti. Löysit 
myös uusia harrastuksia: aiem- 
man kuoroharrastuksen tilalle 


rupesit ottamaan yksityisiä lau- 
lutunteja, ja pidit kaksi omaa 
konserttiakin Myllypuron kir- 
kossa vuosina 2008 ja 2010. 


Inkeriläisyys nostaa päätään 
Eläkkeellä ollessasi sisälläsi ui- 
nuva tietoisuus inkeriläisyydes- 
täsi alkoi herätä. Mieleesi nousi 
äidin ja meidän sisarusten vuon- 
na 1983 tekemämme vierailu 
Sablinassa sijaitsevaan, isämme 
rakennuttamaan kotitaloon, 
sinun syntymäkotiisi. Siellä si- 
nulle tulivat todeksi vanhempien 
kertomukset ja tajusit, että kaik- 
ki kerrottu oli totta ja että sinä 
olit oikeasti osa sitä. 


Oman inkeriläisyytesi hyväksy- 
minen helpottui myös kun pre- 
sidentti Mauno Koivisto vuonna 
1990 otti inkeriläisasian esille ja 
toivotti inkeriläiset tervetulleik- 
si Suomeen, paluumuuttajan 
statuksella. Inkeriläisyys ei ol- 
lutkaan enää tabu, vaan jotakin 
josta voi jopa puhua. 


Olit huomannut, että Suomessa 
on useita inkeriläisten hyväksi 


toimivia seuroja ja yhdistyksiä. 
Tutustuit ensimmäiseksi Inkerin 
Kulttuuriseuraan vuonna 2005, 
liityit sen hallitukseen ja aloit 
puheenjohtaja Helena Mietti- 
sen pyynnöstä järjestää matko- 
ja Inkeriin, mm. jokavuotisille 
juhannusjuhlille. Ensimmäinen 
näistä matkoista suuntautui 
Toksovaan, jolla minä, Olli ja 
”vunukkasi” Juulia olimme mu- 
kana. Vuonna 2009 veit ryhmän 
Petroskoin uuden suomalaisen 
myös nyt jo edesmennyt piispa 
Leino Hassinen. Seitsemäs ja 
viimeinen matka Kulttuuriseu- 
ran puitteissa oli ”Ihanan Inke- 
rin prameat palatsit ja puistot” 
vuonna 2010. 

Erottuasi Inkerin Kulttuuri- 
seurasta tarjouduit matkanjoh- 
tajaksi Suomen Inkeri-liitolle. 
Ensimmäinen matkasi liiton 
puitteissa suuntautui Viron lau- 
lujuhlille kesällä 2011. Liiton 
jäseneksi liityit vuonna 2012. 
Suomen Inkeri-liitosta sinua 
pyydettiin vuoden 2013 alusta 
Toivo Flinkin seuraajaksi pu- 
heenjohtajan tehtävään. Suh- 
tauduit pyyntöön ensin ”läppä- 
nä” kuten ensimmäisessä Vies- 
tin pääkirjoituksessasi kerroit. 
Pohdittuasi asiaa totesit, että 
ehkä aiemmista työkokemuk- 
sistasi opetushallinnossa olisi 
sittenkin hyötyä liitolle, olithan 
ansiokkaasti puurtanut erilaisten 
kokeilujen ja vuorovaikutusasi- 
oiden parissa. 


Helsingin Sanomat oli vuonna 
1990 tehnyt sinusta 50-vuotis- 
haastattelun, jossa todettiin, et- 
tä ”kouluhallituksen kokeilu- ja 
tutkimustoimiston ylitarkastaja- 
na Salonen 'vannoo' koulumaa- 
ilmassa jo muotisanaksi muut- 

tuneen eheyttämisen nimiin”. 
Luulen, että tämä eheyttämis- 
ajatus on ollut sinulla vahvana 
mielessäsi kun lopulta suostuit 
ottamaan vastaan liiton puheen- 
johtajuuden. Osoitit sen konk- 
reettisesti heti ensimmäisenä 
vuotenasi kehittämällä idean 
säännöllisistä kokoontumisis- 
ta Inkeri-iltapäivien nimellä ja 
kutsumalla niihin seurakuntien 
ja kerhojen edustajia kerto- 
maan toiminnastaan. Näin sait 
luoduksi yhteishenkeä. Myös 
monet muut tahot ja henkilöt 
ovat päässeet kertomaan niin 
inkeriläisyyteen liittyvistä kuin 
muistakin kiinnostavista aiheis- 
ta. Pääkirjoituksesi ovat aina 
olleet koskettavia, ihmisläheisiä, 
ja oletkin saanut niistä lukijoilta 
runsaasti kiittävää palautetta. 


Matkojen järjestäminen on ollut 
sinulle mieluista puuhaa. Niitä 
kertyikin puheenjohtajakau- 
tenasi - ja vielä sen jälkeenkin 
- lukuisia: mm. luostarimatka 
Venäjälle 2013, Kolppanan se- 
minaarin 150-vuotisjuhla Hat- 
sinassa 2013, Hangon matka 
keväällä 2017, Viipurin Linnan 
Ritarien matka Inkeriin 2018, 
Liiton ja Pentikäisten suvun 
kulttuurimatka Inkeriin 2019 
sekä matkoja Viron laulujuhlille 
useana vuonna. 


Olet tehnyt yhteistyötä myös 
Pietarissa ja Virossa toimivien 
inkeriläisten liittojen kanssa. 
Virossa meillä on useita aktiivi- 
sia serkkuja. Eräs heistä, Niina 
Petruhhina, kirjoitti Viron In- 
kerinsuomalaisten Liiton leh- 
teen (6/2015) artikkelin, jossa 
onnitteli sinua 75-vuotispäiväsi 
johdosta. Hän kertoo näin: ”En- 
simmäinen aalto nosti Tarton 

seuran johtokuntaan serkkum- 
me Lilja Köivin ja Alina Niilon, 
toinen aalto nosti minut Itä-Vi- 
rumaan seuran puheenjohtajak- 
si ja kolmas ja voimakkain nosti 
Alina-Sinikan Suomen Inkeri- 
liiton puheenjohtajaksi.” 


Et vain kutsunut vierailijoita 
liiton tilaisuuksiin vaan vierailit 
itse myös eri järjestäjien tilai- 
suuksissa, 





mm. Myllypuron, Hakunilan, 
Suvelan ja Vuosaaren seurakun- 
nissa, Kontulan kirjaston luku- 
piirissä, Imatralla Inkeri Klu- 
bissa ja Tampereella Hervannan 
kirkossa. Näissä lähes kaikissa 
olen ollut mukanasi ja ikuistanut 
niitä kameran ja joskus Viestiin 
kirjoittamieni juttujen avulla. 


Tärkeitä tapahtumia puheenjoh- 
tajakaudellasi on ollut runsaasti, 


Alina-Sinikka poikiensa ja "vunukoittensa” kanssa Sablinassa vuonna 2017. Kuvassa 
vasemmalta Mikko, A-S, Juulia, Elli ja Erkko. 


mm. ”Iloinen kansanopetuksen 

juhla” Mikaelin kirkossa 2013, 
jossa olivat mukana sekä Inke- 
rin piispa Aarre Kuukauppi että 
Helsingin piispa Irja Askola. Si- 
nulla on ollut myös ilo ja kun- 
nia osallistua yhteisille illallisille 
piispa Kuukaupin kanssa syksyl- 
lä 2017 Vantaalla Hämeenkylän 
kirkossa. Tämä olikin juhlava 
päätös puheenjohtajakaudellesi. 
Viime keväänä, juuri ennen ko- 
ronasta johtuvia rajoituksia, sait 
taas illalliskutsun, nyt kunnia- 
vieraana oli Inkerin uusi piispa, 
Ivan Laptev. 


Kaikki edellä kertomani todis- 
taa sinun aidosta kiinnostuk- 
sestasi inkeriläisyyttä ja omia 
juuriasi kohtaan; olet tehnyt 
kaiken täydellä sydämellä, voi- 
mia säästämättä. Olen iloinen 
puolestasi, että olet päässyt nyt 
jo useamman kerran vieraile- 
maan syntymäkodissasi, edellä 
mainitsemani vuoden 1983 vie- 
railun jälkeen. Talon nykyisen 
asukkaan, Igorin, tapaamiset 
ovat olleet sydämellisiä. Vaikka 
talon ulkoasu on muuttunut, 
sisällä kaikki on ennallaan. Kun 


istuit nojatuolissa uunin vierel- 


Alina-Sinikalla oli kukitustilaisuudessa hieno Inkerin väreissä oleva 
kasvomaski. Kuva: Leila Kattelus. 





lä, sinusta näki, että koit palan- 
neesi juurillesi. Olet kantanut 
huolta siitä, mitä Inkeristä ja 
inkeriläisyydestä jää jälkeem- 
me. Onneksi on tahoja, joihin 
on arkistoitu vuosien varrella 
kerättyjä aineistoja, ja Inkeri- 
läisten Viestin jokainen numero 
löytyy Kansalliskirjastosta. Lea 
ja Santeri Pakkasen sekä Meeri 
Koutaniemen näyttelyprojekti, 
joka oli esillä Helsingin Kansal- 
lismuseossa alkuvuodesta 2020, 
on taltioinut valtavan määrän 
tietoa, joka myös säilyy. 


Sinä Alina-Sinikka olet tehnyt 
kaikkesi - ja tekisi mieleni sanoa, 
että enemmänkin - inkeriläisyy- 
den säilyttämiseksi ja tunnetuksi 
tekemiseksi. Lämpimät kiitokset 
sinulle meidän kaikkien inkeri- 
läisten ja meidän jälkeläistemme 
puolesta! 


”Pikkusiskosi” Anneli 


Alina-Sinikka lähettää terveiset ja 
kiitokset kaikille yksityisille henkilöille 
ja yhteisöille, joiden kanssa on saanut 
työskennellä eri yhteyksissä. 


Kiitän ikionnellisena Anneli-siskoani, joka on uhrannut tekstin kokoamiseen ja kirjoittamiseen sekä kuvien 


etsimiseen monia päiviä, ellen sanoisi jopa viikkoja. Muistan, että 71 vuotta sitten olen työntänyt sinua vau- 


nuissa ja hoivannut muutenkin äitimme ollessa navettatöissä. Nyt minun vanhetessani pikkusiskosta on vähän 


kerrallaan tullut minulle ”isosisko”, jonka neuvoja joudun kysymään hyvinkin usein. Kiitos myöskin siitä. 


Alina-Sinikka 

IN MEMORIAM JUHO SAVOLAINEN 


Suomen viimeinen heimoveteraani Juho Savolainen nukkui pois 10.10.2020 Punkaharjulla, 


95-vuoden iässä. 


Vuonna 1925 syntynyt Savolai- 
nen saapui Suomeen Inkeristä, 
Kankaan kylästä 16-vuotiaana 
kymmenien tuhansien muiden 
inkeriläisten joukossa. Savolai- 
nen menetti isänsä tuon matkan 
aikana, mutta äiti ja sisarukset 
pääsivät perille. 

Suomessa Savolainen työsken- 
teli maatiloilla, joissa oli sodan 
takia kova pula miestyövoimas- 
ta. Savolainen tunsi kuitenkin 
niin suurta sympatiaa sukulais- 
kansansa selviytymiskamppailua 
kohtaan, että hän ilmoittautui 
Suomen armeijaan konekivää- 
riampujaksi. Tie vei nopeasti 
rintamalle, jossa vierähti vuoden 
päivät. 

Sodan jälkeen Savolainen päätti 


paeta naapurimaahan Ruotsiin, 
sillä hän pelkäsi palautusta itään. 
Hän pääsi kuitenkin vain Tur- 
kuun asti, sillä siellä hän muutti 
mielensä ja palasi äitinsä ja si- 
sarustensa luo. Nämä kaipasi 
takaisin Inkeriin ja sinne päin 
matka veikin. Inkeri vilahti kui- 
tenkin vain ikkunasta, sillä mat- 
ka jatkui eteenpäin. 

Äiti ja sisarukset kuskattiin 
Moskovan taakse ja Savolainen 
vangittiin. Hän vietti ensin vuo- 
den Pietari Paavalin vankilassa 
Leningradissa, jonka jälkeen 
edessä oli 10 vuoden pakkotyö 
Siperiassa. Savolainen työsken- 
teli Siperiassa hiilikaivoksella 
kirvesmiehenä. Ankaran työn 
tekemisen ansiosta pakkotyö- 


vuodet lyhennettiin kahdeksaan. 
Tämän jälkeen Savolainen palasi 
kotipitäjäänsä Kankaalle ja on- 
nistui jopa saamaan suvun säi- 
lyneen talon takaisin nimiinsä. 


Vuonna 1994 Savolainen muut- 
ti 1994 presidentti Mauno Koi- 
viston mahdollistettua paluu- 
muuton. Hän saapui puolisonsa 
Lyydian kanssa Punkaharjulle 
vuonna 1996, ja he asui siellä 
Hoitokoti Finlandian naapuris- 
sa Karjalatalossa loppu aikansa. 
Savolainen tunnettiin avuliaana 
ja mukavana miehen, jota jäivät 
kaipaamaan lukuisat ystävät ja 
Lyyti-vaimo. 


"JOS NYT TÄLLÄ KERTAA UNOHDETAAN” 


Maco Oey ihmetteli pitkään miksi inkeriläiset vaikenevat juuristaan, vaikka karjalaiset pitävät ne esillä 
jokapäiväisessä elämässään. Esiintyminen inkeriläisten tapahtumassa avasi hänen silmänsä. 


Riikka Mahlamäki-Kaistinen 

Laulaja-lauluntekijä Maco Oey 
sanoo leikkisästi, että hän ole 
mistään kotoisin. Tämä ei viittaa 
siihen, että mies kokisi olevan- 
sa läpeensä huono tai turhan- 
päiväinen, vaan siihen, etteivät 
hänen juurensa ole missään 
selvässä pisteessä. Oeyn äiti on 
inkeriläinen, isä indonesialainen. 
Synnyinmaa taas löytyy Saksas- 
ta, vaikka kotimaaksi vaihtuikin 
Suomi jo hyvin varhaisella iällä. 
*Ehkä minulle tulee kotoisin olo 
siitä, jos joku kutsuu minua tam- 
perelaiseksi. Olen asunut täällä 
pitkään”, Oey sanoo naurahtaen. 

Salattu inkeriläisyys 

Oeyn lapsuudessa ja nuoruudes- 
sa inkeriläisyys oli asia josta ei 
juurikaan puhuttu. Äiti, Hilka 
Kapanen (alunperin Hilda) oli 
kotoisin Inkerin Tuutarin Nui- 
jalan kylästä, joka sijaitsi lähellä 
viimeistä junapysäkkiä ennen 
Pietarin/ Leningradin kaupun- 
kia. Hilka lähti vanhempien- 
sa ja sisarustensa kanssa sotaa 
pakoon. Matka vei Virosta 
Suomeen, mutta äiti ja isä me- 
nehtyivät matkalla. Tieto siitä, 
mihin vanhemmat kuolivat on 
kadonnut vaikeiden aikojen 
rankkoihin muistoihin. 


Äiti oli itsekin niin huonossa 
kunnossa, että hän ei muista 
ajasta juuri mitään. On toden- 
näköistä, että hänen vanhem- 
pansa menehtyivät nälkään ja 
tauteihin. Äiti ei muista sitä, 
kuka hänestä Virossa huolehti”, 
Ocey kertoo. 

Hilka oli Suomeen tullessaan 
noin yhdeksän vuotta vanha. 
Tarkkaa ikää ei osaa kukaan sa- 
noa, sillä jäljelle ei jäänyt ketään, 
joka olisi muistanut tytön syn- 
tymäpäivän. Sulo-veli palautet- 
tiin pian takaisin itään ja sinne 
jäänyt Mari-sisko sai Hilkaan 
yhteyden vain kerran pitkän 


ajan päästä. Marilla oli pikku- 
siskolle sanottavana yksi tärkeä 
asia. Se oli ”älä tule tänne, pysy 
Suomessa, jos voit”. Sen jälkeen 
ei sisaruksista kuulunut enää pi- 


hahdustakaan. 


Poliisi kävi ovella 

Hilka päätyi Suomessa Poriin, 
jossa hänestä huolehti kaksi 
lapsetonta siskosta. Poliisi kävi 
kuitenkin naisten ovella kyse- 
lemässä Hilkan perään. Inkeri- 
läinen tyttö haluttiin palauttaa 


synnyinmaahansa. Sisarukset, 
eivät kuitenkaan halunneet luo- 
pua tytöstä ja he vetosivat po- 
liisiin. 

"Poliisi sanoi siskoksille ja Hil- 
kalle, että "jos nyt tällä kertaa 
unohdetaan” ja lähti matkoihin- 
sa”, Oey kertoo. 

Sanat syöpyivät äidin mieleen ja 
niistä jäi varmasti alitajuntaan 
kalvamaan ajatus, että "tällä ker- 
taa” saattaa tarkoittaa sitä, että 
ensi kerralla asiaa ei enää unoh- 
deta ja edessä on palautusmatka. 





Oey on ollut mukana myös ulkoministeriön Afrikka-projektissa, jossa järjestettiin 
musiikkityöpajoja Mwanza-nimiseen paikkaan. Kuva: Pekka Agarth. 


Poliisi ei kuitenkaan palannut 
enää ovelle, ja Hilka sai Suomen 
kansalaisuuden asuttuaan Suo- 
messa kymmenisen vuotta eli n. 
19-vuotiaana. 


Myöhemmin Hilka löysi Suo- 
mesta rinnalleen indonesialaisen 
puolison ja muutti tämän kanssa 
Saksaan. Perheen kolme poikaa 
syntyivät Saksassa, mutta Suo- 
meen palattiin Oey ollessa vielä 
hyvin nuori. 

”Minua vanhemmille veljil- 
le Suomeen muuttaminen oli 
aluksi vaikeaa, mutta minä olin 
niin pieni, ettei muutolla ollut 
oikeastaan merkitystä, vaikeudet 
tulivat vasta kouluiässä”. 


Lapsuus unohduksissa 

Äiti muistaa lapsuudestaan 
muun muassa matkat Pietariin, 
jonne hän vei äitinsä kanssa 
maitoa. Hän muistaa myös isän 
hoitaneen hevosia kolhoosissa ja 
veljien kiusanneen häntä leikki- 
sästi. Veljillä oli kuulemma tapa- 
na sanoa, että sisko huutaa niin 
mukavasti suuttuessaan, että sik- 
si tätä oli hauska kiusata”, Oey 
sanoo ja naurahtaa. 

Paljon äiti ei muista. Muista- 
mattomuuden takana on useita 
syitä. Hän oli kovin nuori, sairas 
ja väsynyt paetessaan Inkeristä. 
Lisäksi kokemukset olivat niin 
rankkoja ja traumatisoivia, että 
ehkä mieli halusi unohtaa ne 
tarkoituksella. 

Äiti on joskus sanonut: "Sodan 
aikana matka Suomeen oli niin 
kurja, ettei sitä aikaa halunnut 
muistella. Ruoasta sai tapella ja 
kun sitä sitten onnistui saamaan, 
niin vatsa turposi kivuliaasti.” 
Osansa unohtamiseen toi ehkä 
myös se, ettei Inkerin historiasta 
puhuttu paljon hänen nuoruu- 

dessaan. Hilkalla ei myöskään 
ollut inkeriläisiä tuttuja, joiden 
kanssa kotiseudusta puhua. 


Oey kertoo muistisairaudesta 
kärsivän äidin mieleen nous- 
seen iän myötä joitakin, pitkään 
unohduksissa olleita muistoja. 
Pari vuotta sitten hän sanoi 
yhtäkkiä automatkalla: "Nyt 
minä muistan.” Hän oli yhtäk- 
kiä muistanut sen kuinka sodan 
keskellä perhe oli ollut maa- 
kuopassa piilossa. Sodan äänet 
pelottivat ja häneltä tuli pissat 
housuun maakuopassa. Kun 
perhe sitten taistelun tauottua 
uskalsi nousta kuopasta, näky oli 
karmea ja nenään tuli kuolleiden 
haju. "Tuon hajun äiti yhtäkkiä 
muisti”, Oey kertoo. 

On varmasti raskasta, että rak- 
kaan äidin mieleen nousee ki- 
peitä muistoja, sen sijaan, että 
hän muistaisi vaikka hyviä het- 
kiä omien vanhempiensa kanssa. 


Tiedon hippusia menneisyydestä 
Oey kertoo saaneensa jonkin 
verran tietoa äitinsä suvusta 
oltuaan yhteydessä sukututki- 
joihin. Hän oppi muun muassa, 
että äidin sisarukset olivatkin 
tämän sisarpuolia, sillä hänen 
vanhempansa olivat muodosta- 
neet uusioperheen. 

<Äitikin sai tietää tämän vasta 
80-vuotiaana”. 
Yllättävää oli se, että osassa 
sukututkijoiden löytämistä pa- 
pereista, nimet eivät vastanneet 
aikaisemmin tiedossa olleita 
oikeita nimiä. Oey arvelee, että 
sukupuun tarkemmat haarat ja 
sukulaisten elämäntarinat jäävät 
varmasti ikuisiksi ajoiksi unho- 
laan. Esimerkiksi siitä, mitä äi- 
din sisaruksille tapahtui, ei ole 
tietoa. 

Äiti yritti myöhemmin ottaa 
selvää sisarusten liikkeistä, mut- 
ta mitään tietoa ei löytynyt.” 


Kulttuuriset juuret 

Oey kiinnostui juuristaan saatu- 
aan kutsun esiintyä inkeriläisten 
tapahtumassa. Tilaisuus oli sil- 
miä avaava. 

"Appiukkoni on karjalainen 
ja olen usein miettinyt, miksi 
karjalaiset puhuvat niin paljon 
juuristaan, mutta inkeriläiset 
ovat niistä usein vaienneet. Vas- 
ta tuolla tapahtumassa aloin 


ymmärtää minkälaisen pelon 
alla inkeriläiset ovat eläneet. In- 
keriläisyys oli minulle pitkään 
vieras asia, sillä siitä ei koulussa 
puhuttu. En minä tiennyt, että 
inkeriläiset olivat pelänneet pa- 
lautuksia”, Oey sanoo. 

Nyt hän kokee inkeriläisyyden 
tärkeäksi osaksi itseään, vaikkei 
varsinaisesti inkeriläiseksi itse- 
ään tunnekaan. 

”Juuret ovat tärkeä osa ihmistä 
ja jokaisen on syytä tietää omista 
juuristaan”. 

Hän pohtii ääneen, miksiköhän 





Marco Oey sanoo, että isän puolelta tulleet aasialaiset piirteet ovat erottaneet hänet aina 
joukosta. Kanta-suomalaisille on ollut selvää, että miehen suonissa virtaa jokin muukin 
kuin Härmän veri. Inkeriläisyys taas on pysynyt piilossa paremmin - näin myös miehelle 
itselleen. Kuvaaja: Pate Pesinus. 


äiti on itsensä kokenut. Onko 
inkeriläisyys osa äidin vahvaa 
identiteettiä, vaikka tämä on 
elänyt valtaosan elämästään 
Suomessa ja Inkerin vuodet ovat 
pääosin vaipuneet unohduksiin. 


”Juuret ovat tärkeä 
osa ihmistä ja jokaisen 
on syytä tietää omista 

juuristaan”. 


Yhdenvertaisuuden asialla 
Oey sanoo olleensa koko elä- 
mänsä jossain mielessä ulkopuo- 
linen. Isän puolelta tulleet aasia- 
laiset geenit ovat vaikuttaneet 
siihen, että Oey on sisaruksiensa 
kanssa erottunut aina kantasuo- 
malaisista. Hän miettii äitinsä 
kokeneen ehkä samaa. Hilka ei 
ollut ihan täältä, vaikkei ulkonä- 
öllisesti silmään pistänytkään. 
”Ehkä taustani takia ymmärrän 
hyvin erilaisuutta”, Oey pohtii. 
Hän työskentelee Tampereella 
erityisluokanopettajana ja muu- 
sikkona. Musiikki on ollut tär- 
keä asia hänen elämässään ihan 
lapsuudesta lähtien. 


VIERAILU SALON PALUUMUUTTAJIEN 


”Vanhempani laittoivat kaikki 
meidät lapset pianotunneille, 
mutta minä en halunnut soittaa 
pianoa. Äiti sanoi silloin, että 
tulen vielä katumaan päätöstä. 
Ja niinhän siinä sitten kävi, että 
hän oli oikeassa”, Oey sanoo. 
Kun hän vuosia myöhemmin 
haki opiskelemaan opettajain- 
koulutuksen musiikin erikoistu- 
jiin , hän ymmärsi, että pianon- 
soittotaidoista olisi ollut paljon 
hyötyä. 


Äidin tarina muuttui musiikiksi 
Oye on tehnyt kahdeksan levyä 
ja hänen musiikkiaan on soi- 
tettu ahkeraan radiossa. Sokea 
piste -kappale, oli vuoden 2011 
Yle Radio Suomen toiseksi soi- 
tetuin biisi. Nykyisin hän vetää 
omaa musiikkiohjelmaa Radio 
Moreenissa. 

"Aiemmin en keikkaillut paljon, 
sillä minulta puuttui palo jatku- 
vaan esillä olemiseen. Ehkä syy 
oli myös osa kasvatustani, että 
ei pyritä erottumaan erityisesti 
joukosta, koska erotutaan siitä jo 
muutoinkin ulkonäöllä ja suku- 
nimellä”, Oey miettii. 

Hän kertoo pohtineensa joskus 


KOKOONTUMISESSA 


Anne Tuohimäki 

Koronasta huolimatta oli au- 
rinkoisena lokakuun keskiviik- 
koiltapäivänä Salon seurakun- 
takotiin kerääntynyt pienehkö 
joukko inkeriläisiä paluumuut- 
tajia maahanmuuttajatyöstä vas- 
taavan seurakuntapastori Timo 


Viitasen johdolla. Olin sattu- 
malta vierailulla Salossa sisareni 
luona ja päätimme hänen kans- 
saan mennä tervehtimään heitä. 


Noin tunnin kestävässä tapaa- 
misessa pastori säesti laulettavia 
virsiä ja kertoi tarinan apostoli 


sitä, kumpuaako musikaalisuus 
kenties inkeriläisistä juurista. 
Inkeristähän on tullut paljon 
musikaalisia ihmisiä ja laula- 
minen on ollut olennainen osa 
inkeriläistä kulttuuri. 


Oey on käsitellyt musiikkinsa 
kautta myös äitinsä tarinaa. Rut- 
tuinen kirje -kappale kertoo fik- 
tiivisen hetken äidin lapsuudes- 
ta. Laulussa sisarukset kiusaavat 
tyttöä, joka hakee lohtua isänsä 
sylistä. Pöydällä on ruttuinen 
kirje, jonka sisältö jää salaisek- 
si, mutta ilmaan nousee ajatus 
siitä, että kirje sisältää jotain 
perheelle tärkeää ja lohdullista 
sisältöä. Olisiko kirjeessä vaikka 
tieto länteen paenneen perheen 
pelastumisesta, kutsusta parem- 
paan paikkaan tai vaikka kirje 
Siperiaan kuskatulta sukulaisel- 
ta. Tämä kaikki jää laulussa ar- 
voitukseksi, samoin kuin jäänee 
Oeyn äidin suvun tarinakin. 


Tutustu Oeyn musiikkiin interne- 
tissä, Facebookissa (1 macooeymusic), 


Spotify: Maco Oey 


Juudas Taddeuksesta, miehestä 
joka rukoili toisten toivottomi- 
en puolesta. Hän oli alkujaan 
tavallinen mies, joka lähti seu- 
raamaan Jeesusta. 
Koska kuulijakunnassa oli pa- 
remmin venäjänkieltä ymmär- 
täviä henkilöitä, käänsi Viita- 

nen suomeksi puhutun tekstinsä 
myös venäjäksi. 


Liekö tuntemattomien vieraiden 
ilmestyminen tapaamiseen saa- 
nut osallistujat hieman vierasta- 
maan meitä, kun melko harva 
uskaltautui kertomaan itsestään. 
Eräs rouva kertoi kuitenkin ol- 
leensa Suomessa 1940 luvulla ja 
toimineensa Ylistarossa lehmi- 
paimenena ja hän on säilyttänyt 
suomenkielentaitonsa melko 
hyvin. 

Lupasin myös ensi vuoden puo- 
lella mennä vastaavanlaiseen 
tapaamiseen ja ehkä saan haas- 
tateltua heitä enemmänkin. 


"Kerääntyvätkö teidän 
kylän, kaupungin tai 
kunnan inkeriläiset jossain? 
Lähetä meille pieni kuvaus 
toiminnastanne kuvan kera, 
niin julkaisemme jutun 
Inkeriläisten Viestissä. 





Salon inkeriläiset lauloivat virsiä seurakuntapastori Timo Viitasen johdolla. Kuva Nikki Mahlamäki. 

Kevätkokouksen päätöksiä 


ESITETTIIN v. 2019 TILINPÄÄTÖS 

Äänioikeutetuille kokoukseen osallistuville oli jaettu kaikki virallisten tilinpäätösasiakirjojen sekä 
toiminnantarkastajan lausunnon kopiot. 

1. Puheenjohtaja Valo selosti toimintakertomuksen, joka hyväksyttiin 

2. Taloudenhoitaja valotti tilikertomuksen numeroita 

Tilikauden ylijäämä tilikaudelta 1.1.2019—31.12.2019 oli 3 239,81 €. 

Tilikertomus hyväksyttiin 

3. Kokouksen puheenjohtaja Toivonen esitti toiminnantarkastajan lausunnon 

4. Tilinpäätös vuodelta 2019 vahvistettiin 

TILI- JA VASTUUVAPAUS tilikaudelta 1.1.2019—31.12.2019 myönnettiin asianomaisille 


Syyskokouksen päätöksiä 

Jäsenmaksu v. 2021: 

- jäsenyhdistyksen jäsenen maksu 2 € / jäsen 
- henkilöjäsenen jäsenmaksu 20 € / jäsen 

- kannattava jäsen 50 € / jäsen 

Kaikki maksut ovat vuosimaksuja 


HYVÄKSYTTIIN 

Hallituksen ehdotus Inkeriläisten viestin v. 2021 ilmestymistiheydestä seuraavasti: 

No 1 tammi-helmikuu, No 2 huhti-toukokuu, No 3 elo-syyskuu, No 4 marras-joulukuu 

Lehden ilmestymisviikot tarkennetaan myöhemmin, jotta kokous- ja muut tärkeät kutsut ja ilmoitukset 
ilmestyvät oikea-aikaisesti. 

Hallituksen ehdotus lehden tilaushinnaksi v. 2021 hyväksyttiin 

- EU-maat 40 € 

- muut maat 45 € 


Liiton puheenjohtaja Valo esitteli hallituksen toimintasuunnitelmaehdotuksen v. 2021 

- Inkeriläisten viestiä julkaistaan 4 numeroa 

- osallistutaan kotimaan kesäjuhlille 

- osallistutaan muiden maiden inkeriläisjuhlille ja muihin erilaisiin tapahtumiin 

- järjestetään Inkeri-iltapäiviä 

Muut toimintasuunnitelman kohdat noudattelevat edellisvuosien kaavaa. Toimintasuunnitelma hyväk- 
syttiin. Hallituksen talousarvioehdotus v. 2021 osoittaa ylijäämää 400 €. Talousarvioehdotus hyväksyttiin. 


Puheenjohtajaksi v. 2021 valittiin yksimielisesti Juhani Valo 

Hallituksen jäsenten valinta 

- erovuorossa olleen varsinaiset jäsenet Leila Kattelus, Toivo Puronen ja Toivo Tupin valittiin uudelleen, 
toimikausi vv. 2021-2023 

- erovuorossa ollut varajäsen Elina Metsälä valittiin uudelleen, toimikausi vv. 2021-2023 

- Antti Kokkinen, Espoo valittiin varsinaiseksi toiminnantarkastajaksi v. 2021 

-Tarja Nieminen, Vantaa valittiin varatoiminnantarkastajaksi v. 2021 

Päätettiin, että v. 2021 kevät- ja syyskokoukset pidetään Inkeri kodissa hallituksen määräämänä ajan- 
kohtana ja kutsu niihin julkaistaan Inkeriläisten viestissä sääntöjen mukaisesti ja liiton www-sivuilla. 
Sihteeri toimittaa kokouskutsun jäsenjärjestöjen puheenjohtajille pääsääntöisesti sähköpostilla. 
Ilmoitukset jäsenistölle julkaistaan pääsääntöisesti Inkeriläisten viestissä ja liiton www- sivuilla. 
Mikäli jäsenet ovat ilmoittaneet sp-osoitteensa liitolle, käytetään joissakin nopeutta vaativissa tilanteissa 


myös sähköpostia. 


TAPAHTUMAKALENTERI 
SUOMEN INKERI-LIITON OHJELMA: 


Koronatilanteesta johtuen pidättäydymme toistaiseksi Inkeri- 
iltapäivien kokoontumisista Karjalatalon Inkeri kodissa. 


Liiton vuoden 2021 ohjelmasta pyrimme ilmoittamaan netti- 
sivuillamme ja sähköpostilla, mikäli osoite on tiedossamme. 


Mikäli et ole ilmoittanut toimistoomme s-postiosoitettasi, 
mutta haluat saada tiedotteita sähköpostitse, 

ole ystävällinen ja ilmoita nimesi ja sähköpostiosoitteesi 
suomeninkeriliittoagmail.com 


Hyvinkään Inkeri-kerho 

Tiedustelut: 

Puheenjohtaja: Leila Salo p. 040 567 7065 
leila.saloahotmail.com 
hyvinkaan.inkerikerhoahotmail.com 


Lahden seudun Inkeri-seura 

Kerhoilloista ja kokouksista tiedusteluihin vastaa: 
Inkeri Ojala 040 071 6727 
inkeri.ojalaagmail.com 


Lahden seudun Inkeri-seura ry tilinumero: 
FI62 1298 3000 0247 22 


Turun seudun Inkeri-seura 

Vuoden 2020 tapahtumat Varissuon kirkolla, 
tilaisuudet alkavat klo 14.00: 

La 26.12. Tapaninpäivän Joulujuhla 


Muu toiminta: 
Terveysneuvonta ja vastaanotot 


Käsityö- ja askartelukerhot 

Ilmoittajille 


Tapahtumakalenteriin toivotut 
ilmoitukset tulee toimittaa toimi- 
tussihteerille lehden kakkossivulle 
ilmoitettuun aineiston vastaanot- 

topäivään mennessä. 





Päivystys- ja kirjastotoiminta 

Nuorten ja lasten toimintaa (kerhot, kulttuuri- ja luontoretket ym.) 
Lauluryhmä Orvokki, uusia jäseniä toivotaan 

Viikoittaiset ohjelmat löytyvät seinäilmoituksesta, Facebookista 
ja puh. 045 668 7628. 


Yhteystiedot: 

puhelin — 045 668 7628 

sähköposti tsis.turkuagmail.com 

Facebook Turun seudun Inkeri-seura ry 
Käyntiosoite Kousankuja 5 A, 20610 Turku Varissuo 


Helsingin seudun Inkeri-seura 

Anitta Iline 

anittaoinkeriseura.com 

tai p. 050-565 9805 

Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 


HUOM! Huomasithan, että lehden välissä on 
jäsenmaksu ja Inkeriläisten Viestin 
tilausmaksu ensi vuodelle. 


NÄYTTELY INKERILÄISISTÄ 

Seppo Tuomen näyttely inkeriläisistä on 
auki Malmin Inkerikeskuksessa vuoden 
loppuun asti. Näyttely on auki arkisin klo 
09.00-15.00 

Osoite: Malmin Inkerikeskus ry, Torikatu 3 
(2. Krs), 00700 Helsinki 


Toimituksen tervehdys! 


Vaikka vuosi on ollut monella tapaa rankka ja täynnä vastoinkäymisiä, 
me haluamme täällä Inkeriläisten Viestin toimituksessa uskoa, 
että parempaa kohti ollaan menossa. Pidetään mieli virkeänä, 
ajatukset positiivisina ja eletään nyt vielä jonkin aikaa mieluummin 
ylivarovaisesti kuin huolettomasti. 


Ehkäpä sitten pääsemme taas kokoontumaan Inkeri-iltapäiviin, 


tanssimaan kesäjuhlissa ja ennen kaikkea halaamaan toisiamme. 


Rakkaudella "Inkkulaiset" 





aa 
Uutta Vuotta 2021! 


ja Jai asi päre 25. - - 








